കര്‍ശന നിയന്ത്രണത്തിലൂടെ രോഗവ്യാപനം പിടിച്ച് കെട്ടാനാണ് ലക്ഷ്യമിടുന്നത്: പിണറായി വിജയൻ | | covid | health | kerala covid\nFriday, May 7, 2021 7:07 PM IST\nതിരുവനന്തപുരം: കോവിഡ് വ്യാപനം അതിരൂക്ഷമാകുന്ന സാഹചര്യത്തിൽ സംസ്ഥാനം കടുത്ത നിയന്ത്രണത്തിലേക്ക് പോകുകയാണെന്ന് മുഖ്യമന്ത്രി പിണറായി വിജയൻ. ശനിയാഴ്ച മുതൽ അടച്ചിടൽ നടപ്പാക്കാനാണ് ഉദ്ദേശിക്കുന്നത്. കര്‍ശന നിയന്ത്രണത്തിലൂടെ രോഗവ്യാപനം പിടിച്ച് കെട്ടാനാണ് സര്‍ക്കാര് ലക്ഷ്യമിടുന്നതെന്നും അദ്ദേഹം പറഞ്ഞു.\nഅത്യാവശ്യ കാര്യങ്ങൾക്ക് പോകുന്നവർ പോലീസില് നിന്ന് പാസ് വാങ്ങണം. മറ്റു സംസ്ഥാനങ്ങളിൽ നിന്ന് വരുന്നവർ കോവിഡ് ജാഗ്രതാ പോർട്ടലിൽ രജിസ്റ്റർ ചെയ്യണം. തട്ടുകടകൾ തുറക്കരുത്. വർക് ഷോപ്പുകൾ ആഴ്ചയുടെ അവസാന രണ്ട് ദിവസം പ്രവർത്തിക്കാം. ബാങ്കുകൾ ഒന്നിടവിട്ട ദിവസങ്ങളിൽ പ്രവർത്തിക്കണം. പൾസി ഓക്സിമീറ്ററിന് അമിത വില ഈടാക്കുന്നതിന് കടുത്ത നടപടിക്ക് നിർദേശം നൽകിയിട്ടുണ്ട്.\nസൗജന്യ ഭക്ഷ്യകിറ്റ് വിതരണം ഈ മാസവും തുടരും. അടുത്ത ആഴ്ച മുതൽ കിറ്റ് നൽകി തുടങ്ങും. അതിഥി തൊഴിലാളികൾക്കും കിറ്റ് വിതരണം ചെയ്യും. 18-45 വയസുവരെയുള്ളവർക്ക് പൂർണമായും ഒറ്റയടിക്ക് വാക്സിൻ നൽകാൻസാധിക്കില്ല. മറ്റ് രോഗമുള്ളവർക്ക് വാക്സിൻ നൽകും.\nഅതിഥി തൊഴിലാളികളുടെ ജോലിയും വരുമാനവും നഷ്ടപ്പെടുത്തരുത്. അതിനാണ് നിര്‍മാണ പ്രവര്‍ത്തനത്തിന് അനുമതി നൽകിയത്. കോവിഡ് ബാധിതര് അല്ലെന്ന് ഉറപ്പാക്കി നിര്‍മാണ സ്ഥലത്ത് തന്നെ താമസിപ്പിച്ച് ഭക്ഷണം അടക്കമുള്ള സൗകര്യം നൽകണം.\nചിട്ടി തവണ പിരിക്കാൻ വീടുകൾ സന്ദര്‍ശിക്കുന്നവര് ലോക്ക്ഡൗൺ തീരും വരെ ഒഴിവാക്കണം. 24 മണിക്കൂറിനകം 22,325 പേര്‍ക്കെതിരെ മാസ്ക് ധരിക്കാത്തതിന് കേസ് രജിസ്റ്റര് ചെയ്തിട്ടുണ്ട്. വികേന്ദ്രീകൃതമായ സാമൂഹിക ആരോഗ്യ സുരക്ഷാ സംവിധാനത്തിലൂടെ പാര്‍ശ്വവത്കരിക്കപ്പെട്ട ആളുകളുടെ സുരക്ഷ ഒരുക്കും. വയോജനങ്ങൾ ഭിന്നശേഷിക്കാര് മുതൽ ട്രാൻസ്ജെന്‍ററുകള് വരെ ഉള്ളവർക്ക് കുടുംബാരോഗ്യ കേന്ദ്രങ്ങൾ വഴി സുരക്ഷ ഒരുക്കണം.\nതെറ്റായ സന്ദേശം പ്രചരിപിച്ചാൽ നടപടി എന്ന് മുന്നറിയിപ്പ് നൽകിയിട്ടും ഇവ തുടരുന്നു. ഇങ്ങനെ സന്ദേശം പ്രചരിപ്പിക്കുന്നവരെ കണ്ടെത്താൻ ഹൈടെക് ക്രൈം എൻക്വയറി സെല്ലിനും സൈബർ ഡൊമിനും നിർദേശം നൽകിയിട്ടുണ്ട്. ഇവർക്കെതിരെ കർശന നടപടി സ്വീകരിക്കുമെന്നും മുഖ്യമന്ത്രി കൂട്ടിച്ചേർത്തു.


Minister MV Govindan on Kothamangalam Incident : നടന്നത് ഉത്തരേന്ത്യൻ മോഡൽ കൊലപാതകമെന്നു മന്ത്രി എംവി ഗോവിന്ദൻ; കേരള പൊലീസ് ബീഹാറിലേക്ക്\nരഖില് ബീഹാറിലേക്ക് പോയതിന് പൊലീസിന് കൃത്യമായ തെളിവുകള് ലഭിച്ചിട്ടുണ്ടെന്ന് മന്ത്രി പറഞ്ഞു\nUpdated: August 1, 2021 1:01:59 pm\nകണ്ണൂര്: കോതമംഗലത്ത് വിദ്യാർത്ഥിനി വെടിയേറ്റു മരിച്ച സംഭവം ഉത്തരേന്ത്യന് ശൈലിയിലുള്ള കൊലമാതകമാണെന്ന് മന്ത്രി എം.വി. ഗോവിന്ദന് പറഞ്ഞു. രഖില് ബിഹാറിലേക്ക് പോയതിന് പൊലീസിന് കൃത്യമായ തെളിവുകള് ലഭിച്ചിട്ടുണ്ടെന്നും അന്വേഷണ ഉദ്യോഗസ്ഥനുമായി ബന്ധപ്പെട്ടെന്നും മന്ത്രി കൂട്ടിച്ചേര്‍ത്തു. മാനസയ്ക്ക് അന്തിമോപചാരം അര്‍പ്പിച്ചതിന് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.\n“ഉത്തരേന്ത്യന് ശൈലിയിലുള്ള കൊലപാതകമാണ് നടത്തിയത്. രഖില് ബിഹാറില് പോയി എന്നതിന് കൃത്യമായ തെളിവുകള് പൊലീസിന് ലഭിച്ചിട്ടുണ്ട്. ബിഹാറിലെ ഉള്‍പ്രദേശങ്ങളില് സുഹൃത്തിനോടൊപ്പം താമസിച്ചു. അവിടെ ഇയാള്‍ക്ക് പരിചയമുള്ള ഇതര സംസ്ഥാന തൊഴിലാളി ഉണ്ടായിരുന്നു. അന്വേഷണത്തിന്റെ ഭാഗമായി പൊലീസ് ഇന്ന് തന്നെ ബീഹാറിലേക്ക് തിരിക്കും,” മന്ത്രി പറഞ്ഞു.\nരഖിലിന് തോക്ക് എവിടെ നിന്ന് ലഭിച്ചു എന്ന് കണ്ടെത്താനുള്ള ശ്രമത്തിലാണ് നിലവില് പൊലീസ്. തോക്കുമായി ബന്ധപ്പെട്ട് ബീഹാര് പൊലീസിനെ അന്വേഷണ സംഘം സമീപിച്ചതായി മാതൃഭൂമി ന്യൂസ് റിപ്പോര്‍ട്ട് ചെയ്തു. മാനസയുടെ കൂടുതല് സുഹൃത്തുക്കളുടെ മൊഴിയും ഇന്ന് രേഖപ്പെടുത്തും.\nഅതേസമയം, മാനസയുടെ മൃതദേഹം സംസ്കരിച്ചു. പയ്യാമ്പലത്ത് കോവിഡ് പ്രോട്ടോക്കോളുകള് പാലിച്ചായിരുന്നു സംസ്കാര ചടങ്ങുകള്. മന്ത്രി എം.വി ഗോവിന്ദന് പുറമെ കെ.വി. സുമേഷ് എം.എല്.എ, കണ്ണൂര് മേയര് ടി.ഓ മോഹനന് എന്നിവര് വീട്ടിലെത്തി അന്ത്യമോപചാരം അര്‍പ്പിച്ചു.\nAlso Read: വിദ്യാര്‍ഥിനി വെടിയേറ്റ് മരിച്ച സംഭവം: രഖിലിന്റെ സുഹൃത്തുക്കളെ കേന്ദ്രീകരിച്ചും അന്വേഷണം\nWeb Title: Mv govindan on kothamangalam incident


പെണ്‍കുട്ടി ട്രെയിനില് നിന്നും വീണ് മരിച്ച സംഭവത്തില് കാമുകന് അറസ്റ്റില്\n20 Jan 2017 10:56 AM GMT\nകോഴിക്കോട് നിന്നും കാണാതായി തമിഴ്‌നാട്ടിലെ തിരുപ്പൂരില് ട്രെയിനില് നിന്നും വീണ് മരിച്ച നിലയില് കണ്ടെത്തിയ ഹന്‍ഷ ഷെറിന്റെ മരണത്തില് ഒരാള് അറസ്റ്റില്. ഹന്‍ഷയുടെ മരണത്തെ തുടര്‍ന്ന് ഒളിവില് പോയിരുന്ന കാമുകന് അഭിറാമിനെ ഉത്സവപ്പറമ്പില് നിന്നാണ് പോലീസ് അറസ്റ്റ് ചെയ്തത്.\nമുഖം കഴുകാന് പോയപ്പോള് പെണ്‍കുട്ടി കാല്‍വഴുതി വീണ് മരിച്ചെന്നാണ് ഇയാളുടെ മൊഴി. പക്ഷെ പോലീസ് ഇത് വിശ്വസിച്ചിട്ടില്ല. പെണ്‍കുട്ടി വീണത് കണ്ട് താന് അപായ ചങ്ങല വലിച്ച് ട്രെയിന് നിര്‍ത്തിച്ച് പെണ്‍കുട്ടിയെ ആശുപത്രിയിലാക്കി സ്ഥലംവിട്ടുവെന്നാണ് ഇയാള് പറയുന്നത്.\nതാനും ഹന്‍ഷയും പ്രണയത്തിലായിരുന്നെന്നും തമിഴ്‌നാട്ടില് പോയി ജീവിക്കാനായിരുന്നു പരിപാടിയെന്നും ഇയാളുടെ മൊഴിയില് പറയുന്നു. ട്രെയിന് യാത്രക്കിടെ ഉറക്കക്ഷീണത്തില് മുഖം കഴുകാന് പോയ ഹന്‍ഷ അബദ്ധത്തില് കാല്‍വഴുതി ട്രെയിനില് നിന്നും വീഴുകയായിരുന്നു. നിലവിളി കേട്ട് താന് അപായ ചങ്ങല വലിച്ച് ട്രെയിന് നിര്‍ത്തിച്ച ശേഷം ചാടിയിറങ്ങി. പിന്നീട് പെണ്‍കുട്ടിയെ തോളില് ചുമന്ന് തിരുപ്പൂര് കല്ലമ്പലത്തെ ആശുപത്രിയില് എത്തിച്ചു. ഭയം മൂലമാണ് താന് അവിടെ നിന്നും മുങ്ങിയതെന്നും ഇയാള് പറയുന്നു. ഫോണ് ഓഫ് ചെയ്ത് നാട്ടിലേക്ക് മടങ്ങുകയായിരുന്നു. വീട്ടിലിരുന്നാല് പോലീസ് പിടികൂടുമെന്ന് പേടിച്ചാണ് ഉത്സവപ്പറമ്പില് തങ്ങിയതെന്നും ഇയാള് പറയുന്നു.\nഅതേസമയം അഭിറാം പതിവായി കഞ്ചാവ് ഉപയോഗിക്കാറുണ്ടെന്ന് പോലീസ് വ്യക്തമാക്കി. പൊതുസ്ഥലത്ത് ശല്യമുണ്ടാക്കിയതിന് പലപ്പോഴും പിടികൂടിയിട്ടുണ്ട്. പെണ്‍കുട്ടിയെ ഒഴിവാക്കാന് ട്രെയിനില് നിന്നും തള്ളിയിട്ടതാണോയെന്ന് പോലീസ് അന്വേഷിച്ച് വരികയാണ്. അഭിറാമിനെ കോളിക്കോട് കസബ പോലീസ് വിശദമായി ചോദ്യം ചെയ്തുവരികയാണ്. കേസെടുത്തിട്ടുള്ളത് തിരുപ്പൂര് പോലീസാണെങ്കിലും അന്വേഷണം സിആര്‍പിഎഫിനാണെന്ന് തിരുപ്പൂര് പോലീസ് പറയുന്നു.\nപെണ്‍കുട്ടിയുടെ മൃതദേഹം ഇന്ന് കോയമ്പത്തൂര് മെഡിക്കല് കോളേജില് പോസ്റ്റുമോര്‍ട്ടം ചെയ്യും. ഇതിലൂടെ മുറിവിന്റെ സ്വഭാവം പരിശോധിച്ച് കേസന്വേഷണത്തില് വഴിത്തിരിവുണ്ടാക്കാമെന്നാണ് പോലീസിന്റെ പ്രതീക്ഷ. അഭിറാമിനെ ഇന്ന് കസബ പോലീസ് തിരുപ്പൂര് പോലീസിന് കൈമാറും. രണ്ട് ദിവസം മുമ്പാണ് ഹന്‍ഷയെ മരിച്ച നിലയില് കണ്ടെത്തിയത്.\nabhiram calicut kasaba police station hansha sherin missed girl from calicut found dead


ഖത്തര് ഉപരോധം സൗദി അവസാനിപ്പിക്കുമെന്ന് റിപ്പോര്‍ട്ടുകള് | Pravasi Veekshanam\nHome News ഖത്തര് ഉപരോധം സൗദി അവസാനിപ്പിക്കുമെന്ന് റിപ്പോര്‍ട്ടുകള്\nറിയാദ്: ഖത്തറിനെതിരെ മൂന്ന് വര്‍ഷത്തിലേറെയായി തുടരുന്ന ഉപരോധം നീക്കാനൊരുങ്ങി സൗദി അറേബ്യ. ഒരേസമയം നിയുക്ത അമേരിക്കന് പ്രസിഡന്റ് ജോ ബൈഡനെ പ്രീതിപ്പെടുത്താനും ഡൊണാള്‍ഡ് ട്രംപിനെ സന്തോഷിപ്പിക്കാനുമാണ് അയല് രാജ്യവുമായുള്ള തര്‍ക്ക പരിഹാരത്തിന് സൗദി കിരീടവകാശിയായ മുഹമ്മദ് ബിന് സല്‍മാന് ഒരുങ്ങുന്നതെന്നാണ് ഫിനാന്‍ഷ്യല് ടൈംസ് റിപ്പോര്‍ട്ട് ചെയ്യുന്നത്.\nഇത് ബൈഡനുള്ള സമ്മാനമാണെന്നാണ് സൗദി അറേബ്യുയുടെയും യു.എ.ഇയുടെ ഉപദേശകര് പ്രതികരിച്ചത്. തെരഞ്ഞെടുപ്പില് ബൈഡന്റെ വിജയത്തിന് ശേഷം സൗദി രാജകുമാരന് ഖത്തറുമായുള്ള നയതന്ത്ര സംഘര്‍ഷത്തില് അയയാന് തീരുമാനിക്കുകയായിരുന്നു. 2017 ജൂണിലാണ് സൗദി അറേബ്യ, യു.എ.ഇ, ബഹ്‌റിന്, ഈജിപ്ത് തുടങ്ങിയ രാജ്യങ്ങള് ഖത്തറിനുമേല് ഉപരോധം ഏര്‍പ്പെടുത്തിയത്. ദോഹ ഇസ്‌ലാമിക് തീവ്രവാദ ഗ്രൂപ്പുകളെ സ്‌പോണ്‍സര് ചെയ്തുവെന്നായിരുന്നു പ്രധാന ആരോപണം.\nഎന്നാല് ഖത്തര് ഈ ആരോപണം നിഷേധിച്ചിരുന്നു. പ്രശ്‌നപരിഹാരത്തിന് അമേരിക്കയുടെ സമ്മര്‍ദ്ദമുണ്ടായിരുന്നെങ്കിലും ഇളവു നല്‍കാന് ഉപരോധമേര്‍പ്പെടുത്തിയ രാഷ്ട്രങ്ങള് വിസമ്മതിക്കുകയായിരുന്നു.\nതര്‍ക്കം ഇറാനെതിരെ സൃഷ്ടിച്ച അറബ് സഖ്യത്തെ ദുര്‍ബലപ്പെടുത്തുമെന്ന ആശങ്ക അമേരിക്ക പങ്കുവെച്ചിരുന്നു. തര്‍ക്കത്തില് നിന്നും ടെഹ്‌റാന് നേട്ടമുണ്ടാക്കുമെന്നായിരുന്നു അമേരിക്കയുടെ ആശങ്ക.\n2017 മെയ് 20നാണ് അമേരിക്കന് പ്രസിഡന്റ് ഡൊണാള്‍ഡ് ട്രംപ് സൗദി അറേബ്യയിലെത്തുന്നത്. സൗദി അറേബ്യയോടും, യു.എ.ഇയോടും ഖത്തറിന്റെ വിമാന സര്‍വ്വീസുകള്‍ക്കുമേല് ഏര്‍പ്പെടുത്തിയ ഉപരോധം നീക്കാന് അമേരിക്കന് പ്രസിഡന്റ് ഡൊണാള്‍ഡ് ട്രംപ് ആവശ്യപ്പെട്ടതായും റിപ്പോര്‍ട്ടുകളുണ്ടായിരുന്നു.\nPrevious articleമക്കയില് കാറുകള് കൂട്ടിയിടിച്ച് തീപിടിച്ച് മൂന്നു മരണം\nNext articleവാദി നമര്; നഗരത്തിരക്കുകള്‍ക്കിടയില് കാഴ്ച്ചയുടെ വസന്തം\nമലയാളി നഴ്സ് റിയാദില് മരിച്ചു


ആര്‍എസ്പി യുഡിഎഫ് വിടണമെന്നാവശ്യം ഉയരുന്നു; നേതൃത്വത്തെ ചോദ്യം ചെയ്ത് അണികള് - Janayugom Online\nJune 02, 2021, 3:40 pm\nആര്‍എസ്പി യുഡിഎഫ് വിടണമെന്നാവശ്യം ഉയരുന്നു; നേതൃത്വത്തെ ചോദ്യം ചെയ്ത് അണികള്\nKerala News Kollam\nഅടിക്കടി ഉണ്ടാകുന്ന പരാജയത്തെതുടര്‍ന്ന് ആര്‍എസ് പി യുഡിഎഫില് തുടരുന്നതില് യാതൊരു ന്യായീകരണവുമില്ലെന്ന് പാര്‍ട്ടി സെക്രട്ടറിയേറ്റില് അഭിപ്രായം ഉയരുന്നു. നിയമസഭ തിെഞ്ഞെടുപ്പ് തോൽവിയിൽ യുഡിഎഫിൽ അതൃപ്തി പുകയുകയാണ്. അതിന്റെ ഭാഗമാണ് ആര്‍എസ്പിയുടെ പ്രതികരണവും. പരാജയത്തിൽ കോൺഗ്രസ് നേതൃത്വത്തിനെതിരെ ഘടകക്ഷികൾ രംഗത്തെത്തി കഴിഞ്ഞു. മുന്നണി ഏകോപന സമിതി യോഗത്തിലും കടുത്ത വിമർശനമാണ് നേതാക്കൾക്കെതിരെ ഘടകക്ഷികൾ ഉയർത്തുന്നത്.\nമുന്നണി വിടണമെന്നുതന്നെയാണ് ആര്‍എസ്‌പി അണികളുടെ ആഗ്രഹവും തെരഞ്ഞെടുപ്പിൽ രണ്ടാം തവണയും സമ്പൂർണ പരാജയമാണ് ആർഎസ്പിക്ക് നേരിടേണ്ടി വന്നതോടെയാണ് മുന്നണി മാറ്റം എന്ന ചർച്ചകൾക്ക് ചൂടുപിടിച്ചിരിക്കുന്നത്. 2011‑ൽ എൽഡിഎഫിന്റെ ഭാഗമായിരുന്നപ്പോൾ രണ്ട് അംഗങ്ങളെ ജയിപ്പിക്കാൻ ആർഎസ്പിക്ക് കഴിഞ്ഞിരുന്നു. എന്നാൽ എൽഡിഎഫ് ബന്ധം അവസാനിപ്പിച്ച് യുഡിഎഫിലെത്തിയപ്പോൾ ഒരു അംഗത്തെ പോലും ജയിപ്പിക്കാൻ ആർഎസ്പിക്ക് സാധിച്ചിട്ടില്ല. ത്രിതല പഞ്ചായത്തിലും സഹകരണ സ്ഥാപനങ്ങളിലും ഉണ്ടായിരുന്ന പ്രാതിനിധ്യം പോലും നാമമാത്രമായി ചുരുങ്ങി.\nപാർട്ടിയുടെ ശക്തി കേന്ദ്രമായിരുന്ന ചവറയിൽ പോലും കനത്ത ആഘാതമാണ് പാര്‍ട്ടി നേരിട്ടത്. ഈ സാഹചര്യത്തിലാണ് യുഡിഎഫിൽ തുടരണമോയെന്ന കാര്യത്തിൽ പുനരാലോചനകൾ വേണമെന്ന് നേതാക്കൾ ആവശ്യപ്പെടുന്നത്. രണ്ട് നിയമസഭയിലും പ്രാതിനിധ്യം ലഭിക്കായതോടെ പാർട്ടിയുടെ പ്രവർത്തനം മന്ദീഭവിച്ചു എന്നാണ് നേതാക്കൾ കുറ്റപ്പെടുത്തിയത്. മുന്നണി മാറുന്നതാണ് ഉചിതമെന്നാണ് കൊല്ലത്ത് ഒരു വിഭാഗം നേതാക്കൾ നേതൃത്തോട് ആവശ്യപ്പെട്ടു കഴിഞ്ഞു. കഴിഞ്ഞ ദിവസം ചേർന്ന പാർട്ടി സെക്രട്ടറിയേറ്റ് യോഗത്തിലും ഇതേ ആവശ്യമാണ് നേതാക്കൾ ഉയർത്തിയത്. ചില നേതാക്കളുടെ താത്പര്യം കൊണ്ട് മാത്രമാണ് യുഡിഎഫിൽ തുടരുന്നതെന്നും നേതാക്കൾ കുറ്റപ്പെടുത്തി.\nകോൺഗ്രസിനെതിരേയും രൂക്ഷ വിമർശനമാണ് യോഗത്തിൽ ഉയർന്നത്. കോൺഗ്രസിലെ ഗ്രൂപ്പ് തർക്കങ്ങളാണ് വിജയ സാധ്യത ഇല്ലാതാക്കിയത്. ഈ അവസ്ഥയിൽ തുടരുന്നത് ആർഎസ്പിക്ക് യാതൊരു തരത്തിലും ഗുണകരമാകില്ലെന്ന് യോഗത്തിൽ നേതാക്കൾ പറഞ്ഞു.തിരിച്ചടികൾ തുടർക്കഥ ആയതോടെ പാർട്ടിയിൽ കൊഴിഞ്ഞ് പോക്ക് ശക്തമായി. യുഡിഎഫിൽ കടിച്ച് തൂങ്ങിയാൽ നിലവിലുള്ളവർ പോലും അസംതൃപ്തിയിൽ പാർട്ടി വിടുമെന്നാണ് നേതാക്കൾ മുന്നണിയിപ്പ് നല്‍കിയത്. മുന്നണി വിടണമെന്ന ആവശ്യം പാർട്ടിയിൽ ഉയർന്നതായി യോഗത്തിന് ശേഷം ആർഎസ്പി സംസ്ഥാന സെക്രട്ടറി എഎ അസീസും വ്യക്തമാക്കിയിരുന്നു.\nതെരഞ്ഞെടുപ്പിന് ശേഷമുള്ള രാഷ്ട്രീയസ്ഥിതി ചർച്ച ചെയ്യാൻ ഓഗസ്റ്റ് ഒൻപതിന് കൊല്ലത്ത് വിപുലമായ യോഗം ചേരാനാണ് ആർഎസ്പി തിരുമാനം. ജില്ല, മണ്ഡലം കമ്മിറ്റി ഭാരവാഹികൾ ഉൾപ്പെടെയുള്ളവർ പങ്കെടുക്കുന്ന യോഗത്തിന് ശേഷം മുന്നണി മാറ്റം സംബന്ധിച്ച ചർച്ചകൾ പരിഗണിക്കുമെന്ന സൂചനയും വാർത്താസമ്മേളനത്തിൽ അസീസ് നൽകി. ഉചിതമായ സമയത്ത് ഉചിതമായ തീരുമാനം എന്നാണ് അസീസ് വ്യക്തമാക്കിയത്. നിലലവിൽ അസീസ്, ഷിബു ബേബി ജോൺ ഉൾപ്പെടെയുള്ള പ്രബല വിഭാഗം മുന്നണി മാറ്റം എന്ന നിർദ്ദേശത്തോട് കടുത്ത എതിർപ്പ് ഉയർത്തിയിട്ടില്ല. എന്നാൽ യുഡിഎഫിൽ തന്നെ തുടരണമെന്നാണ് എൻകെ പ്രേമചന്ദ്രന്റേയും കൂട്ടരുടേയും നിലപാട്. എല്‍ഡിഎഫിനെതിരെ ശക്തമായ രാഷട്രീയ അടിത്തറ തകര്‍ക്കാര് കോണ്‍ഗ്രസിനു കഴിയില്ലെന്നു ആര്‍എസ്പി അണികള് നേതൃത്വത്തോട് പറ‍ഞു കഴിഞ്ഞു. കോണ്‍ഗ്രസ് കൂടെ നിന്നു കാലുവാരുന്ന നിലപാടാണ് സ്വീകരിക്കുന്നത്. യുഡിഎഫില് തുടരാനാണ് വീണ്ടും നീക്കമെങ്കില് അണികള് മുഴുവന് പാര്‍ട്ടി വിടുമെന്നും അണികള് നേതൃത്വത്തിന് മുന്നറിയിപ്പ് കൊടുത്തു\nEnglish summary: RSP to quit from UDF\nCONGRESS election udf rsp\nസംസ്ഥാനത്തെ ഓക്സിജന് വിതരണം ഉയര്‍ന്ന തോതിൽ\nഇക്കൂട്ടത്തില് നിങ്ങളുടെ ബന്ധുക്കളുണ്ടെങ്കില് കണ്ടുപിടിച്ചോളൂ? കൂട്ടിയിട്ടിരിക്കുന്ന മൃതദേഹങ്ങള് ചൂണ്ടി ആശുപത്രി ജീവനക്കാര്\nഗ്യാസും വൈദ്യുതിയും വേണ്ട : ‘റോക്കറ്റ് സ്റ്റൗവ്’ വികസിപ്പിച്ച് മലയാളി യുവാവ്\nസംസ്ഥാനത്ത് 11 പേര്‍ക്ക് കൂടി കോവിഡ്: ഇന്ന് രോഗമുക്തി ഒരാള്‍ക്ക് മാത്രം\nഡോ. വിശ്വാസ് മേത്ത പുതിയ ചീഫ് സെക്രട്ടറി


സ്ഥാനാർത്ഥി നിർണയം: കെപിസിസി തെരഞ്ഞെടുപ്പ് സമിതി ഇന്ന് ചേരും\nThiruvananthapuram, First Published 25, Sep 2019, 7:13 AM IST\nകോന്നിയിൽ അടൂർപ്രകാശ് മുന്നോട്ട് വെച്ച റോബിൻ പീറ്ററിനെ വേണ്ടെന്ന നിലപാടിൽ ഉറച്ചുനിൽക്കുകയാണ് ജില്ലയിലെ നേതാക്കൾ\nഎ ഗ്രൂപ്പിന്റെ സീറ്റായതിനാൽ അരൂരിൽ ഷാനിമോൾ ഉസ്‌മാന് മത്സരിക്കാനുള്ള സാധ്യതകൾ മങ്ങി\nകെവി തോമസ് അവകാശ വാദം ഉന്നയിക്കുമ്പോഴും ടിജെ വിനോദിനാണ് എറണാകുളത്ത് മുൻതൂക്കം\nതിരുവനന്തപുരം: അഞ്ച് നിയമസഭകളിലേക്കുള്ള സ്ഥാനാർത്ഥി നിർണ്ണയവുമായി ബന്ധപ്പെട്ട് തീരുമാനമെടുക്കാൻ കെപിസിസിയുടെ തെരഞ്ഞെടുപ്പ് സമിതി ഇന്ന് യോഗം ചേരും. കോന്നിയിൽ അടൂർപ്രകാശ് മുന്നോട്ട് വെച്ച റോബിൻ പീറ്ററിനെ വേണ്ടെന്ന നിലപാടിൽ ഉറച്ചുനിൽക്കുകയാണ് ജില്ലയിലെ നേതാക്കൾ.\nസാമൂദായിക-ഗ്രൂപ്പ് സമവാക്യം ഉറപ്പാക്കി മറ്റ് മൂന്നിടത്തും സമവായത്തിലെത്താനാണ് നേതാക്കളുടെ ശ്രമം. പക്ഷെ സംസ്ഥാന കോൺഗ്രസ്സിന് മുന്നിലുള്ളത് വലിയ വെല്ലുവിളിയാണ്. അടൂർ പ്രകാശ് മുന്നോട്ട് വെച്ച റോബിൻ പീറ്ററിനെ പറ്റില്ലെന്ന് ജില്ലയിൽ നിന്നുള്ള കോൺഗ്രസ് നേതാക്കൾ രാത്രി കെപിസിസി അധ്യക്ഷനുമായുള്ള ചർച്ചയിലും ആവർത്തിച്ചു. സാമുദായിക സമവാക്യം ഊന്നിയാണ് എതിർപ്പ്.\nവട്ടിയൂർകാവും അരൂരും വെച്ച് മാറണമെന്ന എ ഗ്രൂപ്പ്നിർദ്ദേശം ഐ ഗ്രൂപ്പ് തള്ളി. ഇതോടെ അരൂരിൽ പ്രതീക്ഷ വെച്ചിരുന്ന ഷാനിമോൾ ഉസ്മാന് തിരിച്ചടിയായി. ലോക്സഭാ തെരഞ്ഞെടുപ്പിൽ തോറ്റ ഷാനിക്ക് അരൂർ നൽകണമെന്ന് പല നേതാക്കൾക്കും ആഗ്രഹമുണ്ട്. പക്ഷെ എ ഗ്രൂപ്പിന്റെ സീറ്റായതിനാൽ വിട്ടുകൊടുക്കാൻ ഇവർ തയ്യാറല്ല.\nകെ രാജീവ്, എസ് രാജേഷ് അടക്കമുള്ള ജില്ലയിലെ എ വിഭാഗം നേതാക്കളുടെ പേരും പരിഗണിക്കുന്നുണ്ട്. ഷാനിയെ തഴയുമ്പോൾ ന്യൂനപക്ഷ എതിർപ്പുണ്ടാകുമെന്നും കെപിസിസി കരുതുന്നു. കെവി തോമസ് അവകാശ വാദം ഉന്നയിക്കുമ്പോഴും ടിജെ വിനോദിനാണ് എറണാകുളത്ത് മുൻതൂക്കം. തെരഞ്ഞെടുപ്പ് സമിതിയിൽ അന്തിമ തീരുമാനമാകാനുള്ള സാധ്യതകുറവാണ്. തീരുമാനമെടുക്കാൻ മുതിർന്ന നേതാക്കളെ ചുമതലപ്പെടുത്താനാണ് സാധ്യത. വൈകീട്ട് യുഡിഎഫ് യോഗവും നടക്കും.\nLast Updated 25, Sep 2019, 7:13 AM IST


വയോധികര്‍ക്ക് മര്‍ദനം; ഗ്രാമപഞ്ചായത്ത് മുന് അംഗത്തിനെതിരെ പരാതി | Old age couple beaten by politicians police booked\nവിളക്കുടി വളവുപച്ചയില് സ്റ്റേഷനറി കട നടത്തുന്ന അബ്ദുല്‍സലാമിനും ഭാര്യ നസീമയ്ക്കുമാണ് മര്‍ദനമേറ്റത്.\nKollam, First Published Jun 20, 2021, 2:02 AM IST\nകൊല്ലം: വിളക്കുടിയില് മുന് ഗ്രാമപഞ്ചായത്ത് അംഗത്തിന്‍റെ നേതൃത്വത്തില് വയോധിക ദമ്പതികളെ മര്‍ദിച്ചെന്ന് പരാതി. ഇന്നലെ രാത്രിയെത്തിയ അക്രമി സംഘം വയോധികരെ ആക്രമിച്ചതിനു പുറമേ ഇരുവരുടെയും ഉപജീവന മാര്‍ഗമായ കടയും അടിച്ചു തകര്‍ത്തെന്നാണ് ആരോപണം. സിപിഐ പ്രാദേശിക നേതാവു കൂടിയായ മുന് ഗ്രാമപഞ്ചായത്തംഗവും കൂട്ടാളികളും ചേര്‍ന്നാണ് അക്രമിച്ചതെന്നും ഇരുവരും പറയുന്നു.\nവിളക്കുടി വളവുപച്ചയില് സ്റ്റേഷനറി കട നടത്തുന്ന അബ്ദുല്‍സലാമിനും ഭാര്യ നസീമയ്ക്കുമാണ് മര്‍ദനമേറ്റത്. മുന് ഗ്രാമപഞ്ചായത്ത് അംഗവും സിപിഐ പ്രാദേശിക നേതാവുമായ സജീവന്‍റെ നേതൃത്വത്തിലെത്തിയ കമ്പി വടി കൊണ്ട് അടിക്കുകയും കടയിലുണ്ടായിരുന്ന സാധനങ്ങള് അടിച്ചു തകര്‍ക്കുകയും ചെയ്തെന്നാണ് പരാതി.\nസാമ്പത്തിക ഇടപാടുകളെ തുടര്‍ന്നുളള തര്‍ക്കത്തിന്‍റെ പേരില് സജീവന് മര്‍ദിച്ചെന്നാണ് പരാതി. സമാനമായ ആക്രമണം മുമ്പും ഉണ്ടായെന്നും കുടുംബം പറയുന്നു. അതേസമയം വയോധികര് മര്‍ദിച്ചെന്ന പരാതിയുമായി സജീവനും ആശുപത്രിയില് ചികില്‍സ തേടി. ഇരുകൂട്ടരും പൊലീസില് പരാതിയും നല്‍കിയിട്ടുണ്ട്.\nLast Updated Jun 20, 2021, 2:02 AM IST\nOld age couple beaten


മാധ്യമപ്രവർത്തകർക്ക് നേരെ കോൺഗ്രസ് നേതാവിന്റെ ഭീഷണി; പോലീസ് പരാതി നൽകി, അന്വേഷണം ആരംഭിച്ചു | Journalists complaint against Congress leader CT Sajith - Malayalam Oneindia\n18 min ago കാശ്മീരില് നിന്ന് ശ്രദ്ധതിരിക്കാന് ഇന്ത്യ സൈനിക നീക്കം നടത്തിയേക്കും; ഇമ്രാന് ഖാന്\n43 min ago പാലായില് നിഷ സ്ഥാനാര്‍ത്ഥിയായേക്കും; കേരള കോണ്‍ഗ്രസില് മഞ്ഞുരുകല്, യുഡിഎഫിന് താല്‍ക്കാലിക ആശ്വാസം\nUpdated: Wed, Jul 3, 2019, 17:43 [IST]\nതലശേരി: തലശേരിയില് മാധ്യമ പ്രവര്‍ത്തകരെ കോണ്‍ഗ്രസ് നേതാവ് ഭീഷണിപ്പെടുത്തിയ സംഭവത്തില് പൊലിസ് അന്വേഷണമാരംഭിച്ചു. തലശേരി പ്രസ് ഫോറം സെക്രട്ടറി എന്. പ്രശാന്ത് ഉള്‍പ്പെടെ ആറ് മാധ്യമപ്രവര്‍ത്തകര് നല്‍കിയ പരാതിയിലാണ് പൊലിസ് അന്വേഷണമാരംഭിച്ചത്. ടൗണ് സി. ഐ പി.കെ വിശ്വംഭരനാണ് പരാതി അന്വേഷിക്കുന്നത്.\nനടുറോഡിൽ സ്ത്രീയുടെ പണം പിടിച്ചുപറിച്ചു; മോഷണ സംഘം മെഡിക്കൽ കോളേജ് പോലീസിന്റെ പിടിയിൽ, സംഘത്തിൽ കൊലക്കേസ് പ്രതിയും...\nതിങ്കളാഴ്ച വൈകുന്നേരമാണ് കേസിനാസ്പദമായ സംഭവം കോണ്‍ഗ്രസ് ഓഫിസായ മുകുന്ദ് മല്ലാര് റോഡിലെ എല്. എസ് പ്രഭു മന്ദിരത്തില് നടക്കുന്ന ബ്ലോക്ക് കോണ്‍ഗ്രസ് കമ്മിറ്റി യോഗത്തില് എ. ഗ്രൂപ്പ് നേതാവ് കെ.ശിവദാസന് കുത്തിയിരുപ്പ് സമരം നടത്തുമെന്ന വിവരത്തെ തുടര്‍ന്ന് മാധ്യമപ്രവര്‍ത്തകരായ എന്. പ്രശാന്ത്, അഗ്രജ്, കിരണ്, ലിജിന്, ഷിബിന്, മണിപാറാല് എന്നിവര് എത്തുകയായിരുന്നു.\nഇവരെ കണ്ടതോടെ ക്ഷുഭിതനായ കോണ്‍ഗ്രസ് നേതാവും നഗരസഭാ കൗണ്‍സിലറുമായ സി.ടി സജിത്ത് അസഭ്യം പറയുകയും കൈയേറ്റം ചെയ്യാന് ശ്രമിക്കുകയുമായിരുന്നു. യോഗവിവരം ആരാണ് നിങ്ങളെ അറിയിച്ചതെന്നു ചോദിച്ചായിരുന്നു ഡി.സി.സി സെക്രട്ടറി കൂടിയായ സജിത്തിന്റെ രോഷപ്രകടനം.ബ്ലോക്ക് കോണ്‍ഗ്രസ് കമ്മിറ്റിയോഗത്തില് എ ഗ്രൂപ്പ് നേതാവ് കെ.ശിവദാസന്, ബ്‌ളോക്ക് കമ്മിറ്റി ജനറല് സെക്രട്ടറി ഉസ്മാന് പി.വടക്കുമ്പാട തുടങ്ങിയ നേതാക്കള് എത്തിയതാണ് പ്രശ്‌നങ്ങള്‍ക്കു കാരണമായത്.\nക്ഷണിക്കാതെ എത്തിയ ഇവര് പുറത്തുപോകണമെന്നായിരുന്നു ബ്ലോക്ക് പ്രസിഡന്റ് എം.പി അരവിന്ദാക്ഷന്റെ നിലപാട്. ഇതിനിടെയാണ് മാധ്യമപ്രവര്‍ത്തകര് സ്ഥലത്തെത്തിയത്. മാധ്യമപ്രവര്‍ത്തകര്‍ക്കു നേരെയുള്ള കൈയേറ്റത്തില് തലശ്ശേരി പ്രസ് ഫോറം യോഗം പ്രതിഷേധിച്ചു. യോഗത്തില് അനീഷ് പാതിരിയാട് അധ്യക്ഷനായി. എന്. പ്രശാന്ത്, പി.ദിനേശന്, പാലയാട് രവി, നവാസ് മേത്തര്, എന്. സിറാജുദ്ദീന്, രഷ്‌നദാസ്. സനപ്രമോദ്, നൂറിന് മിനര്‍വ, കെ. പി ഷോമിത്ത്, ഒ. പി ബിവിന്, മണിപാറാല്, അഗ്രജ് കിരണ്, പി.ഷിധിന് എന്നിവര് സംസാരിച്ചു.\ncongress കോൺഗ്രസ് complaint പരാതി journalist kannur കണ്ണൂര്\nJournalists complaint against Congress leader CT Sajith


ബാർസയുടെ പുതിയ പരിശീലകൻ കോമാൻ സംസാരിക്കുന്നു - Smartblogyfeed.xyz\nHome / News / ബാർസയുടെ പുതിയ പരിശീലകൻ കോമാൻ സംസാരിക്കുന്നു\nബാർസയുടെ പുതിയ പരിശീലകൻ കോമാൻ സംസാരിക്കുന്നു\n🔴🔵 ബാർസയുടെ പുതിയ പരിശീലകൻ കോമാൻ സംസാരിക്കുന്നു 🎙\n💭 റൊണാൾഡ് കോമാൻ : ഇന്ന് വളരെ സന്തോഷവും അഭിമാനവുമുള്ള ഒരു ദിവസമാണ്. ബാഴ്സ എന്റെ വീടാണ്. ഇത്തരമൊരു മികച്ച ക്ലബ്ബിനെ പരിശീലിപ്പിക്കാനുള്ള അവസരം ഒരു വെല്ലുവിളിയാണ്. ടീമിൽ മാറ്റങ്ങൾ വരുത്തുകയും കഠിനാധ്വാനം ചെയ്യുകയും വേണം.\n💭 മാറ്റങ്ങൾ വരും, ചാമ്പ്യൻസ് ലീഗിൽ സംഭവിച്ചത് ക്ലബ്ബിന്റെ പ്രതിച്ഛായയെ തകർത്തു അത് വീണ്ടെടുക്കണം.\n💭 ഒരു നിശ്ചിത പ്രായത്തിലുള്ള താരങ്ങളുടെ പ്രകടനമികവിൽ സംശയമുണ്ടാകാനിടയുണ്ട്. പേരെടുത്തു പറയാൻ ആഗ്രഹിക്കുന്നില്ല, എന്നാൽ എല്ലാവരെയും ബഹുമാനിക്കുന്നു. ടീമിനൊപ്പം ഏറ്റവും മികച്ചത് നൽകാൻ ഒന്നിച്ചു പരിശ്രമിക്കും. ഒരു താരത്തിന്റെ പ്രായമല്ല പ്രധാനം വിജയിക്കാനുള്ള ആഗ്രഹമാണ്, അങ്ങനെയുള്ള താരങ്ങളുമായി ഇവിടെ പ്രവർത്തിക്കാനാണ് ഞാൻ ആഗ്രഹിക്കുന്നത്.\n💭 മെസ്സിയാണ് ലോകത്തിലെ ഏറ്റവും മികച്ചത്. പരിശീലകനായി വർഷങ്ങളോളം ഇവിടെ തുടരാൻ ഞാൻ ആഗ്രഹിക്കുന്നു.\n💭 വാൻ ഡി ബീക്ക് ? അവൻ ഒരു മികച്ച താരമാണ്, പക്ഷേ ഇവിടെ ഇല്ലാത്ത കളിക്കാരെക്കുറിച്ച് എനിക്ക് അഭിപ്രായം പറയാൻ കഴിയില്ല\n💭 ഫ്രെങ്കി ഡി ജോങ് ? ഇവിടെ അവന്റെ ഏറ്റവും മികച്ചപ്രകടനം പുറത്തെടുത്തിട്ടില്ല. എന്നോടൊപ്പം അദ്ദേഹം പ്രതിരോധത്തിലൂന്നിയാണ് കുടുതലും കളിച്ചിട്ടുള്ളത്. വരും സീസണിൽ മികച്ചപ്രകടനം പുറത്തെടുക്കാൻ ഡി ജോങിനെ സഹായിക്കും.\n💭 സുവാരസ് ? ഞാൻ ഇവിടെ കളിക്കാരെക്കുറിച്ച് വ്യക്തിഗതമായി സംസാരിക്കാൻ ആഗ്രഹിക്കുന്നില്ല.\n💭 കുട്ടീഞ്ഞോ ബാർസയുടെ ഭാഗമാണ്, തീരുമാനങ്ങൾ എടുക്കേണ്ടിവന്നാൽ ഞങ്ങൾ ചെയ്യും. യുവ കളിക്കാർക്ക് അർഹതയുണ്ടെങ്കിൽ അവർക്ക് അവസരങ്ങൾ നൽകേണ്ട സമയമാണിത്. പൊതുവേ ടീം കൂടുതൽ ശക്തമാകേണ്ടതുണ്ട്.


അസീസും ഷിബു ബേബി ജോണും എൽഡിഎഫിലേക്ക്; ലോക്സഭാ തെരഞ്ഞെടുപ്പിനു മുൻപ് ഇടതുമുന്നണിയിലേക്ക് പോകാനുള്ള ആർഎസ്പി നീക്കം പൊളിച്ചത് പ്രേമചന്ദ്രനെന്നു സൂചന - ഇ വാർത്ത | evartha\nഅസീസും ഷിബു ബേബി ജോണും എൽഡിഎഫിലേക്ക്; ലോക്സഭാ തെരഞ്ഞെടുപ്പിനു മുൻപ് ഇടതുമുന്നണിയിലേക്ക് പോകാനുള്ള ആർഎസ്പി നീക്കം പൊളിച്ചത് പ്രേമചന്ദ്രനെന്നു സൂചന\nലോക്‌സഭാ തെരഞ്ഞെടുപ്പ് ഫലപ്രഖ്യാപനം വന്നു കഴിഞ്ഞാൽ ഉടൻ ആർഎസ്പി നേതൃത്വത്തിലെ പ്രമുഖർ എൽഡിഎഫിൽ എത്തുമെന്ന് സൂചന. ആർഎസ്പി നേതൃനിരയിലെ പ്രമുഖരായ അസീസും ഷിബു ബേബി ജോണും ഉൾപ്പെടെയുള്ളവർ എൽഡിഎഫിൽ എത്തുമെന്നാണ് ന്യൂസ് 24 റിപ്പോർട്ട് ചെയ്തിരിക്കുന്നത് . ലോക്സഭ തെരഞ്ഞെടുപ്പിന് മുൻപ് എൽഡിഎഫിലേക്ക് ആർഎസ്പി എത്തുവാൻ നീക്കം നടത്തിയിരുന്നു എന്നും എന്നാൽ അന്ന് അത് പൊളിച്ചത് പ്രേമചന്ദ്രൻ ആയിരുന്നുവെന്നും സൂചനകളുണ്ട്.\nഫലം എന്തു തന്നെയായാലും ആർ എസ് പിയിൽ പൊട്ടിത്തെറികൾ ഉറപ്പെന്നാണ് സൂചനകൾ. കൊല്ലത്ത് മുപ്പതിനായിരത്തോളം വോട്ടിന് പ്രേമചന്ദ്രൻ പരാജയപ്പെടും എന്ന് ആർ എസ് പി രഹസ്യമായി വിലയിരുത്തി എന്നാണ് 24 കേരളയ്ക്ക് ലഭിച്ച വിവരം. പ്രേമചന്ദ്രനെതിരെ കടുത്ത രോഷമാണ് പാർട്ടി പ്രവർത്തകർക്കുള്ളത്. ബിജെപിയുമായുള്ള പരസ്യ ബാന്ധവം കാരണം ന്യൂനപക്ഷ വോട്ടുകൾ പൂർണ്ണമായും എൽ ഡി എഫിലേക്ക് പോയി എന്ന കണക്കുകൂട്ടൽ പല ആർ എസ് പി നേതാക്കളും പങ്കു വയ്ക്കുന്നു.\nഇടതുമുന്നണിയിലേക്ക് ആർ എസ് പി തിരിച്ചു പോകണം എന്ന അഭിപ്രായം ആണ് അസീസും ഷിബു ബേബി ജോണും ഉൾപ്പെടെ യുള്ള നേതാക്കൾക്ക് ഉള്ളത്. തെരഞ്ഞെടുപ്പിന് മുൻപ് തന്നെ ഷിബു ബേബി ജോണും സിപിഐഎം നേതാക്കളുമായി ചർച്ച നടത്തിയിരുന്നു. ഷിബു ബേബി ജോണും പിണറായി വിജയനും തമ്മിലുള്ള നല്ല ബന്ധത്തിൽ പ്രേമചന്ദ്രൻ പണ്ടു മുതലേ അസ്വസ്ഥനുമാണ്. ചവറയിൽ നടന്ന നൈപുണ്യ വികസന കേന്ദ്രത്തിന്റെ ഉത്ഘാടനത്തിൽ ഷിബു ബേബി ജോണിന്റെ ഭരണ മികവിനെ പിണറായി വാഴ്ത്തിയതും ഷിബു മുഖ്യമന്ത്രിയുടെ നല്ല മനസിന് നന്ദി പറഞ്ഞതും വാർത്തയായിരുന്നു.\nലോക്സഭാ തെരഞ്ഞെടുപ്പിനു മുൻപ് ഇടതുമുന്നണിയിലേക്ക് തിരികെ പോകണമെന്നൊരു മോഹം ഷിബുവിനുണ്ടായിരുന്നു. പ്രേമചന്ദ്രനാണ് അത് പൊളിച്ചത്. ഇത്തവണ യു ഡി എഫിന്റെ ഭാഗമായി മത്സരിച്ചു ജയിച്ചാൽ ഒരു കേന്ദ്ര സഹമന്ത്രി സ്ഥാനം ഒപ്പിച്ചെടുക്കാമെന്നും അപ്പോഴത്തെ രാഷ്ട്രീയ സാഹചര്യം പോലെ കോൺഗ്രസിലോ ബിജെപിയിലോ ചേരാമെന്നുള്ള ലക്ഷ്യം പ്രേമചന്ദ്രനുണ്ട്. ആർ എസ് പിയെ ഇടതുപാളയത്തിലെത്തിക്കാനുള്ള ഷിബുവിന്റെ നീക്കം പ്രേമൻ പൊളിച്ചത് ഇക്കാരണത്താലാണ്.\nപ്രേമന്റെ സ്വഭാവം നന്നായറിയാവുന്ന ഷിബു ഈ ലോക്സഭാ തെരഞ്ഞെടുപ്പിൽ പ്രേമന് പാര പണിഞ്ഞു എന്നത് പരസ്യമായ രഹസ്യമാണന്നും ന്യൂസ് 24 റിപ്പോർട്ട് ചെയ്യുന്നു. ഷിബുവിന്റെ അനുയായികളിൽ പലരും പ്രേമനെതിരെ പ്രവർത്തിച്ചിട്ടുണ്ട്. വളരെയേറെ പേർ നിഷ്ക്രിയരുമായിരുന്നു. ചവറയിൽ കോൺഗ്രസിൽ നിന്ന് പ്രേമനെതിരെ ഉണ്ടായ നീക്കങ്ങൾക്കും ഷിബുവിന്റെ മൗനാനുവാദം ഉണ്ടായിരുന്നുവെന്നും റിപ്പോർട്ടിൽ പറയുന്നു.


kavya madhavan calls press meet\nകെ.ബി.ഗണേഷ്‌കുമാറിന്റെ തിരഞ്ഞെടുപ്പ് പ്രചാരണത്തില് പങ്കെടുത്തിനെതിരെ ഡി.വൈ.എഫ്.ഐ പ്രതിഷേധമുയര്‍ത്തിയ സാഹചര്യത്തില് സംഭവത്തെക്കുറിച്ച് വിശദീകരിക്കാന് കാവ്യാമാധവന് വാര്‍ത്താ സമ്മേളനം വിളിക്കുന്നു. എറണാകുളം പ്രസ്‌ക്ലബില് അടുത്ത ദിവസം തന്നെ വാര്‍ത്താ സമ്മേളനം വിളിക്കാന് ആലോചിക്കുന്നതായി കാവ്യമാധവന് ഡൂള്‍ന്യൂസിനോട് വ്യക്തമാക്കി.\nനടനും ഇടമലയാര് കേസില് ശിക്ഷിക്കപ്പെട്ട് ജയിലില് കഴിയുന്ന ആര് ബാലകൃഷ്ണപ്പിള്ളയുടെ മകനുമായ കെ.ബി ഗണേഷ്‌കുമാര് കൊല്ലം പത്തനാപുരത്താണ് യു.ഡി.എഫ് സ്ഥാനാര്‍ഥിയായി മത്സരിച്ചത്. ഗണേഷിന് വേണ്ടി കാവ്യയുള്‍പ്പെടെ സിനിമാ രംഗത്തുള്ള പലരും പ്രചാരണത്തിനെത്തിയിരുന്നു. എന്നാല് ഗണേഷ്‌കുമാറിന്റെ രാഷ്ട്രീയം നോക്കിയല്ല അദ്ദേഹത്തിന് വേണ്ടി പ്രചാരണം നടത്തിയതെന്ന് കാവ്യ വ്യക്തമാക്കി. സിനിമിയിലെ സൗഹൃദവും വ്യക്തിപരമായ ബന്ധവും കണക്കിലെടുത്താണ് പ്രചാരണം നടത്തിയത്. ഗണേഷ്‌കുമാര് ഇടതുപക്ഷത്തായിരുന്നെങ്കിലും അദ്ദേഹത്തിന് വേണ്ടി പ്രചാരണം നടത്തുമായിരുന്നുവെന്നും ഇക്കാര്യത്തിലുണ്ടായ തെറ്റിദ്ധാരണ തിരുത്താനാണ് വാര്‍ത്താ സമ്മേളനം വിളിക്കുന്നതെന്നും അവര് പറഞ്ഞു.\nതനിക്ക് വേണ്ടി പ്രചാരണത്തിനിറങ്ങാന് ഗണേഷ്‌കുമാര് കാവ്യയോട് ആവശ്യപ്പെടുകയായിരുന്നു. കാവ്യയും നിഷാലും തമ്മിലുള്ള വിവാഹം വേര്‍പ്പെടുത്തുന്നതുമായി ബന്ധപ്പെട്ടും മറ്റും എല്ലാ സഹായവും ചെയ്തത് ഗണേഷ്‌കുമാറാണ്. ഇതിനുള്ള കടപ്പാട് കൂടി കാവ്യ പ്രചാരണത്തിനിറങ്ങുന്നതിന് കാരണമായിട്ടുണ്ട്. അതേസമയം ഗണേഷ്‌കുമാറിന് വേണ്ടി മറ്റു പലരും പ്രചാരണത്തിനിറങ്ങിയെങ്കിലും കാവ്യയുടെ നേര്‍ക്ക് മാത്രം ഇത്തരത്തിലൊരു പ്രതിഷേധം എന്തുകൊണ്ടാണെന്ന് അറിയില്ലെന്ന് അച്ഛന് മാധവന് വ്യക്തമാക്കി.\nകഴിഞ്ഞ ദിവസം കൊല്ലം താലൂക്ക് കച്ചേരിക്ക് സമീപം കാവ്യമാധവന്റെ സിനിമാ പോസ്റ്ററുകള്‍ക്ക് നേരെ കരി ഓയില് പ്രയോഗമുണ്ടായിരുന്നു. ക്രിസ്ത്യന് ബ്രദേഴ്‌സ്, ചൈന ടൗണ് തുടങ്ങിയ സിനിമകളുടെ പോസ്റ്ററുകളിലാണ് കരിഓയില് ഒഴിച്ചത്.\nകാവ്യക്ക് പുറമെ ഗണേഷിന് വേണ്ടി പ്രചാരണം നടത്തിയ സുരേഷ്‌ഗോപി, ദിലീപ് തുടങ്ങിയ താരങ്ങളുടെ പോസ്റ്ററുകളിലും കരിയ ഓയില് പ്രയോഗമുണ്ടായിരുന്നു. ദിലീപിനെതിരെ ചില പോസ്റ്ററുകളും പ്രത്യക്ഷപ്പെട്ടിരുന്നു. ഇതിനിടെയാണ് ഞായറാഴ്ച ഒരു സ്വകാര്യ ചടങ്ങിനെത്തിയ കാവ്യക്കെതിരെ ഡി.വൈ.എഫ്.ഐ പ്രതിഷേധമുണ്ടായത്. കാറില് നിന്നിറങ്ങിയ കാവ്യക്കെതിരെ കരിങ്കൊടി കാണിക്കുകയായിരുന്നു.\nഅതേസമയം വോട്ടെടുപ്പ് ദിവസം ബൂത്തില് ക്യൂനില്‍ക്കാതെ വോട്ട് ചെയ്യാനുള്ള കാവ്യയുടെ ശ്രമം നാട്ടുകാര് തടഞ്ഞത് വാര്‍ത്തയായിരുന്നു. തൃക്കാക്കരയിലെ 26ാം നമ്പര് ബൂത്തായ വെണ്ണല ഗവ. ഹയര് സെക്കന്‍ഡറി സ്‌കൂളിലായിരുന്നു സംഭവം. രാവിലെ വോട്ട് ചെയ്യാനെത്തിയ കാവ്യ ക്യൂ അവഗണിച്ച് വോട്ട് ബൂത്തിലേക്ക് കയറാന് ശ്രമിക്കുകയായിരുന്നു. നാട്ടുകാര് ബഹളം വെച്ചതോടെ വീ്ട്ടിലേക്ക് മടങ്ങിയ കാവ്യ വൈകീട്ട് വീണ്ടും ബൂത്തിലെത്തി ക്യൂ നിന്ന് വോട്ട് ചെയ്യുകയായിരുന്നു.


ശബരിമലയിലേയ്ക്ക് സ്‌പെഷ്യൽ സർവീസ് നടത്താൻ കെഎസ്ആർടിസിക്ക് താത്ക്കാലിക ഡ്രൈവർമാരെ നിയമിക്കാം : ഹൈക്കോടതി\nശബരിമലയിലേയ്ക്ക് സ്‌പെഷ്യൽ സർവീസ് നടത്താൻ കെഎസ്ആർടിസിക്ക് താത്ക്കാലിക ഡ്രൈവർമാരെ നിയമിക്കാമെന്ന് ഹൈക്കോടതി. 1386 പേരെ പിഎസ്‌സി ലിസ്റ്റിൽ നിന്ന് താത്ക്കാലികമായി നിയമിക്കാം. പിരിച്ചുവിട്ട താൽക്കാലിക ജീവനക്കാരെ നിയമിക്കരുതെന്നും കോടതി പറഞ്ഞു.\nകെഎസ്ആർടിസി നൽകിയ ഹർജിയിലാണ് ദേവസ്വം ബെഞ്ച് വിധി.സ്‌പെഷ്യൽ സർവീസ് നടത്തുന്ന 504 ബസുകൾക്കായാണ് പരിചയ സമ്പന്നരായ 1386 ഡ്രൈവർമാരെ ദിവസക്കൂലി അടിസ്ഥാനത്തിൽ നിയമിക്കുന്നത്. തീർത്ഥാടകരുടെ സുരക്ഷ പ്രധാനമാണെന്നും പമ്പ -നിലയ്ക്കൽ റൂട്ടിൽ പരിചയസമ്പത്തുള്ള ഡ്രൈവർമാർ വേണമെന്നും കെഎസ്ആർടിസി ആവശ്യപ്പെട്ടിരുന്നു.\nRead Also : ശബരിമല വരുമാനത്തിൽ ഇക്കുറി വൻ വർധനവെന്ന് ദേവസ്വം ബോർഡ്\nശബരിമല വരുമാനത്തിൽ വൻ വർധനയാണ് ഇത്തവണ ഉണ്ടായിരിക്കുന്നത്. ഭക്തരുടെ എണ്ണത്തിലും വർധനയുണ്ട്. നടവരവ് ,അപ്പം, അരവണ, കടകളിൽ നിന്നുള്ള വരുമാനം എന്നിവയിലെ വരവ് സംബന്ധിച്ച കണക്കാണ് ദേവസ്വം ബോർഡ് പുറത്തുവിട്ടത്. അദ്യ ദിവസത്തെ വരുമാനം3കോടി 32 ലക്ഷം രൂപയാണ്. കഴിഞ്ഞ വർഷത്തെക്കാൾ 1.28 ലക്ഷം രൂപയുടെ വർധനവാണുള്ളത്. കഴിഞ്ഞ വർഷത്തെ അപേക്ഷിച്ച് തീർത്ഥാടകർ കൂടുതലായി ദർശനത്തിനെത്തുന്നുണ്ട്. ഇതും വരുമാന വർധനവിന് കാരണമായി.\nRead more on: KSRTC | sabarimala\nകൊവിഡ് മാനദണ്ഡങ്ങള് പാലിച്ചു കൊണ്ട് കെഎസ്ആര്‍ടിസി ‘റിലേ സര്‍വീസുകള്’ ആരംഭിക്കുന്നു\nഡ്രൈവർക്ക് കൊവിഡ്; പാപ്പനംകോട് കെഎസ്ആർടിസി ഡിപ്പൊ അടച്ചു; ഡ്രൈവറിനൊപ്പം താമസിച്ചിരുന്ന രണ്ട് പേർ നിരീക്ഷണത്തിൽ പോകാതെ മുങ്ങി


വിവാഹം കഴിക്കാത്ത അച്ഛന്റെയും അമ്മയുടെയും മകള്; പൂര്‍ണ്ണനഗ്നയായി പോസ് ചെയ്ത മോഡല്; പത്താം ക്ലാസില് കുസൃതി പേരിനൊപ്പം ചേര്‍ത്തു; ലിവിങ്ങ് ടുഗെദറില് ജീവിക്കുന്ന കനിയുടെ ജീവിതംMalayali Life | The Largest Malayalam Online Lifestyle Portal\nവിവാഹം കഴിക്കാത്ത അച്ഛന്റെയും അമ്മയുടെയും മകള്...\nTuesday 13 October 2020 06:00:49 PM\nകോഴിക്കോട്: കനി കുസൃതി! ജാതിപ്പേരും, പിതാവിന്റെ പേരും, തറവാട്ടുപേരുമൊക്കെ സ്വന്തം പേരിന്റെ വാലായി ഇടുന്ന കലാകാരന്മാർ ഏറെയുള്ള ഇക്കാലത്ത് ഒരു നടിക്ക് 'കുസൃതി' എന്ന പേര് എങ്ങനെ വന്നു എന്ന് പലരും അമ്പരന്നേക്കാം. മികച്ച നടിക്കുള്ള ഇത്തവണത്തെ സംസ്ഥാന ചലച്ചിത്ര അവാർഡ് മന്ത്രി എ കെ ബാലൻ പ്രഖ്യാപിച്ചപ്പോൾ, പലരും തെരഞ്ഞത് ഈ 'കുസൃതിയുടെ' രഹസ്യം എന്താണെന്നാണ്. എന്നാൽ 'ബിരായാണി' എന്ന ചലച്ചിത്രത്തിലൂടെ സംസ്ഥാനത്തെ മികച്ച നടിയായി തെരഞ്ഞെടുക്കപ്പെട്ട കനി കുസൃതിക്ക് ഈ വാൽ വെറും തമാശ ആയിരുന്നില്ല. പുരുഷാധിപത്യ സമൂഹത്തോടുള്ള ഒരു പ്രതിഷേധം തന്നെയായിരുന്നു അത്. അത്രമേൽ സംഭവബഹുലമാണ് കനി കുസൃതിയുടെ വ്യക്തി ജീവിതം.\nപേരിന്റെ വാൽ സ്വന്തമായി കണ്ടെത്തിയത്\nസ്വതന്ത്രചിന്തകരും മനുഷ്യാവകാശ പ്രവർത്തകരുമായ ഡോ. എ.കെ. ജയശ്രീയുടെയും,\nമൈത്രേയൻെയും മകളായി 1985 സെപ്റ്റംബർ 12ന് തിരുവനന്തപുരത്താണ് കനി ജനിച്ചത്. കോ ഹാബിറ്റേഷനെ കുറിച്ചൊക്കെ മലയാളി കേട്ടിട്ടില്ലാത്ത കാലത്ത്, വിവാഹം കഴിക്കാതെ ഒരുമിച്ചു ജീവിച്ചു വിപ്ലവം സൃഷ്ടിച്ചവരാണ് മൈത്രേയനും ജയശ്രീയും. സ്ത്രീകളെ അടിമകളാക്കി വെക്കുന്ന പരമ്പരാഗത വിവാഹ രീതിയോട് യാതൊരു യോജിപ്പും ഇല്ലാത്തതുകൊണ്ടുതന്നെ മകളെ ആധുനിക പൗര ബോധത്തോടെയാണ് അവർ വളർത്തിയത്.\nതന്നെ എന്ന് പേര് വിളിച്ചാൽ മതിയെന്നും സുഹൃത്തായാണ് കാണേണ്ടതെന്നും കനിയെ പഠിപ്പിച്ചത് പിതാവ് മൈത്രേയൻ തന്നെയാണ്. അച്ഛനെയും അമ്മയെ പേര് വിളിച്ച് അഭിസംബോധന ചെയ്യുന്ന മകൾ ആദ്യ കാലത്ത് സൗഹൃദ സദസ്സുകളിലൊക്കെ വലിയ ചർച്ചയായിരുന്നു. എന്നാൽ രക്ഷിതാക്കൾ അവരുടെ ഇഷ്ടത്തിനുസരിച്ച് തല്ലിപ്പഴുപ്പിക്കേണ്ടതല്ല കുട്ടികളുടെ ജീവിതം എന്നായിരുന്നു മൈയ്‌രേയന്റെ നിലപാട്. അച്ഛനും മകളും തമ്മിൽ വേണ്ടത് ആരോഗ്യകരമായ സൗഹൃദവും സ്നേഹവും ആണെന്നും, വ്യക്തി ജീവിതത്തിൽ പകർത്താൻ കഴിയാത്ത ആശയങ്ങൾ പ്രസംഗിക്കരുത് എന്നുമായിരുന്നു മൈത്രേയന്റെ എക്കാലത്തെും ഉറച്ച നിലപാട്.\nഇന്ത്യയിലും കേരളത്തിലും പൊതുവെയുള്ള, തങ്ങളുടെ പേരുകൾ കുട്ടികളുടെ പേരിന്റെ വാലാക്കുന്ന സാമൂഹ്യ അധികാര ശ്രേണിയുടെ ഭാഗമായ രീതി ഇല്ലാതാക്കാൻ അവർ തീരുമാനിച്ചു. അങ്ങനെയാണ് 15 വയസ്സിൽ കനി പത്താം ക്ലാസ് പരീക്ഷയുടെ അപേക്ഷയിൽ 'കുസ്രുതി' എന്ന് ചേർത്തത്. തിരുവനന്തപുരത്താണ് കനി വളർന്നത്. ചെറുപ്പത്തിലേ നാടകത്തിലും അഭിനയത്തിലും തന്നെയായിരുന്നു കനിയുടെ കമ്പം. അവിടെ അഭിനയ തിയേറ്റർ റിസേർച്ച് സെന്റർ, എന്ന നാടക പ്രവർത്തകർക്ക് വേണ്ടിയുള്ള ഒരു പൊതുവേദിയായി മാറി. പിന്നീട് തൃശ്ശൂരിലേക്ക് താമസം മാറി. തൃശ്ശൂർ സ്‌കൂൾ ഓഫ് ഡ്രാമയിൽ 2005 നും 2007 നും ഇടയിൽ നാടക പരിപാടികളിൽ ഉണ്ടായിരുന്നു. ലാഗോൺസ് ഇന്റർനാഷണൽ ഡി റ്റെറ്റേ ജാക്വസ് ലെക്കോകിൽ നാടക പഠനം പൂർത്തിയാക്കി . അവിടെ രണ്ടു വർഷം ഫിസിക്കൽ തിയേറ്ററിൽ പഠനം നടത്തി.\nബൗധയനയുടെ ക്ലാസിക്ക് പ്രഹസനമായ ഭാഗവദജ്ജുകത്തിലൂടെ അഭിനത്തിൽ കുസൃതി തന്റെ തിയേറ്റർ അരങ്ങേറ്റം കുറിച്ചു. 2000 മുതൽ 2006 വരെ വാസന്തസേനയുടെ പ്രധാന വേഷത്തിൽ അഭിനയിച്ചു. ഭാരതരംഗ മഹോത്സവവും കേരളത്തിലെ അന്താരാഷ്ട്ര തിയേറ്റർ ഉത്സവവും ഉൾപ്പെടെയുള്ള നാടക വേദിയിലൂടെ ഈ നാടകം പര്യടനം നടത്തി. ഹെർമൻ ഹെസ്സേയുടെ സിദ്ധാർഥ എം.ജി.ജ്യോതിഷ് രംഗവതരണത്തിന് സജ്ജമാക്കിയപ്പോൾ കമലയുടെ ഭാഗം അവതരിപ്പിച്ചു.അങ്ങനെ നിരവധി നാടകങ്ങളിലൂടെയും ഹസ്ര ചിത്രങ്ങളിലൂടെയും കനി തന്റെ സാന്നിധ്യം അറിയിച്ചു.\nശിക്കാറിലെ നക്സലൈറ്റ്, കോക്ടെയിലിനെ സെക്സ് വർക്കർ\n2009-ൽ ലക്നിക്കിലെ ഇന്റർനാഷണലൈസ് ദ ജാക്വസ് ലെക്കോക് എന്ന പ്രൊഡക്ഷനിൽ നിന്ന് തിരിച്ചെത്തിയ കുസൃതി ശങ്കർ രാമകൃഷ്ണൻ സംവിധാനം ചെയ്ത ഐലൻഡ് എക്പ്രസ് എന്ന സമാഹാരത്തിലെ കേരള കഫേ എന്ന ചിത്രത്തിൽ അഭിനയിച്ചു. തുടർന്നങ്ങോട്ട് ചെറുതാണെങ്കിലും ശ്രദ്ധേയമായ വേഷമാണ് പല ചിത്രങ്ങളിലും കനിക്ക് കിട്ടയത്. 2010 ൽ മോഹൻലാൽ നായകനായ ശിക്കാർ എന്ന ചിത്രത്തിൽ നക്സലൈറ്റായി അഭിനയിച്ചു. എന്നാൽ 2010 ലെ കോക്ടെയ്ലിൽ എന്ന സിനിമയിലെ സെക്സ് വർക്കറായി ജോലി ചെയ്യുന്ന വ്യത്യസ്തമായ അവതരണം ശ്രദ്ധേയമായി. 2010 ഡിസംബറിൽ കനി നടനും പ്രചരണ നാടക പ്രവർത്തകനുമായ ഏലിയാസ് കോഹാൻ സംവിധാനം നിർവഹിച്ച 'ലാസ് ഇൻഡിയസ്' എന്ന ഒരു മികച്ച അവതരണ പരിപാടിയുടെ രൂപകൽപനയിൽ പങ്കാളിയായി. അതിന്റെ അവതരണം പ്രത്യേകമായി രൂപകല്പന ചെയ്ത ബസിലായിരുന്നു.\n2011ൽ ഷേക്സ്പിയറുടെ ' ടെമ്പസ്റ്റ് ' എന്ന പുതിയ പ്രൊഡക്ഷനുവേണ്ടി പ്രശസ്ത ടൂറിസ്റ്റ് തീയേറ്റർ ഫൂട്ട്സ്ബാർനിൽ കനി ചേർന്നു. തുടർന്ന് 'ഇന്ത്യൻ ടെമ്പസ്റ്റ്' എന്ന പ്രൊഡക്ഷനിൽ മിറാൻഡ എന്ന കഥാപാത്രമായി അഭിനയിച്ചു. അയർലാന്റ്, സ്പെയിൻ, ഫ്രാൻസ്, പോർച്ചുഗൽ, ഇന്ത്യ തുടങ്ങിയ രാജ്യങ്ങളിലെ പര്യടനത്തിനുള്ള ശേഷം, 2013 ൽ ഷേക്സ്പിയർ ഗ്ലോബിൽ പ്രൊഡക്ഷൻ ആരംഭിച്ചു.പാവൽ സോകോടക് സംവിധാനവും ടട്രർ ബിയൂറോ പോഡ്റോസിയുടെ നിർമ്മാണവും നിർവ്വഹിച്ച 'ബേണിങ് ഫ്ലവേഴ്സ്-സെവൻ ഡ്രീംസ് ഓഫ് എ വുമൺ' എന്ന ഇൻഡോ-പോളിഷ് പ്രൊഡക്ഷനിൽ കനി അഭിനയിച്ചിട്ടുണ്ട്.\nസീരിയലിനോടും അവൾ പുറത്തിരിച്ച് നിന്നിട്ടില്ല. 2015 ൽ കെ കെ രാജീവൻ സംവിധാനം നിർവ്വഹിച്ച 'ഇശ്വരൻ സക്ഷിയായി' എന്ന പരമ്പരയിലൂടെ കനി ഒരു കുടുംബ സാന്നിധ്യമായി. സഹോദരന്റെ കൊലപാതകത്തെക്കുറിപ്പ് അന്വേഷിക്കുന്ന അഭിഭാഷക വക്താവ് അഡ്വക്കേറ്റ് ട്രീസ എന്ന കഥാപാത്രമായാണ് കനി ഈ പരമ്പരയിൽ അഭിനയിച്ചത്. 24 നോർത്ത് കാതം അടക്കമുള്ള പല ചിത്രങ്ങളിലും ചെറുതെങ്കിലും ശക്തമായ വേഷമായിരുന്നു കനിയുടേത്.\nമലയാള സിനിമയിലെ കാസ്റ്റിങ്ങ് കൗച്ച് വെളിപ്പെടുത്തി\nകനിയെ എന്നും വ്യത്യസ്തയാക്കിയിരുന്നത് അവർ എടുത്തിരുന്ന പൊളിറ്റിക്കൽ നിലപാടുകൾ തന്നെയാണ്. ബോ്്ളിവുഡിൽ ഒരു മോഡലായും കനി ജോലിനോക്കിയിരുന്നു. എന്റെ ശരീരം എന്റെ അവകാശം എന്ന വിശാലമായ ബോഡി പൊളിറ്റിക്സിന്റെ ഭാഗമായിരുന്നു അവർ എന്നും. അതുകൊണ്ടുതന്നെ സദാചാരക്കുരുപൊട്ടുന്ന ശരാശരി മലയാളിക്ക് സങ്കൽപ്പിക്കാൻ പറ്റുന്നതായിരുന്നില്ല കനിയുടെ വ്യവഹാരങ്ങൾ. ഒരു വിദേശ മാഗസിനിൽ അവൾ പൂർണ നഗ്നായി പോസ് ചെയ്തതായിരുന്നു ഒരു കാലത്ത സോഷ്യൽ മീഡയയിൽ ഉയർന്ന വലിയ വിവാദം. അതുപോലെ ആദ്യത്തെ ലൈംഗികാനുഭവം പറയുന്ന, അവരുടെ ഒരു ടെലിഫിലിമും , സദാചാരവാദികളുടെ പഴി കേട്ടു. ഇക്കാരണത്താലൊക്കെ സോഷ്യൽ മീഡിയയിൽ നിരവധി തവണ സൈബർ ലിഞ്ചിങ്ങിന് കനി ഇരയായിട്ടുണ്ട്.\nരണ്ടുവർഷം മുമ്പ് മാതൃഭൂമിയുടെ സ്റ്റാർ ആൻഡ് സ്റ്റെലിന് കനി നൽകിയ ഒരു അഭിമുഖവും വൻ വിവാദമായിരുന്നു. ഒരു മലയാള ചലച്ചിത്രത്തിൽ കരാർ ഏറ്റശേഷം അതിന്റെ ഒരു അണിയറ പ്രവർത്തകൻ തന്നെ രാത്രി ഫോൺ ചെയ്തിരുന്നെന്നും അതിൽ പ്രതിഷേധിച്ചതോടെ ചിത്രത്തിൽനിന്ന് ഒഴിവാക്കിയെന്നുമായിരുന്നു ആരോപണം. എന്നാൽ എല്ലാ സിനിമക്കാരും ഇങ്ങനെയാണെന്ന് ധരിക്കരുതെന്നും നല്ലവരെ നോക്കി തെരഞ്ഞെടുക്കണമെന്നും അവർ പറയുന്നു.\nപക്ഷേ തൊട്ടടുത്ത വർഷം കനി വിമർശനം കടുപ്പിച്ചു. കൊച്ചി ബിനാലെ വേദിയിൽ ഡബ്ല്യുസിസി സംഘടിപ്പിച്ച ചലച്ചിത്ര പ്രദർശനവേദിയിൽ കനി കുസൃതി നടത്തിയ വെളിപ്പെടുത്തൽ കേരളം ഏറെ ചർച്ച ചെയ്തതാണ്. 'സിനിമയിൽ നിന്നും നിരവധി മോശം അനുഭവങ്ങൾ ഉണ്ടായിട്ടുണ്ട്. നല്ല വേഷങ്ങൾ ലഭിക്കുവാനായി ചില സംവിധായകർക്ക് വിട്ടുവീഴ്ച ചെയ്യണമായിരുന്നു. അവർക്ക് അത് നിർബന്ധമായിരുന്നു. അവരിൽ നിന്നും രക്ഷപ്പെടാനായി അഭിനയം നിർത്തിയാലോ എന്ന് ചിന്തിച്ചിട്ടുണ്ടായിരുന്നു. പെൺശബ്ദങ്ങൾ ഉയർന്നുതന്നെ കേൾക്കണം. മീടൂ മൂവ്മെന്റുകൾ സജീവമായതും ഡബ്ല്യുസിസി പോലുള്ള സ്ത്രീ സംഘടനകളുടെ ശക്തമായ ഇടപെടലുകളും സിനിമാമേഖലകൾ അടക്കമുള്ള പല സ്ഥലങ്ങളിലും മാറ്റങ്ങൾ കൊണ്ടുവരാൻ കാരണമായി. സിനിമയിൽ അഭിനയിക്കണമെന്ന അതിയായ ആഗ്രഹവുമായാണ് ഈ മേഖലയിലേക്ക് കടന്ന് വരുന്നത്. എന്നാൽ, നല്ല വേഷങ്ങൾ ലഭിക്കണമെങ്കിൽ പല വിട്ടുവീഴ്ചകൾക്കും തയ്യാറാകണമെന്നായിരുന്നു ചില സംവിധായകരുടെ നിലപാട്. ഇതൊക്കെ കണ്ടപ്പോൾ സിനിമയിലെ അഭിനയം തന്നെ നിർത്തിയാലോ എന്നുവരെ ആലോചിച്ചുപോയി.- കനി പറഞ്ഞു.\nലൈംഗിക ബന്ധത്തിലേർപ്പെടാനുള്ള അവകാശത്തിന് പിന്തുണ നൽകിയ അച്ഛൻ\nസ്വാതന്ത്ര്യമാണ് ഈ ലോകത്തിൽ ഏറ്റവും വിലപിടിച്ചത് എന്ന പക്ഷക്കാരിയാണ് കനി. രക്ഷിതാക്കളെപോലെ ഔദ്യോഗികമായി വിവാഹം കഴിക്കാതെ ലിവിങ്് ടുഗദറുമായാണ് ഈ 35കാരിയും ജീവിക്കുന്നത്. സംവിധായകനും, ശാസ്ത്ര സംവാദകനുവായ ആനന്ദ് ഗാന്ധിയോണ് പങ്കാളി. 2003 സെപ്റ്റംബർ 12ന്, തനിക്ക് പതിനെട്ടു വയസ്സ് പൂർത്തിയായപ്പേൾ അച്ഛൻ മൈത്രേയൻ നൽകിയ കത്താണ് കനി ഫേസ്‌ബുക്കിൽ ഷെയർ ചെയ്തും ഏറെ ശ്രദ്ധിക്കപ്പെട്ടിരുന്നു.\nകത്തിന്റെ പൂർണ്ണരൂപം ഇങ്ങനെയാണ്. 'എന്റെ പ്രിയമുള്ള മകൾ കനിക്ക്, ഇന്ന് നിനക്ക് പതിനെട്ടു വയസ്സ് തികയുകയാണ്. ഇന്ത്യൻ ഭരണഘടനാപരമായി നീ സ്വതന്ത്രമായി തീരുമാനം എടുക്കുവാൻ അവകാശമുള്ള ഒരു വ്യക്തിയായി തീർന്നിരിക്കുന്നു. ഈ സന്ദർഭത്തിൽ നിന്റെ അവകാശങ്ങൾക്കും ഉത്തരവാദിത്വങ്ങൾക്കും ഒപ്പം, നിന്നെ വളർത്താൻ ഒരു പ്രധാന പങ്കുവഹിച്ച വ്യക്തിയെന്ന നിലയിൽ, നിനക്ക് ചില പിന്തുണകളും വാഗ്ദാനങ്ങളായി, ഞാൻ നൽകുകയാണ്.\nവ്യത്യസ്തങ്ങളായ ജാതിമതവിശ്വാസങ്ങളുടെയും വർഗ്ഗ, വംശ, രാഷ്ട്രീയ വേർതിരുവുകളുടെയും പുരുഷമേധാവിത്ത മൂല്യങ്ങളുടെയും ഒരു സമ്മിശ്ര സംസ്‌കാര സമൂഹത്തിൽ വേണം നീ ഇനി മുതൽ ഒരു സ്വതന്ത്രവ്യക്തിയായി ജീവിക്കാൻ. ഇവിടെ കാലുറപ്പിക്കാൻ എളുപ്പമല്ല.അതിൽ ഏതു ശരി ഏതു തെറ്റ് എന്ന് സംശയമുണർത്തുന്ന സന്ദർഭങ്ങളിൽ ഒന്ന് മറിച്ചു നോക്കാനാണ് ഈ കുറിപ്പ് നിനക്ക് ഞാൻ നൽകുന്നത്.\nസ്ത്രീകളെ രണ്ടാം തരം പൗരന്മാരായി കണ്ട് പുരുഷന്മാർക്ക് നിയന്ത്രിക്കാൻ തരത്തിൽ രൂപപ്പെടുത്തിയ മൂല്യങ്ങളും നിയമങ്ങളുമാണ് ഈ സമൂഹത്തിൽ ഭൂരിപക്ഷം ഉള്ളത്. സ്ത്രീകളെ നിയന്ത്രിക്കാൻ അവരുടെ ലൈംഗികാവകാശങ്ങളെ കവർന്നെടുക്കുകയാണ് പുരുഷന്മാർ ചെയ്തു വന്നത്. നിന്റെ സ്വാതന്ത്ര്യബോധം പുരുഷസമൂഹത്തിന്റെ മൂല്യബോധത്തിനെതിരെയാണ്. അതിനാൽ അതിന്റെ അടികളേൽക്കാൻ ധാരാളം സന്ദർഭങ്ങൾ ജീവിതത്തിലുണ്ടാകുമെന്നു ഞാൻ തിരിച്ചറിയുന്നു. ആ അടികളുടെ രൂക്ഷത കുറയ്ക്കാൻ എന്റെ ഇനിയുള്ള വാഗ്ദാനങ്ങൾ ശാരീരികവും മാനസികവുമായ ശക്തി പകരുമെന്ന് ഞാൻ കരുതുന്നു.\nവീട് വിട്ടുപോകാനും മാറി താമസിക്കാനുമുള്ള നിന്റെ അവകാശത്തിനു പിന്തുണ പ്രഖ്യാപിക്കുന്നു. ഇഷ്ടപ്പെടുന്ന വ്യക്തിയുമായി, അത് ആണായാലും പെണ്ണായാലും സങ്കരവർഗ്ഗമായാലും, ലൈംഗികബന്ധത്തിലേർപ്പെടാൻ നിനക്കുള്ള അവകാശത്തിനും പിന്തുണ നൽകുന്നു. ഗർഭം ധരിക്കാനും പ്രസവിക്കാനുമുള്ള നിന്റെ അവകാശം ഒരു പുരുഷന്റെ സംരക്ഷണം മാത്രം പരിമിതപെടുത്തുന്ന ഇന്നത്തെ നടപ്പിനു വിരുദ്ധമായി നിനക്ക് അത് സ്വതന്ത്രമായി ചെയ്യാൻ എല്ലാ സഹായവും വാഗ്ദാനം ചെയ്യുന്നു.നിനക്ക് ഇഷ്ടമുള്ള വസ്ത്രങ്ങൾ ധരിക്കാനുള്ള അവകാശത്തിനും പിന്തുണ നൽകുന്നു.നിന്റെ ഇഷ്ടത്തിനു വിരുദ്ധമായി ഗർഭം ധരിക്കുവാൻ ഇടവരികയാണെങ്കിൽ അത് വേണ്ട എന്ന് വയ്ക്കാൻ നിനക്ക് അവകാശമുണ്ട്.തിരഞ്ഞെടുത്ത ഇണയെ പിന്നീട് വേണ്ട എന്ന് വെക്കാനുള്ള അവകാശത്തിനും പിന്തുണ നൽകുന്നു.ഒരേസമയം ഒന്നിലധികം പേരോട് പ്രേമം തോന്നാം. അങ്ങനെ തോന്നുന്നത് സ്വാഭാവികമാണെന്ന് മനസ്സിലാക്കി അതിനും പിന്തുണ നൽകുന്നു.\nആരോടും പ്രേമം തോന്നുന്നില്ല.?അതിനാൽ ഒറ്റയ്ക്ക് കഴിയാനാണ് തീരുമാനമെങ്കിൽ അതും സമ്മതമാണ്. മദ്യം കഴിക്കാനും പുകവലിക്കാനും മറ്റേതൊരു വ്യക്തിയെ പോലെ നിനക്കും അവകാശമുണ്ട്. നിനക്ക് ഇഷ്ടമുള്ള പ്രവൃത്തി ചെയ്ത് ജീവിക്കുവാൻ പരിപൂർണ പിന്തുണ വാഗ്ദാനം ചെയ്യുന്നു. ഈ അവകാശങ്ങൾ നേടിയെടുക്കാനുള്ള നിന്റെ ഏതു സമരത്തിലും പങ്കാളിയായി നിന്നോടൊപ്പം ഞാനുമുണ്ടായിരിക്കുന്നതാണ്. ഇനി ചില അഭ്യർത്ഥനകളാണ്. ബലാത്സംഗത്തിനു വിധേയയായാൽ, അതിനെ അക്രമം എന്ന് കണ്ട്, ഉളവാക്കിയ സ്തോഭത്തെ മറികടക്കാനുള്ള ആർജ്ജവം നേടിയെടുക്കണം.\nമറ്റുള്ളവർക്ക് അസ്വസ്ഥതകളും ഹാനിയുമുണ്ടാക്കുന്നതിനാൽ പുകവലി ശീലമാക്കരുതെന്ന് അഭ്യർത്ഥിക്കുന്നു. മദ്യം വേണമെന്നുണ്ടെങ്കിൽ അത് മിതമായി ഉപയോഗിക്കുവാൻ ശീലിക്കുക. പക്ഷേ കുറ്റവാളികളെ പോലെ രഹസ്യമായി ചെയ്യരുത്. രാഷ്ട്രീയത്തിന്റെ, മതത്തിന്റെ, വംശത്തിന്റെ, ലിംഗത്തിന്റെ, വർണ്ണത്തിന്റെ, ദേശത്തിന്റെ, ജാതിയുടെ, ഭാഷയുടെ അടിസ്ഥാനത്തിൽ രൂപപ്പെടുത്തിയ, മറ്റുള്ളവരെ വെറുക്കാൻ പഠിപ്പിക്കുന്ന ഒരു തത്ത്വചിന്തയേയും സ്വീകരിക്കരുത്.\nഒരു വ്യക്തിയുടെ നിലനിൽപ്പ് തന്നെ, ചില സന്ദർഭങ്ങളിൽ, മറ്റുള്ളവർക്ക് വേദന ഉളവാക്കുന്നതാണ് എന്ന് ഞാൻ അറിയുന്പോൾ പോലും അറിഞ്ഞുകൊണ്ട് മറ്റൊരാളെ വാക്ക് കൊണ്ടോ, പ്രവൃത്തികൊണ്ടോ, നോട്ടംകൊണ്ടോ, ഭാവം കൊണ്ടോ വേദനിപ്പിക്കാതിരിക്കാൻ പരമാവധി ശ്രമിക്കണം. ബലാൽസംഗം ചെയ്തവരെപ്പോലും വെറുക്കരുത്. ഈ ശ്രമത്തിന്റെ പരാജയം പോലും ജീവിതവിജയമാണ്.\nതന്റെയും മറ്റുള്ളവരുടെയും സ്വാതന്ത്ര്യത്തിനു വേണ്ടി നിരന്തരം സമരം ചെയ്യണം. നമ്മുടെ സമരം വ്യക്തികൾക്കെതിരെയല്ല, വ്യവസ്ഥിതികൾക്കും സന്പ്രദായങ്ങൾക്കുമെതിരെയാണ്. നീ അറിഞ്ഞു സ്നേഹിക്കാൻ കഴിവുള്ളവൾ ആണെന്ന് ഞാൻ മനസ്സിലാക്കുന്നു. ആ സ്നേഹം അഗാധമാക്കാൻ ശ്രമിക്കുക.നമ്മുടെ പ്രവൃത്തിയുടെ അളവുകോൽ മറ്റുള്ളവരോടുള്ള സ്നേഹമാണോ എന്ന് എപ്പോഴും നോക്കുക. വളരെ കുറച്ചുനാൾ മാത്രം ജീവിതമുള്ള ഒരു വർഗ്ഗമാണ് മനുഷ്യൻ, അതിനാൽ ഇന്നത്തെ നിന്റെ പ്രസരിപ്പ് നഷ്ടപ്പെടുത്താതെ മറ്റുള്ളവർക്ക്? എന്നും ആനന്ദം നൽകി ജീവിക്കാൻ നിനക്ക് കഴിയട്ടെ എന്ന് ആശംസിച്ചുകൊണ്ട്, അച്ഛത്തമില്ലാതെ പെരുമാറാൻ ശ്രമിക്കുന്ന നിന്റെ അച്ഛൻ.-മൈത്രേയൻ\nബിരിയാണിയിലൂടെ കിട്ടിയത് രണ്ട് അന്താരാഷ്ട്ര അവാർഡുകൾ\nബിരിയാണി' എന്ന ചിത്രത്തിലെ അഭിനയത്തിന് കനി കുസൃതിക്ക് രണ്ട് അന്താരാഷ്ട്ര പുരസ്‌ക്കാരങ്ങളും ലഭിച്ചിരുന്നു. സ്പെയിനിലെ മാഡ്രിഡിലെ ഇമാജിൻ ഫിലിം ഫെസ്റ്റിവലിൽ കനി കുസൃതിക്ക് മികച്ച രണ്ടാമത്തെ നടിക്കുള്ള അന്താരാഷ്ട്ര പുരസ്‌ക്കാരമാണ് ആദ്യം ലഭിച്ചത്. പിന്നാലെ മാസ്‌കോ ഫിലിം ഫെസ്റ്റിവലിൽ ബ്രിക്സ് മത്സര വിഭാഗത്തിൽ മികച്ച നടിയായി അവർ തിരഞ്ഞെടുക്കപ്പെട്ടു.1935-ൽ തുടങ്ങിയതും, ലോകത്തിലെ ഏറ്റവും മികച്ച 15 ഫിലിം ഫെസ്റ്റിവലുകളിൽ ഒന്നുമായ മോസ്‌കോ ഫിലിം ഫെസ്റ്റിവലിൽ ഒരു മലയാള സിനിമക്ക് ആദ്യമായാണ് അവാർഡ് ലഭിക്കുന്നത്.ബ്രിക്സ് വിഭാഗത്തിൽ മത്സരിച്ച രണ്ട് ഇന്ത്യൻ സിനിമകളിൽ ഒന്നായിരുന്നു ബിരിയാണി. മികച്ച നടൻ, നടി, സിനിമ, സംവിധാനം, ജൂറി പ്രൈസ് എന്നീ അവാർഡുകളാണ് ജൂറി പ്രഖ്യാപിച്ചത്.ഇറ്റലിയിലെ റോമിലെ ഏഷ്യാട്ടിക്ക ഫെസ്റ്റിവലിൽ വേൾഡ് പ്രീമിയറായി പ്രദർശിക്കുകയും അവിടെ മികച്ച സിനിമക്കുള്ള നെറ്റ്പാക്ക് അവാർഡ് നേടുകയും ഈ ചിത്രം ചെയ്തിരുന്നു. ബാഗ്ലൂർ അന്താരാഷ്ട്ര ഫിലിം ഫെസ്റ്റിവലിലെ ജൂറി അവാർഡ്, മികച്ച തിരക്കഥക്കുള്ള പത്മരാജൻ പുരസ്‌ക്കാരം, അമേരിക്ക,ഫ്രാൻസ്, ജർമ്മനി, നേപ്പാൾ തുടങ്ങി വിവിധ അന്തരാഷ്ട്ര ഫിലിം ഫെസ്റ്റിവൽ സെലക്ഷൻസ് എന്നിവയും ചിത്രത്തിന് നേട്ടമായി.\nകടൽ തീരത്ത് താമസിക്കുന്ന കദീജയുടേയും, ഉമ്മയുടേയും ജീവിതത്തിൽ അപ്രതീക്ഷിതമായി ഉണ്ടാകുന്ന സംഭവങ്ങൾ കാരണം നാട് വിടേണ്ടി വരികയും, അതിന് ശേഷമുള്ള അവരുടെ യാത്രയുമാണ് ചിത്രത്തിന്റെ പ്രമേയം.. കദീജയായി കനി കുസൃതിയും, ഉമ്മയായി ശൈലജ ജലയും, അഭിനയിക്കുന്നു..കൂടാതെ സുർജിത് ഗോപിനാഥ്, അനിൽ നെടുമങ്ങാട്, ശ്യാം റെജി, തോന്നക്കൽ ജയചന്ദ്രൻ എന്നിവരും പ്രധാന കഥാപാത്രങ്ങളായി വരുന്നു.. യു ഏ എൻ ഫിലിം ഹൗസിന്റെ ബാനറിൽ നിർമ്മിച്ച 'ബിരിയാണി ' എന്ന ചിത്രത്തിന്റെ രചനയും സംവിധാനവും നിർവഹിച്ചിരിക്കുന്നത് സജിൻ ബാബു നിർവ്വഹിക്കുന്നു. ഇപ്പോഴിതാ സംസ്ഥന പുരസ്‌ക്കാരവും കനിയെ തേടിയെത്തുകയാണ്. ഇതുവരെ മലയാള സിനിമയിൽ മുഴുനീള വേഷങ്ങൾ ചെയ്യാൻ കനിക്ക് കഴിഞ്ഞിരുന്നില്ല. ഈ അവാർഡ് ഈ 35കാരിക്ക് കൂടുതൽ മികച്ച മലയാള ചിത്രങ്ങളിലേക്കുള്ള പ്രവേശനവും ആകുമെന്ന് ഉറപ്പാണ്.\nRead more topics: # life story,# kani kusruti,# state award,# father,# mother,# living together,# films,# actress\nlife story of kani kusruti\nഒബാമയുടെ മുദ്രാവാക്യമാണ് നാം സ്വീകരിക്കേണ്ടത് Yes, We Can മാറേണ്ടത് നാം മാറില്ല എന്നുള്ള ചിന്താഗതിയാണ്; സിൽവർ ലൈൻ: ദീർഘവീക്ഷണത്തിന്റെ രജതരേഖ: മുരളി തുമ്മാരുകുടി എഴുതുന്നു


പ്രസവിച്ച് മണിക്കൂറുകൾ മാത്രം കഴിഞ്ഞ യുവതി നേരെ പോയത് കോളേജിലേക്ക്..!! - മലയാളം ന്യൂസ് പോർട്ടൽ\nPosted on April 27, 2018, 12:00 PM\nപ്രസവിച്ച് മണിക്കൂറുകൾ മാത്രം കഴിഞ്ഞ യുവതി പരീക്ഷ എഴുതാൻ ആശുപത്രിക്കിടക്കയിൽ നിന്ന് പരീക്ഷാ ഹാളിൽ എത്തി. യൂത്ത് ലീഗ് ആലപ്പുഴ ജില്ലാ സെക്രട്ടറി കായംകുളം കൃഷ്ണപുരം മനയശേരിൽ മുഹമ്മദ് അൽ അമീന്റെ ഭാര്യ ആസിയ അമീനാണ് ബിസിഎ അവസാന വർഷ പരീക്ഷ എഴുതാൻ പ്രസവിച്ച് മണിക്കൂറുകൾ മാത്രം കഴിഞ്ഞ പരീക്ഷ എഴുതാൻ ആശുപത്രിക്കിടക്കയിൽ നിന്ന് പരീക്ഷാ ഹാളിൽ എത്തി. ഓച്ചിറയിലുള്ള ആശുപത്രിയിൽനിന്ന് അടൂർ അപ്ലൈഡ് സയൻസ് കോളജിൽ എത്തിയത്. ഇന്നലെ പുലർച്ചെ മൂന്നിനാണ് ആസിയ പെൺകുഞ്ഞിനു ജന്മം നൽകിയത്.\nപ്രസവമുറിയിൽനിന്ന് വാർഡിൽ എത്തിയആസിയ രണ്ടു മണിക്കൂർ കഴിഞ്ഞ് കുഞ്ഞിനെ ഭർത്തൃമാതാവിനെ ഏൽപിച്ച ശേഷം നേരെ പരീക്ഷാ ഹാളിലേക്ക് വരികയായിരുന്നു.\nആശുപത്രി അധികൃതരുടെയും കോളജ് അധികൃതരുടെയും അനുവാദത്തോടെയാണ് ആസിയ പരീക്ഷയ്ക്കെത്തിയത്. ബിസിഎ അവസാന വർഷത്തെ ആദ്യ പരീക്ഷയാണ് ഇന്നലെ നടന്നത്. ഭർത്താവിനൊപ്പം ഒരു മണിയോടെ കോളജിൽ എത്തിയ ആസിയയ്ക്കു പരീക്ഷ എഴുതാൻ കോളജ് അധികൃതർ പ്രത്യേക മുറി ക്രമീകരിച്ചിരുന്നു.സഹായത്തിനായി കോളജ് ജീവനക്കാരിയെയും ഏർപ്പെടുത്തി. ബിസിനസ് ഇൻഫർമാറ്റിക്സ് വിഷയത്തിന്റെ പരീക്ഷയാണ് ഇന്നലെ എഴുതിയത്.\nഇനി മൂന്നു പരീക്ഷ കൂടി ഉണ്ട്. പ്രധാന പരീക്ഷ ആയതിനാലാണ് എന്തു സഹിച്ചും എഴുതാനുള്ള തീരുമാനമെടുത്തതെന്ന് ആസിയയും പരീക്ഷ എഴുതാനുള്ള ആഗ്രഹം പ്രകടിപ്പിച്ചതിനാലാണ് ഒട്ടേറെ ബുദ്ധിമുട്ടുകൾ തരണം ചെയ്ത് കാറിൽ പരീക്ഷാ ഹാളിൽ എത്തിച്ചതെന്ന് ഭർത്താവ് അമീനും പറഞ്ഞു.


emalayalee.com - എന്. ജി. ജോസഫ് (86) നിര്യാതനായി\nഎന്. ജി. ജോസഫ് (86) നിര്യാതനായി\nഎറണാകുളം നടുവത്തുശ്ശേരി, പരേതരായ എന്.ജെ. ജോര്‍ജ് (കണ്‍സള്‍ട്ടിംഗ് എഞ്ചിനീയര്)ന്റേയും മേരി ജോര്‍ജ് വെള്ളാനിക്കാരന്റേയും മൂത്ത മകന്\nഎന്. ജി. ജോസഫ് (86, മുന് സതേണ് റീജനല് മാനേജര്, മെറ്റല് ബോക്‌സ് കമ്പനി ലിമിറ്റഡ്)വെള്ളിയാഴ്ച് നിര്യാതനായി. സംസ്ക്കാരം നാളെ ഉച്ച കഴിഞ്ഞ് 3മണിക്ക് കടവന്ത്ര പുതിയ റോഡിലെ വസതിയിലെ ശുശ്രൂഷയ്ക്ക് ശേഷം കടവന്ത്ര സെന്റ്ജോസഫ് പള്ളി സിമത്തേരിയില്.\nഭാര്യ: പൂവത്തോട് പുലിക്കുന്നേല് അവിര സ്ക്കറിയ മകള് റോസമ്മ.\nമക്കള്: മോളി (U.S.A),ജോര്‍ജ്് (ചെന്നൈ),ജോസ്(ഹൈദരാബാദ്), പേളി (U.S.A),ജോണ് (U.S.A).\nമരുമക്കള്: ടോമി മനയത്തറ(U.S.A),റീറ്റ ആലപ്പാട്ട്, സിന്ധു മാമ്പിള്ളി,\nജോ കാളിയങ്കര (U.S.A),അനീറ്റ (U.S.A).\nസഹോദരങ്ങള്: ഫാദര് ജോണ് നടുവത്തുശ്ശേരി CMI (Rajkot) സിസ്റ്റര് കാന്‍ഡിഡ, N.G. ജെറോം, പ്രൊഫ. ആനി ജേക്കബ് ( Ex. സെന്റ്തെരേസാസ് കോളേജ്) N.G. സെബാസ്റ്റിന്, സിസ്്റ്റര് സില്‍വാന, N.G. ജേക്കബ് (Engr, PWD), N.G. തോമസ്് (NG Global Dubai), N.G. ജോണി, പരേതരായ: ച.ഏ. ജോര്‍ജ്, (Architect Madras), Dr. Prof. N.G. സ്റ്റാന്‍ലി (Ex. Annamala University), N.G. ജോബ് (Architect).\nContact person: 9446211630


ട്രംപ് നിയമത്തിന് അതീതനല്ല; ഇംപീച്ച്‌മെന്റ് നടപടികള്‍ക്ക് തുടക്കം | Malayalam News\nട്രംപ് നിയമത്തിന് അതീതനല്ല; ഇംപീച്ച്‌മെന്റ് നടപടികള്‍ക്ക് തുടക്കം\nവാഷിംഗ്ടണ്- അമേരിക്കന് പ്രസിഡന്റ് ഡോണള്‍ഡ് ട്രംപിനെ ഇംപീച്ച് ചെയ്യാനുള്ള ഔദ്യോഗിക നടപടികള് പ്രതിപക്ഷ കക്ഷിയായ ഡൊമോക്രാറ്റിക് പാര്‍ട്ടി ആരംഭിച്ചു. ട്രംപ് സത്യപ്രതിജ്ഞയും ഭരണഘടനാ ബാധ്യതകളും ലംഘിച്ചുവെന്ന് സ്പീക്കര് നാന്‍സി പെലോസി പറഞ്ഞു. ആരും നിയമത്തിന് അതീതരല്ലെന്നും പ്രസിഡന്റും നിയമത്തിനു വിധേയനാണെന്നും പാര്‍ട്ടി നേതാക്കളുമായുള്ള ചര്‍ച്ചകള്‍ക്കുശേഷം നാന്‍സി പെലോസി പറഞ്ഞു.\nയു.എസ് മുന് വൈസ് പ്രസിഡന്റും ഡൊമോക്രാറ്റ് പ്രസിഡന്റ് സ്ഥാനാര്‍ഥിയുമായിരുന്ന ജോ ബൈഡനും മകനുമെതിരെ അന്വേഷണത്തിന് ഉത്തരവിടാന് യുക്രൈന് പ്രസിഡന്റ് വൊളേഡോ സെലന്‍സിക്ക് മേല് ട്രംപ് സമ്മര്‍ദ്ദം ചെലുത്തി എന്നാണ് ആരോപണം.\nട്രംപിന്റേത് ഭരണഘടന വിരുദ്ധ നടപടിയാണെന്ന് നാന്‍സി പെലോസി കുറ്റപ്പെടുത്തി. യുക്രൈന് പ്രസിഡന്റിനെ ട്രംപ് പലതവണ ഫോണില് വിളിച്ചെന്ന വെളിപ്പെടുത്തലാണ് ആരോപണത്തിലേക്ക് നയച്ചത്. പിന്നീട് ട്രംപിനെതിരെ യു.എസ് രഹസ്യാന്വേഷണ വിഭാഗത്തില് പരാതിയും നല്‍കിയിരുന്നു. അധികാരത്തിലിരുന്ന് ട്രംപ് കൈക്കൊണ്ട ഭരണഘടനാ നടപടികളെ കുറിച്ച് ആറ് കമ്മിറ്റികള് റിപ്പോര്‍ട്ട് സമര്‍പ്പിക്കുന്നുണ്ടെന്ന് സ്പീക്കര് പറഞ്ഞു.\nഎന്നാല് ഡെമോക്രാറ്റുകള് തന്നെ വേട്ടയാടുകയാണെന്ന് കുറ്റപ്പെടുത്തിയ ട്രംപ് ആരോപണങ്ങള് തള്ളി.\nInternational TRUMP Trump impeachment\n08/03/2020 - 07:15\nനാസയുടെ ബഹിരാകാശ യാത്രികരുമായി സ്‌പേസ് എക്‌സ് പേടകം കടലില് പതിച്ചു Video


പഞ്ചായത്തീരാജ് പദ്ധതിരാജ് ആകുന്നു. |\n« തിരഞ്ഞെടുപ്പ് 2005\nപഞ്ചായത്തീരാജ് വികസനരംഗത്ത് കുതിപ്പ് നല്‍കി! »\nപഞ്ചായത്തീരാജ് പദ്ധതിരാജ് ആകുന്നു.\nസി. പി. ജോണ്\nമുന് ആസൂത്രണബോര്‍ഡ് അംഗം സി.പി.ജോണ് തദ്ദേശതിരഞ്ഞെടുപ്പിന്റെ പശ്ചാത്തലത്തില് അധികാരവികേന്ദ്രീകരണത്തെക്കുറിച്ച് സംസാരിക്കുന്നു.\nഗ്രാമസ്വരാജും അധികാരവികേന്ദ്രീകരണവും വ്യത്യസ്തമായ രണ്ട് സങ്കല്പ്പങ്ങളാണ്. ഗ്രാമസ്വരാജ് എന്നസങ്കല്പ്പം ഊന്നുന്നത് ഒരു വ്യക്തിക്ക് ചെയ്യാന് കഴിയാത്തത് ഒരു കമ്മ്യൂണിറ്റി ചെയ്യുക എന്നതാണ്. കമ്മ്യൂണിറ്റിക്ക് ചെയ്യാന് സാധിക്കാത്തത് അതിനു മുകളിലുള്ളതിനെ ഏല്പ്പിക്കുക.അങ്ങനെ മുകളിലേക്ക് എന്നതാണതിന്റെ രീതി.അതേസമയം എനിക്ക് ചെയ്യാന് കഴിയുന്നത് ഞാന് തന്നെ ചെയ്യുക എന്നും ഇതിന് അര്‍ത്ഥമുണ്ട്. വ്യക്തിതന്നെയാണ് പ്രധാനം. അധികാരവികേന്ദ്രീകരണം ഇതല്ല. താഴേയ്ക്കു കൊടുക്കുക എന്നതാണിതിന്റെ രീതി. ഇവിടെ ഒരു കാര്യം പ്രധാനമാണ്.decentralisationഉംdeligationഉം വ്യത്യാസമുണ്ട് എന്നതാണത്. ഡെലിഗേഷന് ഓഫ് പവര് എന്നത് എപ്പോഴും തിരിച്ചെടുക്കാമെന്നതാണ്. മറ്റേത് അതല്ല. അത് അവകാശമാണ്. അതായത് വികേന്ദ്രീകരണം എന്നാല് താല്‍ക്കാലികമായി ഏല്‍പ്പിക്കലല്ല. എന്നെന്നേയ്ക്കുമായി നല്‍കലാണത്. decentralisation is superior to deligation. എത്ര മോശമായി ചെയ്താലും തിരിച്ചെടുക്കാനാകില്ല. അവരെ നന്നക്കാനേ പറ്റൂ. ഒരു ജനതയ്ക്ക് അധികാരത്തിന്റെ ആയുധം നല്‍കലാണത്.\nഇത് എത്രമാത്രം പ്രസക്തമാണ് ഈ പുതിയ കാലത്ത് എന്നതാണ് ഇനി ആലോചിക്കേണ്ടത്. ഇത് വിവരസാങ്കേതിക വിദ്യയുടെ കാലമാണെന്നു നമുക്കറിയാം.എല്ലാസൗകര്യങ്ങളും മുമ്പത്തേക്കാളുമുണ്ട്. കാര്യങ്ങളെല്ലാം മുകളില് നിന്ന് തന്നെ വേണമിങ്കില് നന്നായി ചെയ്യാം.പിന്നെന്തിനാണ് അധികാരം വികേന്ദ്രീകരിക്കുന്നത്? അവിടെയാണ് ജനാധിപത്യം എന്ന സങ്കല്പ്പം നിര്‍വ്വചിക്കപ്പെടുന്നത്. ജനാധിപത്യം എന്നാല് നിര്‍വ്വഹണം മാത്രമല്ല. ജനങ്ങള് തന്നെ സ്വയം ചെയ്യുക എന്നതാണതിന്റെ കാതല്. അധികാരങ്ങള് ഏറ്റുവാങ്ങുന്ന പാത്രങ്ങളായി ജനങ്ങള് മാറാതിരിക്കുക എന്നതാണ് ഇവിടെ പ്രധാനമായി വരുന്നത്.അല്പ്പം മോശമായാലും സ്വന്തം അടുക്കളയില് പാകം ചെയ്യുക എന്നതാണതിന്റെ രാഷ്ട്രീയം. എത്രത്തോളം കൊടുക്കാന് കഴിഞ്ഞു,എത്രത്തോളം അവര്‍ക്ക് നടത്താന് കഴിഞ്ഞു എന്നതാണ് പ്രശനം. ഒരു ജനത പരസ്പരം ശാക്തീകരിക്കുക..!! ഇത് ലംബമല്ല,തിരശ്ചീനമാണ്. ജനാധിപത്യത്തിന്റെ ലംബാവസ്ഥ പരമാവധി കുറയ്ക്കുക. അതങ്ങനെ പരത്തിയിട്ടിരിക്കുകയാണ്. ഒന്നും ഒന്നിന്റെ മുകളിലല്ല. ഒന്നും ഒന്നിനേക്കാള് വലുതുമല്ല. എല്ലാവരും അവരില്‍ത്തന്നെ പൂര്‍ണ്ണരാണ്. എല്ലാ ഘടകങ്ങളും അതില്‍ത്തന്നെ പൂര്‍ണ്ണമാകുക. ഇതിനെയാണ് quqlity of democracy എന്നു പറയുന്നത്. അതായത് ഒരു ജനതയുടെ വികാസത്തിന്റെ അളവുകോല് ആ ജനതയ്ക്ക് ജനത്യ്ക്ക് ഉണ്ടാക്കാന് കഴിഞ്ഞിട്ടുള്ള ജനാധിപത്യത്തിന്റെ ഗുണനിലവാരമാണ് എന്നര്‍ത്ഥം. ഗുണനിലവാരം കുറഞ്ഞു എന്നതിന്റെ അര്‍ത്ഥം ആജനതയുടെ വികാസത്തിന് പൂര്‍ണ്ണതയില്ല എന്നാണ്. അങ്ങനെ വരുമ്പോള് വികസനം എന്നാല് പാലംകെട്ടലോ റോഡുണ്ടാക്കലോ അല്ല, ഒരു ജനത എത്ര ജനാധിപത്യപരമായി ജീവിക്കുന്നു എന്നതാണത്. ഓരോ പൗരനിലും ജനാധിപത്യപ്രക്രിയയിലുള്ള വിശ്വാസമാണ് ഗുണനിലവാരത്തിന്റെ ലക്ഷണം.\nരാജീവ് ഗന്ധി കൊണ്ടുവന്ന പഞ്ചയത്തീ രാജ് നിയമത്തെ പരമാവധി mistify ചെയ്ത് അവതരിപ്പിച്ചുകൊണ്ടാണ് ജനകീയാസൂത്രണം ഇവിടെ അരങ്ങേറിയത്. അവര് ഇതിനെ എന്തോ മഹാവിപ്ലവമായി അവതരിപ്പിച്ചു. ജനങ്ങള്‍ക്ക് ആവശ്യമില്ലാത്തത്രയും പ്രതീക്ഷകള് നല്‍കി.ഒരു ജനാധിപത്യഭരണഘടനയ്ക്കകത്തുനിന്നുകൊണ്ട് ജനങ്ങള്‍ക്ക് പരിമിതമായ ഉപകാരങ്ങള് ചെയ്തു കൊടുക്കാനുള്ള ഉപകരണമാണ് പഞ്ചായത്തീരാജ്. അതിന് ജാതിയിലോ വര്‍ഗ്ഗബന്ധങ്ങളിലോ മാറ്റം വരുത്താനവില്ല. ഇത് മനസ്സിലാക്കാതെ ആ പ്രക്രിയയെ അനാവശ്യമായി മഹത്ത്വവല്‍ക്കരിച്ചു. ഇതാണ് തെറ്റ്.എവിടെ പ്രതീക്ഷയുണ്ടോ അവിടെ നിരാശയുണ്ട്. അതാണ് സി.പി.എമ്മില്‍ത്തന്നെ ശത്രുക്കളുണ്ടായത്. ഇതിനുത്തരവാദികള് എതിര്‍ത്തവരല്ല. മഹത്ത്വവല്‍ക്കരിച്ചവരാണ്. ഇത് സ്വര്‍ഗ്ഗമല്ല, നരകവുമല്ല. ഇതിന്റെ ഇടയിലെ ഭൂമി എന്ന യാഥാര്‍ത്ഥ്യത്തെയാണ് ഇത് അഭിസംബോധന ചെയ്യുന്നത്.. ഇതവര് കണ്ടില്ല. ലോകത്തുള്ള എല്ലാ പ്രശ്നങ്ങളും ഇതുകൊണ്ട് തീരുമെന്ന് അവരങ്ങു തീരുമാനിച്ചു. സ്വാഭാവികമായും അതൊരു blame game ആയി മാറി. എം.എന്.വിജയനല്ല അതിനുത്തരവാദി. ഇതിനെ അഭിനവ വിപ്ലവമാണെന്ന് വരുത്തിത്തീര്‍ത്ത ഇ.എം.എസ്സും തോമസ് ഐസക്കുമാണ്.\nഅതുകൊണ്ട് എനിക്കു പറയാനുള്ളത് പഞ്ചായത്തീ രാജിന്റെ expectation level ശാസ്ത്രീയമായി നിര്‍വ്വചിക്കണം. അതുവെച്ച് വേണം പഞ്ചായത്തീ രാജിനെ വിമര്‍ശിക്കാനും പ്രകീര്‍ത്തിക്കാനും. ഈ ഘട്ടത്തില് ഇത് നടപ്പിലാക്കിയതിന്റെ പോരായ്മയെക്കുറിച്ചും ചിന്തിക്കണം. ഒരു തരത്തില് ഇത് ഒരു ‘പദ്ധതി രാജ്’ ആയി മാറുകായാണ്. എല്ലാം പ്ലാനുകളിലാണ്. അതിന്റെ ആസൂത്രണത്തിലാണ്. പദ്ധതി രാജ് വന്ന് വന്ന് പുതുതും വലുതുമായ കാര്യങ്ങള് ചെയ്തുകൂട്ടുവാനുള്ള തത്രപ്പാടില് പരമ്പരാഗതവും അടിസ്ഥാനപരവുമായ കാര്യങ്ങള് ചെയ്യാന് മറന്നുപോയി. ഉദാഹരണത്തിന്, പൊതുജനാരോഗ്യം എന്നത് കണ്ടമാനം ആശുപത്രിഉണ്ടാക്കലല്ല. അത് ജനങ്ങളുടെ അടിസ്ഥാനപരമായ പൊതുജനാരോഗ്യ ബോധം വളര്‍ത്തലാണ്.ഇതുണ്ടായില്ല.\nഇന്ന് അധികാരവികേന്ദ്രീകരണം ഒരുതരം beauracratic ആയാണ് നടക്കുന്നത്. അതായത് ഉദ്യോഗസ്ഥപരമാണെന്നര്‍ത്ഥം. മെംബര്‍മാര് ഉദ്യോഗസ്ഥന്‍മാരെപ്പോലെ പെരുമാറാന് നിര്‍ബന്ധിതരാണ്. ഒരു തൊഴിലാളിക്ക് അവന്റെ പണിവേഷത്തില് പഞ്ചായത്തിലേക്ക് കയറിച്ചെല്ലാന് കഴിയുമോ? കഴിയില്ല. കാരണം അടിസ്ഥാനപരമായി അത് ഒരു beauracratic setup ആണ്. തൊഴിലാളിക്കും സാധാരണക്കാരനും യഥേഷ്ടം കടന്നുചെല്ലാന് കഴിയും വിധം ചെറുകൂട്ടായ്മകളായി പഞ്ചായത്തുകള് വികേന്ദ്രീകരിക്കപ്പെടണം. ഇവിടെ ഒരു കാര്യം സൂചിപ്പിക്കനുള്ളത്, പഞ്ചായത്തുകളുടെ ഇന്നത്തെ വലുപ്പം കേരളീയസമൂഹം ചര്‍ച്ചചെയ്യണം എന്നതാണ്. സെക്രട്ടറിയറ്റില് നിന്ന് അധികാരം താഴേയ്ക്ക് പകര്‍ന്നു നല്‍കിയാണ് ഇന്നത്തെ അധികാരമുള്ള പ്ഞ്ചായത്തുകളായതെങ്കില്, ഇന്ന് അധികാരത്തോടൊപ്പം വലുപ്പവും കൂടിയായപ്പോള് പഞ്ചായത്തുകള് കൊച്ചു സെക്രട്ടറിയറ്റായി മാറുകയാണ്. ഇത് വികേന്ദ്രീകരണസങ്കല്പ്പങ്ങള്‍ക്കെതിരാണ്. അതുകൊണ്ട് പഞ്ചായത്തിന്റെ വലുപ്പം കുറയണം. ഒരു വാര്‍ഡ് ഒരു പഞ്ചായത്ത് എന്ന സ്ഥിതി വരണം. വാര്‍ഡിന് ഒരു ഇടം വേണം. വാര്‍ഡ് മെമ്പര്‍മാരെ അവിടെ വെച്ച് ജനങ്ങള്‍ക്ക് കാണാന് കഴിയണം. ഒരോരുത്തരെയും ഓരോരുത്തര്‍ക്കും പരസ്പരം അറിയാന് കഴിയണം. അപ്പൊഴാണ് ഗ്രാമസ്വരാജ് എന്ന സങ്കല്പ്പത്തിലേക്ക് ഉയരാന് കഴിയുക. debeaurocratisation ആവണം അതിന്റെ അടിസ്ഥാന സ്വഭാവം. ഇവിടെയും ഒരു കാര്യം പറയാതെ വയ്യ. നമ്മുടെ ഗ്രാമസഭകള് ഉത്തരേന്ത്യയിലേതുപോലെയല്ല. ഇവിടെ ആര്‍ക്കും കേറിച്ചെല്ലാം. എല്ലാവര്‍ക്കും തുല്യ പരിഗണനയാണ്. ജാതിയോ മറ്റ് ഘടകങ്ങളോ തടസ്സമല്ല. ജന്മിമാരുടെ മേധാവിത്ത്വവും ഇവിടെയില്ല. പക്ഷേ ഇപ്പൊഴും നാം മറികടക്കേണ്ടത് ഗ്രാമസഭകളിലെ കക്ഷിരാഷ്ട്രീയത്തിന്റെ സങ്കുചിതത്ത്വത്തെയാണ്. എല്ലാതരം കൂട്ടായ്മകളേയും ഗ്രമസഭയിലേക്ക് കണ്ണിചേര്‍ക്കാന് കഴിയണം. ഉദാഹരണത്തിന്, റസിഡന്‍ഷ്യല് അസോസിയേഷനുകള്, കക്ഷിരാഷ്ട്രീയത്തിനതീതമായി നിലനില്‍ക്കുന്ന പൗരസംഘടനകള്,പാലിയേറ്റീവ് പ്രസ്ഥാനങ്ങള് തുടങ്ങിയവ. ഇവയെല്ലാം ഭരണഘടനയുടെ ഔദാര്യം ചോദിക്കാത്ത അതിഥികളാണ്. അത്തരം കൂട്ടയ്മകളെയെല്ലാം ഗ്രമസഭയില് ഉള്‍ചേര്‍ക്കണം.\nനികുതിപ്പണം സാധാരണക്കാരന്റെ വീട്ടുമുറ്റത്തെത്തുന്നു എന്നതാണ് വികേന്ദ്രീകരണത്തിന്റെ പ്രധാന ഗുണം. പണ്ട് ബന്തടുക്കയില് ഒരു തൂക്കുപാലം വേണമെങ്കില് പഞ്ചായത്ത് പ്രസിഡന്റ് തിരുവനന്തപുരത്ത് വന്ന് തമ്പടിക്കണം. ഇന്നോ, അടുത്ത അഞ്ച് വര്‍ഷത്തേയ്ക്ക് തന്റെ പഞ്ചായത്തിന് എത്ര കിട്ടുമെന്നും അത്രയേ കിട്ടൂവെന്നമുള്ള വിവരം അച്ചടിച്ച റക്കോഡായി പ്രസിഡന്റിന്റെ മുമ്പിലുണ്ട്..! മലബാറിന്റെ കാര്യത്തിലൊക്കെ ഇത് വലിയ മാറ്റങ്ങളാണുണ്ടാക്കിയത്. മലബാറിന്റെ ഗ്രാമീണ പിന്നോക്കാവസ്ഥ പരിഹരിക്കുന്നതില് പഞ്ചായത്തീ രാജ് വലിയ പങ്കുവഹിച്ചിട്ടുണ്ട്. ഇരു ചക്രവാഹനങ്ങളുടെ എണ്ണം വര്‍ദ്ധിച്ചത് ശ്രദ്ധിച്ചിട്ടുണ്ടോ? ഏത് കുഗ്രാമത്തിലെവീട്ടുമുറ്റത്തേയ്ക്കും റോഡ് സൗകര്യമുണ്ടായതാണ് അതിന്റെ പ്രധാനപ്പെട്ട ഒരു കാരണം.\nഇനി വനിതാസംവരണത്തിന്റെ കാര്യമെടുക്കാം. പ്രകൃതിയുടെ ആണ്/പെണ് വിഭജനം അല്‍ഭുതകരമാം വിധം കൃത്യതയുള്ളതാണ്. കുടുംബാസൂത്രണമുണ്ടായിട്ടും ഇത് പകുതിയും പകുതിയുമായിത്തന്നെ നില്‍ക്കുന്നു! ഈ ബയോളജിക്കല് ഡിവിഷന് അനുഗുണമായി അധികാരവിഭജനം നടത്തുന്ന അത്യപൂര്‍വ്വം സ്ഥലങ്ങളിലൊന്നായി കേരളം മാറിയിരിക്കുന്നു. അധികാരം നേര്‍പകുതിയാക്കിയിരിക്കുന്നു. അപ്പൊഴും ഒരു വൈരുദ്ധ്യം നിലനില്‍ക്കുന്നുണ്ട്. നമ്മുടെ രാഷ്ട്രീയനേതൃത്ത്വത്തില് പത്ത് ശതമാനം പോലും സ്ത്രീകളില്ല. പ്രധാനപെട്ട രാഷ്ട്രീയ പാര്‍ട്ടികളെയെടുക്കൂ. സി.പി എമ്മിന്റെ പോളിറ്റ് ബ്യൂറോയില് ഒരു സ്ത്രീയാണുള്ളത്. അതാകട്ടെ ജനറല് സെക്രട്ടറിയുടെ ഭാര്യയുമാണ്. സോവിയറ്റ് യൂണിയനിലും ചൈനയിലും ഒരാള് പോലുമില്ല. തീരുമാനങ്ങളെടുക്കുന്ന ഇടങ്ങളില് സ്ത്രീസാന്നിധ്യം കുറവാണ്. പക്ഷേ, നമ്മുടെ പണിയിടങ്ങളിലോ, പണ്ടത്തെയും ഇപ്പൊഴത്തെയും പണിയിടങ്ങളില് മൂന്നില് രണ്ട് ഭാഗവും സ്ത്രീകളാണ്. ഇനി ഇത് രാഷ്ടീയപ്പാര്‍ട്ടികള്‍ക്ക് കണക്കിലെടുക്കേണ്ടിവരും. അതായത്, പഞ്ചായത്തീ രാജ് കൊണ്ട് സമൂഹത്തില് ഉണ്ടായ മാറ്റങ്ങളേക്കാളുമധികം കേരളത്തിന്റെ രാഷ്ട്രീയകഷി ഘടനകളില് വലിയ മാറ്റങ്ങളുണ്ടാവാന് പോകുകയാണ്. പുരുഷ കേന്ദ്രീകൃത രാഷ്ട്രീയത്തോട് അടിസ്ഥാനപരമായി കേരളം വിടപറയാന് പോകുകയാണ്. മറ്റൊരു പ്രധാന കാര്യം രാഷ്ട്രീയനേതൃത്ത്വത്തിലെ സ്ത്രീസാന്നിധ്യം അക്രമങ്ങള്‍ക്ക് അറുതി വരുത്തും എന്നുള്ളതാണ്. രാഷ്ട്രീയ നേതൃത്ത്വം ഒരാളെ വെട്ടാന് തീരുമാനിച്ചിട്ടു തന്നെയാണതു ചെയ്യുന്നത്. ഇത്തരം തീരുമാനമെടുക്കുന്ന കമ്മിറ്റികളില് സ്ത്രീ സാന്നിധ്യമുണ്ടാകുന്നത് അക്രമങ്ങള്‍ക്ക് കുറവുവരുത്തുമെന്ന കാര്യത്തില് സംശയമില്ല. ചുരുക്കത്തില്, അധികാരത്തില് സ്ത്രീയുടെ തുല്യപങ്കാളിത്തം ഒരു വലിയ സാമൂഹ്യപരീക്ഷണത്തിന്റെ തുടക്കമാണ്. അതായത് പഞ്ചായത്തീ രാജ് ലിംഗനീതിയുടേതടക്കമുള്ളവിഷയങ്ങളില് ഒരു വലിയ സാമൂഹ്യമാറ്റത്തിനുള്ള ഉപാധിയായി മാറാന് പോവുകയാണ്.\nഇതൊക്കെപ്പറയുമ്പോഴും അഴിമതിയുടെ കാര്യം കാണാതെ പോകരുത്. പദ്ധതിരാജിന്റെയും കരാര് സ്മ്പ്രദായത്തിന്റെയുമൊക്കെ ഫലമായി നമ്മുടെ പഞ്ചായത്തുകളില് അഴിമതി സ്ഥാപനവല്‍ക്കരിക്കപ്പെട്ടു. മര്യാദയ്ക്ക് നടന്നിരുന്ന പലരും അഴിമതിക്കാരായി. പലതരം മാഫിയകളുടെ കാലമാണിത്. രാഷ്ട്രീയപ്പാര്‍ട്ടികള് അക്രമത്തില് വരുത്തുന്ന കുറവ് അവരാണ് നികത്തുന്നത്. ഇത്തരം മാഫിയകളെല്ലാം ഈ അഴിമതിയുടെ ഭാഗമാണ്. ജനങ്ങള്‍ക്ക് ഇവര്‍ക്കെതിരെ പരാതികൊടുക്കാന് പോലും ഭയമാണ്. ഇത് നിയന്ത്രിക്കാന് രാഷ്ട്രീയ നേതൃത്ത്വത്തിനോ സാംസ്കാരിക സംഘടനകള്‍ക്കോ കഴിയാതെ വരുന്നു. എന്ത് ചെയ്യാനാ? എന്നാണ് അവരൊക്കെ ചോദിക്കുന്നത്. ഇത് അതീവ ഗൗരവമുള്ള കാര്യമാണ്. ഇതിനെതിരെ കര്‍ശനമായ നടപടിയുണ്ടാകണം. ഓംബുഡ്സ് മാന്റെ പരിശോധനയുണ്ടാകണം. ചെലവഴിക്കുന്ന തുകയുടെൊരു ഭാഗം ഇതിനു വേണ്ടിമാറ്റിവെച്ചിട്ടായാല് പോലും ഓഡിറ്റിംഗും അഴിമതിനിര്‍മ്മാര്‍ജന പരിപാടികളും കര്‍ശനമാവണം. കൊടും കൊള്ളക്കാരായ രാഷ്ട്രീയനേതാക്കളുടെയും അഴിമതി ദല്ലാളന്മാരുടെയും മുന്നില് പുരോഗമനക്കാരുടെ നട്ടെല്ലുപോലും വളഞ്ഞു പോകുന്നു. ഇതിനെതിരെ വലിയ ജനകീയ മുന്നേറ്റവുമുണ്ടാകണം. അല്ലെങ്കില് എം.എന്.വിജയന് പറഞ്ഞതുപോലെ, അഴിമതി ഒരു ഘട്ടം കഴിഞ്ഞാല് ജനങ്ങള് നിര്‍വ്വീര്യരാകും. അവരുടെ പൊട്ടന്‍ഷ്യാലിറ്റി നഷ്ടമാകും. അത് സമൂഹത്തെ വളരെ വലിയ വിപത്തിലേക്കാണ് നയിക്കുക.\n0 Responses to “പഞ്ചായത്തീരാജ് പദ്ധതിരാജ് ആകുന്നു.”


സര്‍വ തന്ത്രങ്ങളുമായി മുന്നണികള് | Madhyamam\ndate_range 29 Oct 2015 5:44 PM GMT\nസര്‍വ തന്ത്രങ്ങളുമായി മുന്നണികള്\nതിരുവനന്തപുരം: തദ്ദേശ തെരഞ്ഞെടുപ്പിന്‍െറ ആദ്യഘട്ടത്തിലെ പരസ്യപ്രചാരണം അവസാനിക്കാന് മൂന്നുനാള് മാത്രം. വോട്ടുറപ്പിക്കാന് സര്‍വ തന്ത്രങ്ങളും പുറത്തെടുത്ത് പ്രചാരണം കൊഴുപ്പിക്കുകയാണ് മുന്നണികള്. ഏഴ് ജില്ലകളിലെ പരസ്യ പ്രചാരണത്തിന് ശനിയാഴ്ച വൈകീട്ടാണ് തിരശ്ശീല വീഴുക. ഞായറാഴ്ച നിശ്ശബ്ദ പ്രചാരണത്തിനുശേഷം നവംബര് രണ്ടിന് ജനം ബൂത്തിലേക്ക് നീങ്ങും. മറ്റ് ഏഴ് ജില്ലകളില് അഞ്ചിനാണ് ജനവിധി. പ്രാദേശിക വിഷയങ്ങള്‍ക്കൊപ്പം സംസ്ഥാന-ദേശീയ വിഷയങ്ങളും തെരഞ്ഞെടുപ്പില് ചര്‍ച്ചചെയ്യുന്നുണ്ട്. പ്രധാന നേതാക്കളെല്ലാം വിവിധ ജില്ലകളില് പര്യടനത്തിലാണ്. എം.എല്.എമാരും മന്ത്രിമാരും വീടുകയറി വോട്ട് ചോദിക്കുന്നു.\nതര്‍ക്കങ്ങള് പറഞ്ഞുതീര്‍ത്തും വിമതരെ ഒതുക്കിയും വിജയമുറപ്പിക്കാനുള്ള ശ്രമമാണ് മുന്നണികള് നടത്തിയത്. എന്നാല്, വിമതപ്പടയെ പൂര്‍ണമായി ഒതുക്കാനായില്ല. യു.ഡി.എഫില് നിരവധി സ്ഥാനാര്‍ഥികള്‍ക്ക് വിമതര് വെല്ലുവിളി ഉയര്‍ത്തുന്നു. ഇടതുപക്ഷത്തിനും വിമത വെല്ലുവിളിയുണ്ട്. വോട്ടുറപ്പിക്കാന് സമ്മര്‍ദശക്തികളുടെ പിന്നാലെ സ്ഥാര്‍ഥികള് ഓട്ടം തുടരുന്നു. വീടുകയറി വോട്ടര്‍മാരെ കാണുന്ന തിരക്കിലാണ് സ്ഥാനാര്‍ഥികളും പ്രവര്‍ത്തകരും. നാടിന്‍െറ മുക്കുമൂലകളില് സ്ഥാനാര്‍ഥികളുടെ കൂറ്റന് ഫ്ളക്സുകള് ഉയര്‍ന്നിട്ടുണ്ട്.\nഫ്ളക്സിനെതിരെ സര്‍ക്കാറും കമീഷനും നടത്തിയ പ്രഖ്യാപനമൊന്നും നടപ്പായില്ല. നിയമസഭാ-ലോക്സഭാ തെരഞ്ഞെടുപ്പുകളെക്കാള് വലിയ മാലിന്യ നിക്ഷേപമാണ് തദ്ദേശ തെരഞ്ഞെടുപ്പ് സൃഷ്ടിക്കുന്നത്. തുടക്കത്തില് എസ്.എന്.ഡി.പിയുമായി ബി.ജെ.പിയുടെ സഖ്യനീക്കം ഇടതിന് ഭീഷണിയായേക്കുമെന്ന് വിലയിരുത്തലുണ്ടായെങ്കിലും ശക്തമായ പ്രത്യാക്രമണം നടത്തി അവര് തിരിച്ചുവരവ് നടത്തി. വി.എസ് തുടക്കമിട്ട ആക്രമണം ഇടത് നേതാക്കള്‍ക്കും യു.ഡി.എഫിനും ഏറ്റെടുക്കേണ്ടിവന്നു. അഴിമതിയടക്കം മറ്റ് സംസ്ഥാന-ദേശീയ വിഷയങ്ങളും പ്രചാരണത്തിന് ചൂടുപകര്‍ന്നു.\nസംസ്ഥാന സര്‍ക്കാറിന്‍െറ വിലയിരുത്തലാകും തെരഞ്ഞെടുപ്പ് ഫലമെന്ന് മുഖ്യമന്ത്രി ഉമ്മന് ചാണ്ടി പറഞ്ഞുവെച്ചു. അവസാന ലാപ്പില് ബീഫ് വിവാദമാണ് പ്രചാരണായുധം. കേരള ഹൗസില് ഡല്‍ഹി പൊലീസ് റെയ്ഡ് നടത്തിയത് ഇടതുപക്ഷം പ്രചാരണായുധമാക്കുകയാണ്. അപകടംമണത്ത യു.ഡി.എഫും കടുത്ത നിലപാടുമായി രംഗത്തുവന്നു. തെരഞ്ഞെടുപ്പിനുള്ള ഒരുക്കങ്ങള് കമീഷന് പൂര്‍ത്തിയാക്കിവരികയാണ്. പോളിങ് ഉദ്യോഗസ്ഥരുടെ പരിശീലനം പൂര്‍ത്തിയായി. പൊലീസിന്‍െറ വിന്യാസത്തിനും നടപടിയായി. ഞായറാഴ്ചയാണ് പോളിങ് സാമഗ്രികള് ആദ്യം തെരഞ്ഞെടുപ്പ് നടക്കുന്ന ജില്ലകളില് വിതരണം ചെയ്യുക.


Ayodhya verdict SDPI: അയോധ്യ വിധി; അനുമതിയില്ലാതെ പ്രതിഷേധ പ്രകടനം നടത്തിയ എസ്ഡിപിഐ പ്രവർത്തകർക്കെതിരെ കേസ് - police case against sdpi activists for protesting against ayodhya verdict | Samayam Malayalam\npolice case against sdpi activists for protesting against ayodhya verdict\nഅയോധ്യ വിധി; അനുമതിയില്ലാതെ പ്രതിഷേധ പ്രകടനം നടത്തിയ എസ്ഡിപിഐ പ്രവർത്തകർക്കെതിരെ കേസ്\nSamayam Malayalam | Updated: 11 Nov 2019, 10:32:00 PM\nവിവിധ സംഭവങ്ങളിലായി മുന്നൂറോളം പേർക്കെതിരെയാണ് കേസ് ചുമത്തിയിരിക്കുന്നത്. മുൻകരുതൽ നടപടിയുടെ ഭാഗമായാണ് നീക്കം.\nതിരുവനന്തപുരം: അയോധ്യ കേസിലെ വിധിയിൽ പ്രതിഷേധിച്ച് അനുമതിയില്ലാതെ പ്രതിഷേധ പ്രകടനം നടത്തിയ എസ്ഡിപിഐ പ്രവർത്തകർക്കെതിരെ കേസ്. കണ്ണൂരിൽ പ്രകടനം നടത്തിയ എസ്ഡിപിഐ പ്രവർത്തകർക്കെതിരെ കണ്ണൂർ ടൗൺ പോലീസ് കേസെടുത്തു. ഇരുന്നൂറോളം പേർക്കെതിരെയാണ് കേസ് ചുമത്തിയിരിക്കുന്നത്. പ്രതിഷേധ പ്രകടനം പോലീസ് വിലക്കിയിരുന്നു.\nവയനാട്ടിലെ മാനന്തവാടിയിൽ പോലീസിന്റെ വിലക്ക് ലംഘിച്ച് പ്രകടനം നടത്താൻ ശ്രമിച്ച 67 എസ്ഡിപിഐ പ്രവർത്തകരെ അറസ്റ്റ് ചെയ്തു. ഇവരെ പിന്നീട് ജാമ്യത്തിൽ വിട്ടയച്ചു. അയോധ്യ കേസിലെ സുപ്രീം കോടതി വിധിയിൽ പ്രതിഷേധിച്ചായിരുന്നു പ്രകടനം.\nആലപ്പുഴയിൽ പ്രതിഷേധ പ്രകടനത്തിന് ഒത്തുചേർന്ന 77 എസ്ഡിപിഐ പ്രവർത്തകരെ അറസ്റ്റ് ചെയ്തു. ഇവർക്ക് പിന്നീട് ജാമ്യം ലഭിച്ചു. മുൻകരുതൽ നടപടിയുടെ ഭാഗമായിട്ടായിരുന്നു നീക്കം.\nഅയോധ്യ വിധിക്കെതിരെ വർഗ്ഗീയ പരാമർശം നടത്തിയ മൂന്ന് പ്രവാസികൾക്കെതിരെ ഞായറാഴ്ച കേസെടുത്തിരുന്നു. മലപ്പുറം സ്വദേശികളാണ് ഇവർ. നേരത്തെ കൊച്ചി സ്വദേശികളായ രണ്ടുപേർക്കെതിരെ സമാനമായ വിഷയത്തിൽ കേസ് ചുമത്തിയിരുന്നു.\nശബരിമലയെ അയോധ്യ വിധി സ്വാധീനിക്കുമോ?; രണ്ടിലും പ്രധാന ഘടകം വിശ്വാസം തന്നെയെന്ന് രാം ലല്ലയുടെ അഭിഭാഷകൻആര്‍ട്ടിക്കിള് ഷോ\nഅയോധ്യ കേസ് Ayodhya verdict SDPI ayodhya verdict news Ayodhya verdict Ayodhya case Ayodhya\nWeb Title : police case against sdpi activists for protesting against ayodhya verdict


ലോകത്തിലെ ഏറ്റവും ധനികരായ ദമ്പതികൾ വിവാഹബന്ധം വേർപെടുത്തി; വിവാഹമോചന ഉടമ്പടികൾ ഇങ്ങനെ\n5 April 2019 3:27 AM GMT\nലോകത്തിലെ ഏറ്റവും ധനികരായ ദമ്പതികൾ എന്നറിയപ്പെട്ടിരുന്ന ജെഫ് ബെസോസും മകെൻസി ബെസോസും തങ്ങളുടെ വിവാഹമോചന ഉടമ്പടികൾ പരസ്യപ്പെടുത്തി. ആമസോൺ കമ്പനിയുടെ മാതാപിതാക്കൾ എന്നറിയപ്പെട്ടിരുന്ന ഇവരുടെ വിവാഹമോചനത്തോടെ കമ്പനിയുടെ ഭാവി എന്താകുമെന്നതിനെപ്പറ്റി പല ഊഹാപോഹങ്ങളും പ്രചരിച്ചിരുന്നു. ഒടുവിൽ രണ്ട് പേരും ട്വിറ്ററിലൂടെയാണ് വിവാഹമോചനത്തെ സംബന്ധിച്ചും തുടർന്നുള്ള പങ്കാളിത്തത്തെപ്പറ്റിയും വ്യക്തത വരുത്തിയത്. കമ്പനിയുടെ 75 ശതമാനത്തോളം ഓഹരിയും വോട്ടവകാശങ്ങളും ജെഫ് ബെസോസിന് മാത്രം ഏല്പിച്ചുകൊണ്ടാണ് വിവാഹ മോചിതയാകുന്നതെന്ന് മകെൻസി ട്വീറ്റ് ചെയ്തു.\nജെഫ് ബെസോസ് ലോകത്തിലെ ഏറ്റവും വലിയ കോടീശ്വരൻ ആണെങ്കിലും മക്കെൻസിയാണ് ലോകത്തിലെ ഏറ്റവും ധനികയായ സ്ത്രീ എന്ന് പറയാനാകില്ല. 143 മില്യൺ ഡോളർ ആസ്തിയുള്ള ഇരുവരും ലോകത്തിലെ ഏറ്റവും കൂടുതൽ ആസ്തിയുള്ള ദമ്പതികൾ എന്നാണ് അറിയപ്പെട്ടിരുന്നത്. വിവാഹ മോചനത്തെ തുടർന്ന് ജെഫിന്റെ ഉടമസ്ഥതയിലുള്ള വാഷിംഗ്ടൺ പോസ്റ്റ് എന്ന മാധ്യമസ്ഥാപനത്തിന്റെ മേലുള്ള അവകാശങ്ങളെല്ലാം മക്കെൻസി ജെഫിനെ ഏൽപ്പിക്കും.\nആമസോൺ കമ്പനിയെ ഇനി പൂർണ്ണമായും ജെഫ് ബെസോസ് തന്നെയായിരിക്കും നയിക്കുക. 1994 ൽ ഓൺലൈൻ പുസ്തക കച്ചവട സ്ഥാപനമായാണ് ആമസോൺ ആരംഭിക്കുന്നത്. പിന്നീട് എല്ലാവിധ സാധനങ്ങളും ലഭിക്കുന്ന വലിയ ഒരു സ്ഥാപനമായി ആമസോൺ വളരുകയായിരുന്നു. ആമസോൺ കമ്പനിയുടെ ഏറ്റവുമധികം ഓഹരികളുടെ ഉടമ ബെസോസ് തന്നെയാണ്.\nജനുവരി മാസം മുതൽ തന്നെ ഈ ധനിക ദമ്പതികൾ വിവാഹ മോചനത്തെക്കുറിച്ച് ആലോചിച്ച് വരികയായിരുന്നു. വേർപിരിഞ്ഞ് താമസിക്കാൻ ആഗ്രഹിക്കുന്നുണ്ടെന്നും തുടർന്നും ഏറ്റവുമടുത്ത സുഹൃത്തുക്കളായി തന്നെ തുടരാൻ ആഗ്രഹിക്കുന്നുവെന്നും ഇരുവരും മുൻപ് ട്വീറ്റ് ചെയ്തിരുന്നു. ജെഫുമായി വേര്പിരിയുകയാണെന്നും ഇത്രയും വർഷങ്ങൾ തങ്ങളെ രണ്ടാളെയും പിന്തുണച്ച എല്ലാവര്ക്കും നന്ദിയുണ്ടെന്നുമായിരുന്നു മക്കെൻസിയുടെ പുതിയ ട്വീറ്റ്.\namazon jeffbezoz McKenzieBezos washingtonpost


യുവതിയുടെ മൃതദേഹം ബാഗിനുള്ളില് | Murder, Woman, Delhi, Police, കൊലപാതകം, ദില്ലി, യുവതി, പൊലീസ് - Malayalam Oneindia\nയുവതിയുടെ മൃതദേഹം ബാഗിനുള്ളില്\nPublished: February 11 2011, 14:21 [IST]\nദില്ലി: യുവതിയുടെ മൃതദേഹം ബാഗിനുള്ളിലാക്കി ഉപേക്ഷിച്ച നിലയില് കണ്ടെത്തി. ദില്ലിയിലെ റെയില്‍വേസ്റ്റേഷന് പരിസരത്താണ് വെള്ളിയാഴ്ച രാവിലെ മൃതദേഹം കണ്ടെത്തിയത്. യുവതിയ്ക്ക് 20നും 22നും ഇടയില് ്പ്രായമുണ്ടെന്നാണ് പൊലീസിന്റെ നിഗമനം.\nമൃതദേഹത്തില് മുറിവുകളുടെ പാടുകള് ഉണ്ട്. സ്‌റ്റേഷന് പരിസരത്ത് ഉപേക്ഷിച്ച നിലയില് ഒരു ബാഗ് കിടക്കുന്നു എന്ന അജ്ഞാത ഫോണ് സന്ദേശം ലഭിച്ചതിനെ തുടര്‍ന്ന് പൊലീസ് നടത്തിയ തിരച്ചിലിലാണ് മൃതദേഹം കണ്ടെത്തിയത്.\nമൃതദേഹം തിരിച്ചറിയുന്നതിനായുള്ള നടപടിക്രമങ്ങള് പുരോഗമിക്കുകയാണ്. മറ്റെവിടെവച്ചോ കൊലപാതകം നടത്തിയ ശേഷം മൃതദേഹം സ്‌റ്റേഷന് പരിസരത്ത് ഉപേക്ഷിച്ചതാകാമെന്നാണ് പൊലീസിന്റെ നിഗമനം.\nകൂടുതല് വിവരങ്ങള്‍ക്കായി ക്ലോസ്ഡ് സര്‍ക്യൂട്ട് ടെലിവിഷന് ദൃശ്യങ്ങള് പരിശോധിച്ചു വരികയാണെന്ന് പോലീസ് പറഞ്ഞു.\nmurder woman delhi police കൊലപാതകം ദില്ലി യുവതി പൊലീസ്\nThe body ofayoung woman with injury marks was found stuffed inacarry bag at the New Delhi Railway station premises this morning. The incident came to light at around 7:30 am when police receivedacall about an unattended bag lying in the station premises,\nStory first published: Friday, February 11, 2011, 14:21 [IST]


ആശാനോട് തോറ്റ അഗസ്തി വാക്കുപാലിച്ചു; തല മൊട്ടയടിച്ചു | Metro Journal Online\nഉടുമ്പൻചോലയിൽ മന്ത്രി എം എം മണിയോട് പരാജയപ്പെട്ട യുഡിഎഫ് സ്ഥാനാർഥി ഇ എം അഗസ്തി തല മൊട്ടയടിച്ചു. നിയമസഭാ തെരഞ്ഞെടുപ്പിൽ ഇരുപതിനായിരം വോട്ടിന് പരാജയപ്പെട്ടാൽ മൊട്ടയടിക്കുമെന്ന് അഗസ്തി വെല്ലുവിളിച്ചിരുന്നു.\nവാക്ക് പാലിക്കാനുള്ളതാണെന്ന് പറഞ്ഞാണ് അഗസ്തി തല മൊട്ടയടിച്ച ചിത്രം ഫേസ്ബുക്കിൽ പോസ്റ്റ് ചെയ്തത്. 38,305 വോട്ടുകളുടെ ഭൂരിപക്ഷത്തിലാണ് എം എം മണി വിജയിച്ചത്. 2016ൽ അദ്ദേഹത്തിന് വെറും 1109 വോട്ടുകളുടെ ഭൂരിപക്ഷം മാത്രമാണ് ലഭിച്ചിരുന്നത്.\n← കൊവിഡ് വ്യാപനം: ഐപിഎൽ പതിനാലാം സീസൺ അനിശ്ചിത കാലത്തേക്ക് നിർത്തിവെച്ചു\nഎന്നെന്നും നിന്റേത് മാത്രം… ❤ : ഭാഗം 11 →


സാഫ് കപ്പ്; ലങ്കാ ദഹനം പൂര്‍ണ്ണം: ഇന്ത്യന് പെണ്‍പട സെമിയില് | DoolNews\nസാഫ് കപ്പ്; ലങ്കാ ദഹനം പൂര്‍ണ്ണം: ഇന്ത്യന് പെണ്‍പട സെമിയില്\nSunday, 17th March 2019, 11:10 pm\nബ്രിട്ട്നഗര്: ശ്രീലങ്കയെ തകര്‍ത്ത് ഇന്ത്യന് വനിതകള് സാഫ് കപ്പ് സെമിയിലേക്ക്. നേപ്പാളിലെ ബ്രിട്ട്നഗറില് വെച്ച് നടന്ന അവസാന ഗ്രൂപ്പ് മത്സരത്തില് ലങ്കയെ എതിരില്ലാത്ത അഞ്ചു ഗോളുകള്‍ക്ക് തകര്‍ത്താണ് ഇന്ത്യയുടെ പെണ്‍പട സെമിയിലേക്ക് കടന്നത്.\nകളിയുടെ ആദ്യ പകുതിയില് തന്നെ4ഗോളുകള്‍ക്ക് മുന്നിലായിരുന്ന ഇന്ത്യ ആവേശകരമായ പ്രകടനമാണ് പുറത്തെടുത്തത്.\nകളി തുടങ്ങി നാലാം മിനുട്ടില് ഡാംഗ്മെയ് ഗ്രെയ്സിലൂടെയാണ് ഇന്ത്യ ആദ്യം വലകുലുക്കിയത്. രണ്ടാമത്തെ ഗോളിന് അധികം കാത്തു നില്‍ക്കേണ്ടി വന്നില്ല. മൂന്നു മിനുട്ടിനകം സന്ധ്യ ഇന്ത്യയുടെ ലീഡ് രണ്ടാക്കി ഉയര്‍ത്തി.\nലങ്കന് പ്രതിരോധ കോട്ടയെ വിറപ്പിച്ച് രണ്ടു ഗോള് ലീഡ് വഴങ്ങിയ ഇന്ത്യന് വനിതകള് കൂടുതല് ആവേശത്തോടെ കളിക്കുന്നതാണ് പിന്നീട് കണ്ടത്. ഇന്ദുമതിയിലൂടെ 36ാം മിനുട്ടില് മൂന്നാം ഗോളും ഇന്ത്യ സ്വന്തമാക്കി. അടുത്ത ഗോളിന് വേണ്ടിയും അധികം കാത്തു നില്‍ക്കേണ്ടി വന്നില്ല. 45ാം മിനുട്ടില് ലഭിച്ച പെനാല്‍ട്ടിയിലൂടെ സംഗീത ഒരത്യുഗ്രന് ഗോളും ലങ്കയുടെ വലയിലേക്ക് അടിച്ചു കയറ്റി.\nപാടെ തകര്‍ന്നടിഞ്ഞ ലങ്കന് നിരയ്ക്ക് വീണ്ടും നിരാശ സമ്മാനിച്ച് രണ്ടാം പകുതിയില് രതന്‍ബാല ദേവിയാണ് ഇന്ത്യയുടെ ഗോളടി പൂര്‍ത്തിയാക്കിയത്.


കേരളമേ.. ഒരുമിക്കാം, അതിജീവിക്കാം. - Misty Wind n Memories\nHome കോവിഡ് കേരളമേ.. ഒരുമിക്കാം, അതിജീവിക്കാം.\nmistywind May 28, 2020 കോവിഡ്,\nകേരളത്തിലെ പനിയുടെ 'Seasonality'\nആരോഗ്യ രംഗത്തെ public -private partnership ശക്തമാക്കണം. അതായത് ഗവണ്മെൻറ് ആശുപത്രിയെന്നോ പ്രൈവറ്റ് ആശുപത്രിയെന്നോ വ്യത്യാസമില്ലാതെ എല്ലാ ആരോഗ്യ പ്രവർത്തകരും ഒറ്റകെട്ടായി പ്രവർത്തിക്കണം . ഒറ്റ കേരളം - ഒറ്റ ആരോഗ്യരംഗം; ഇതായിരിക്കണം നമ്മുടെ മുദ്രാവാക്യം.\nTags # കോവിഡ്\nPosted by: mistywind at May 28, 2020\nDR SANDIP T GEORGE May 29, 2020 at 12:13 PM\nGood...loved the writing


ബാർകോഡ് സ്കാനർ ഓൺ‌ലൈൻ സ for ജന്യമായി\nആവശ്യമാണ് ഒരു qr കോഡ് സ്കാൻ ചെയ്യുക പകരം?\nഎങ്ങനെ സ്കാൻ ചെയ്യാം ബാർകോഡ്\n1. ബാർകോഡ് ലോഗോ ടാർഗെറ്റുചെയ്യുക\n2. നിങ്ങൾക്ക് അത് ക്യാമറയിൽ വ്യക്തമായി കാണാമെന്ന് ഉറപ്പാക്കുക\n3. ചെയ്തു - ഇപ്പോൾ നിങ്ങൾ വിവരങ്ങൾ കാണുന്നു\nഏറ്റവും ജനപ്രിയമായ ബാർകോഡ് തരങ്ങൾ\nജിഎസ് 1 ബാർകോഡ്\nASCII പ്രതീകങ്ങളുള്ള ഒരു ആധുനിക പതിപ്പാണ് GS1-128 (EAN 128). ചില്ലറവ്യാപാര വ്യവസായത്തിലും സാധനങ്ങൾ ട്രാക്കുചെയ്യുന്നതിനും പ്രധാനമായും ഉപയോഗിക്കുന്നു.\nപരമാവധി നീളം: പരിധിയില്ലാത്തത്\nകേസ് ഉപയോഗിക്കുക: ട്രാക്കിംഗ്, റീട്ടെയിൽ\nയുപിസി ബാർകോഡുകളിൽ രണ്ട് തരം ഉണ്ട്: യുപിസി-എ, യുപിസി-ഇ. ആദ്യത്തേതിന് 12 അക്കങ്ങളും രണ്ടാമത്തേതിന് 8 അക്കങ്ങളുമുണ്ട്, ചെറിയ ഉൽപ്പന്നങ്ങളിൽ സ്ഥാപിച്ചിരിക്കുന്നു.\nപരമാവധി നീളം: 8-12\nകേസ് ഉപയോഗിക്കുക: വെയർഹ ouses സുകൾ, റീട്ടെയിൽ\nഇതൊരു സാർവത്രിക ബാർകോഡാണ്, ഇത് ഒരു നല്ല ചോയിസാണ്. ഷിപ്പിംഗിലും ഗതാഗതത്തിലും കോഡ് 128 ഉപയോഗിക്കുന്നത് നമുക്ക് കാണാം.\nകേസ് ഉപയോഗിക്കുക: ഷിപ്പിംഗ്, ഗതാഗതം\nഇതൊരു2ഡി ബാർകോഡാണ്. അതിൽ നമ്പറുകൾ, വാചകം, ഡാറ്റ എന്നിവ അടങ്ങിയിരിക്കാം. മെഡിക്കൽ മാട്രിക്സും ഇലക്ട്രോണിക്സും ലേബൽ ചെയ്യുക എന്നതാണ് ഡാറ്റാ മാട്രിക്സിന്റെ പ്രധാന ഉപയോഗ കേസ്.\nപരമാവധി നീളം: 3116 വരെ\nകേസ് ഉപയോഗിക്കുക: ഇലക്ട്രോണിക്സ്, മെഡിക്കൽ\nപ്രധാനമായും റീട്ടെയിൽ സ്റ്റോറുകളിൽ EAN ബാർകോഡുകൾ കാണാം. EAN- ന്റെ വ്യത്യസ്‌ത പതിപ്പുകളിൽ വ്യത്യസ്‌ത ദൈർ‌ഘ്യ പ്രതീകങ്ങളുണ്ട്.\nപരമാവധി നീളം: 2-12\nകേസ് ഉപയോഗിക്കുക: റീട്ടെയിൽ\nമാസികകളെയും പുസ്തകങ്ങളെയും തിരിച്ചറിയാൻ ISBN ബാർകോഡുകൾ ഉപയോഗിക്കുന്നു. പുസ്തകത്തിന്റെ ശീർഷകം, രാജ്യം, പ്രസാധകന്റെ പേര് എന്നിവ അവയിൽ ഉൾപ്പെടുന്നു.\nപരമാവധി നീളം: നിശ്ചിത\nകേസ് ഉപയോഗിക്കുക: പുസ്തകങ്ങൾ, മാസികകൾ\nനിങ്ങളുടെ ബാർകോഡ് സംരക്ഷിക്കുക\nമികച്ച ബാർകോഡ് റീഡർ ഓൺ‌ലൈൻ\nബാർകോഡ് സ്കാൻ ചരിത്രം\nനിങ്ങളുടെ എല്ലാ ബാർകോഡുകളുടെയും ട്രാക്ക് സൂക്ഷിക്കുക - നിങ്ങളുടെ സ്കാനുകളുടെ ഒരു സംരക്ഷിത പട്ടിക ലഭിക്കുന്നതിന് പേജ്ലൂട്ട് ബാർകോഡ് സ്കാനർ ഉപകരണം ഉപയോഗിക്കുക. ബാർകോഡ് സ്കാനർ ചരിത്രം പ്രാപ്തമാക്കുന്നതിന് സ free ജന്യമായി സൈൻ അപ്പ് ചെയ്യുക.\nബാർകോഡ് വെക്റ്റർ സുരക്ഷ\nസുരക്ഷ ഉപയോഗിച്ച് സ്കാൻ ചെയ്യുക - എളുപ്പത്തിൽ നിർമ്മിക്കാൻ കഴിയുന്ന ബാർകോഡുകളിലെ പിശകുകൾ ഒഴിവാക്കുക. ബാർകോഡ് സ്കാനർ നിങ്ങൾക്ക് ഒരു സുരക്ഷിത പ്രിവ്യൂ കാണിക്കുന്നു, അതിനാൽ എല്ലാ വിവരങ്ങളും ശരിയാണോ എന്ന് നിങ്ങൾക്ക് പരിശോധിക്കാൻ കഴിയും.\nബാർകോഡ് png ഫോൾഡറുകൾ\nനിങ്ങളുടെ ബാർകോഡുകളിലേക്ക് ഘടന കൊണ്ടുവരിക - നിങ്ങൾക്ക് അവ എളുപ്പത്തിൽ ഫോൾഡറുകളായി ഗ്രൂപ്പുചെയ്യാനോ ടാഗുകൾ ഉപയോഗിച്ച് ഓർഗനൈസുചെയ്യാനോ കഴിയും. തിരയലും ഫിൽട്ടറുകളും ഉപയോഗിച്ച് നിങ്ങൾക്ക് ആവശ്യമായ കോഡുകൾ എല്ലായ്പ്പോഴും കണ്ടെത്തുക.\nനിങ്ങളുടെ ബാർകോഡുകൾ സംരക്ഷിക്കുക\nഓൺലൈൻ ബാർകോഡ് സ്കാനർ അപ്ലിക്കേഷൻ\nപേജ്ലൂട്ടിന്റെ ഒരു ബുക്ക്മാർക്ക് സംരക്ഷിക്കുക ബാർകോഡ് റീഡർ iPhone അല്ലെങ്കിൽ Android- നായി.\nനിങ്ങളുടെ ഹോം സ്‌ക്രീനിലേക്ക് ബുക്ക്‌മാർക്ക് ചേർക്കുക, അതിനാൽ ഈ പേജ് ഒരു നേറ്റീവ് പോലെ പ്രവർത്തിക്കും ബാർ കോഡ് റീഡറും സ്കാനറും അപ്ലിക്കേഷൻ.\nഞങ്ങളുടെ ആക്സസ് സ bar ജന്യ ബാർകോഡ് സ്കാനർ ഓൺ‌ലൈൻ. നിങ്ങളുടെ സ്കാൻ ചരിത്രം സംരക്ഷിക്കുന്നതിന് നിങ്ങൾ ലോഗിൻ ചെയ്തിട്ടുണ്ടെന്ന് ഉറപ്പാക്കുക.\n"ഇത് വളരെ മികച്ച ഉപകരണമാണ് - ഞാൻ ഒരിക്കലും ഒരു ബാർകോഡ് മറക്കില്ല! "\nകാരെൻ സാബിൾഹിപ്ഗ്ലാമിൽ നിന്ന്\nബാർ കോഡ് റീഡർ ചോദ്യങ്ങൾ\nഒരു ബാർകോഡ് എത്രത്തോളം സുരക്ഷിതമാണ്?\nക്ഷുദ്ര ലിങ്കുകളൊന്നും ഉൾപ്പെടുത്താത്തതിനാൽ ബാർകോഡുകൾ പൂർണ്ണമായും സുരക്ഷിതമാണ്. എന്നിരുന്നാലും, നിങ്ങൾ തെറ്റുകൾ വരുത്തിയിട്ടില്ലെന്ന് ഉറപ്പാക്കാൻ ഒരു ബാർകോഡ് റീഡർ ഉപകരണം ഉപയോഗിച്ച് നിങ്ങളുടെ ബാർകോഡ് ഉള്ളടക്കങ്ങൾ രണ്ടുതവണ പരിശോധിക്കാൻ ഞങ്ങൾ എല്ലായ്പ്പോഴും ശുപാർശ ചെയ്യുന്നു.\nഎനിക്ക് എന്തുകൊണ്ട് ഒരു ബാർകോഡ് ആവശ്യമാണ്?\nചില്ലറ ഇനങ്ങൾക്കും സാധനങ്ങളുടെ ട്രാക്ക് സൂക്ഷിക്കുന്നതിനും അതിലേറെ കാര്യങ്ങൾക്കുമായി ബാർകോഡുകൾ ഉപയോഗിക്കുന്നു. വ്യത്യസ്ത ബാർകോഡ് തരങ്ങളെക്കുറിച്ച് നിങ്ങൾക്ക് വായിക്കാനും കേസുകൾ ഉപയോഗിക്കാനും കഴിയും.\nഎനിക്ക് എങ്ങനെ ഒരു ബാർകോഡ് നിർമ്മിക്കാൻ കഴിയും?\nഓൺലൈനിൽ ബാർകോഡുകൾ സൃഷ്ടിക്കാൻ നിങ്ങൾക്ക് ഒരു ബാർകോഡ് ജനറേറ്റർ ഉപകരണം ഉപയോഗിക്കാം. ഞങ്ങളുടെ ഉപകരണങ്ങൾ പരീക്ഷിക്കാൻ ഞങ്ങൾ ശുപാർശ ചെയ്യുന്നു.\nബാർകോഡുകൾ സ free ജന്യമാണോ?\nമറ്റ് സ്റ്റോറുകളിലും വിൽക്കാൻ നിങ്ങൾ ആഗ്രഹിക്കുന്നുവെങ്കിൽ, നിങ്ങൾക്ക് ഒരു ജിഎസ് 1 ബാർകോഡ് ലഭിക്കുന്നത് പരിഗണിക്കാം. നിങ്ങൾ സ്വയം വിൽക്കുകയാണെങ്കിൽ, നിങ്ങൾക്ക് സ bar ജന്യമായി ബാർകോഡുകൾ സൃഷ്ടിക്കാൻ കഴിയും.\nഒരു ബാർകോഡിന്റെ പരമാവധി വലുപ്പം എന്താണ്?\nഒരു ബാർകോഡിനായി പരമാവധി വലുപ്പമൊന്നും വ്യക്തമാക്കിയിട്ടില്ല. സാമാന്യബുദ്ധി ഉപയോഗിച്ച് കാഴ്ചയിൽ അത് മനോഹരമാണെന്ന് ഉറപ്പാക്കുക.\nഡാറ്റയെ പ്രതിനിധീകരിക്കുന്നതിന് ബാർകോഡുകൾ സമാന്തര ലൈനുകളും സ്‌പെയ്‌സിംഗുകളും ഉപയോഗിക്കുന്നു. ബാർ കോഡ് സ്കാനർ ആപ്ലിക്കേഷൻ ഉപയോഗിച്ച് ബാർകോഡ് റീഡറുകൾ അല്ലെങ്കിൽ സ്മാർട്ട്ഫോണുകൾ ഉപയോഗിച്ച് അവ വായിക്കാൻ കഴിയും.\nഎനിക്ക് എങ്ങനെ ഒരു ബാർകോഡ് സ്കാൻ ചെയ്യാൻ കഴിയും?\nസ്മാർട്ട്ഫോൺ ക്യാമറകൾക്ക് സ്ഥിരസ്ഥിതിയായി ബാർകോഡുകൾ വായിക്കാൻ കഴിയില്ല. ഇതിനർത്ഥം നിങ്ങൾ ഒരു ബാർകോഡ് സ്കാനർ അപ്ലിക്കേഷൻ ഉപയോഗിക്കേണ്ടതുണ്ട് എന്നാണ്. ഒരു ബാർകോഡ് തിരയലിനായി ഞങ്ങളുടെ ബാർകോഡ് റീഡർ പരീക്ഷിക്കുക.\nഒരു ബാർകോഡിന് നിറങ്ങളുണ്ടോ?\nഅതെ, നിങ്ങളുടെ ബാർകോഡിന് നിറങ്ങളുണ്ടാകും. ഇളം പശ്ചാത്തലമുള്ള ഇരുണ്ട നിറങ്ങൾ എല്ലായ്പ്പോഴും ഉപയോഗിക്കാൻ ഓർമ്മിക്കുക. അവ തമ്മിൽ മതിയായ വൈരുദ്ധ്യമുണ്ടായിരിക്കണം.\nമികച്ച ബാർകോഡ് ജനറേറ്റർ ഏതാണ്?\nഞങ്ങളുടെ ബാർകോഡ് ജനറേറ്റർ ഉപകരണം ഉപയോഗിച്ച് നിങ്ങൾക്ക് ഓൺലൈനിൽ എളുപ്പത്തിൽ ഒരു ബാർകോഡ് സൃഷ്ടിക്കാൻ കഴിയും.\nഒരു ബാർകോഡ് എത്ര ചെറുതായിരിക്കും?\nഇത് ബാർകോഡ് തരത്തെയും ഉള്ളടക്കത്തെയും ആശ്രയിച്ചിരിക്കുന്നു. പൊതുവേ, നിങ്ങളുടെ ബാർകോഡിന് കുറഞ്ഞത് 30 മില്ലീമീറ്റർ വീതിയുണ്ടെന്ന് ഉറപ്പുവരുത്തുക, എല്ലായ്പ്പോഴും ഒരു ടെസ്റ്റ് പ്രിന്റ് ചെയ്യുക.\nപേജ്‌ലൂട്ട് ഇപ്പോൾ ശ്രമിക്കുക


ഇടതുപക്ഷത്തിന് മാത്രമല്ല, പണപ്പെട്ടികണ്ട് ചിറി നനക്കുന്ന കോണ്‍ഗ്രസിനും വേണം ആത്മപരിശോധന - themediasyndicate\nത്രിപുരയിലെ ബി.ജെ.പി വിജയത്തെ പണം കൊടുത്ത് വാങ്ങിയ വിജയമെന്നല്ലാതെ വിലയിരുത്താനാവില്ല. കേന്ദ്ര ഭരണത്തിന്റെ അധികാര-സ്വാധീന ശക്തികള് മുഴുവന് സമാഹരിച്ച് ദീര്‍ഘകാലം ത്രിപുരയില് തമ്പടിച്ച ബി.ജെ.പി മന്ത്രിമാരും പാര്‍ട്ടി നേതാക്കളും മുക്കും മൂലകള് അരിച്ച് പെറുക്കി വാങ്ങിയെടുത്ത വോട്ടുകളുടെ ബലമാണ് ത്രിപുരയില് കാണുന്നത്. പണപ്പെട്ടികള് നിര്‍മ്മിച്ചെടുത്ത വിജയം. ബി.ജെ.പിക്കാര് പണപ്പെട്ടികാണിച്ച് പ്രലോഭിപ്പിക്കുമ്പോള് വശംവദരാകാന് കാത്തിരിക്കുന്ന മനോഭാവം കോണ്‍ഗ്രസ് പിഴുതെറിഞ്ഞില്ലെങ്കില് ഇനിയും ഇന്ത്യയില് ത്രിപുരകള് ആവര്‍ത്തിക്കും.\nബി.ജെ.പിയുടെ വിജയത്തെക്കാളേറെ അസ്വസ്ഥപ്പെടുത്തുന്നത് ഇടത് പക്ഷത്തിന്റെ പരാജയമാണ്. ഞെട്ടിക്കുന്ന വിജയം എന്ന് ബി.ജെ.പി നേട്ടത്തെക്കുറിച്ച് പറയുമ്പോള് സി.പി.എം പരാജയത്തെ ദയനീയം എന്ന് പറയേണ്ടി വരും. ഒരിക്കലും അസ്തമിക്കില്ല എന്ന് കരുതിയ ചുവന്ന സൂര്യനാണ് ത്രിപുരയില് തകര്‍ന്നു വീണത്. കഴിഞ്ഞ തെരഞ്ഞെടുപ്പില് അമ്പതിടത്ത് മത്സരിച്ചിട്ടും 1.54 ശതമാനം വോട്ട് കൊണ്ട് തൃപ്തിപ്പെടേണ്ടിവന്ന ബി.ജെ.പിക്ക് ഇത്തവണ 43.07 ശതമാനം വോട്ടാണ് കിട്ടിയത്. വോട്ട് ഷെയറിന്റെ കാര്യത്തില് സി.പി.എമ്മിന് ആശങ്കപ്പെടാനില്ലെങ്കിലും അപകടകരമായ സൂചനകളാണ് ലഭിക്കുന്നത്. കഴിഞ്ഞ തവണ കിട്ടയ 48.11 ശതമാനത്തില് നിന്നും 43.07 ആയാണ് വോട്ട് പങ്ക് കുറഞ്ഞത്.\nകോണ്‍ഗ്രസിന്റെ വോട്ട് കരസ്ഥമാക്കിയാണ് ബി.ജെ.പി അവരുടെ ചരിത്രനേട്ടം സൃഷ്ടിച്ചിരിക്കുന്നത്. അതായത് കഴിഞ്ഞ അസംബ്ലി തെരഞ്ഞെടുപ്പില് 36.53 ശതമാനം വോട്ടുകള് ഉണ്ടായിരുന്ന കോണ്‍ഗ്രസിന്റെ വോട്ടുകള് 1.08 ആയി തകര്‍ന്നടിഞ്ഞു. ത്രിപുര അസംബ്ലിയുടെ അകത്തളം ഇതേവരെ കണ്ടിട്ടില്ലാത്ത ബി.ജെ.പി ആദ്യമായി അങ്ങോട്ട് കയറുന്നത് 40 സീറ്റുകളുമായാണ്. സി.പി.എം 19ലേക്ക് ചുരുങ്ങി. കോണ്‍ഗ്രസ് ഇത്തവണ ത്രിപുര നിയമസഭയില് പൊടിക്കുപോലുമില്ല.\nഅമിത്ഷാ നരേന്ദ്രമോദി ദ്വന്ദ്വത്തിന്റെ തന്ത്രങ്ങളാണ് ബി.ജെ.പിയുടെ രാഷ്ട്രീയമല്ല ഇവിടെ വിജയിച്ചിരിക്കുന്നത്. അല്ലെങ്കില്, ബി.ജെ.പിയുടെ രാഷ്ട്രീയം പണത്തിന്റെ രാഷ്ട്രീയമായിരിക്കുന്നത്. കോപ്പറേറ്റ് ഫണ്ടിന്റെ വിജയമാണ് ഇതിലെ രാഷ്ട്രീയം. സി.പി.എമ്മിന്റെ പരമ്പരാഗത രാഷ്ട്രീയ ശൈലി ഏശിയില്ല. അല്ലെങ്കില് ത്രിപുരയിലെ ശക്തമായൊരു ജനവിഭാഗത്തെ ഒപ്പംനിര്‍ത്താന് സി.പി.എമ്മിനായില്ല.\nചോദ്യം, സ്വന്തം കാലിനടിയിലെ മണ്ണ് ഒഴുകിപ്പോകുന്നതറിയാന് സി.പി.എം ഇടത് നേതൃത്വത്തിനു എന്ത് കൊണ്ട് കഴിഞ്ഞില്ല എന്നതാണ്. മാണിക് സര്‍ക്കാര് എന്ന ജനകീയ മുഖ്യമന്ത്രിയുണ്ടായിട്ടും ജനമനസ്സില് നിന്ന് എങ്ങനെ സി.പി.എം പുറത്താക്കപ്പെട്ടു. സി.പി.എമ്മിന്റെ രാഷ്ട്രീയമായ അടിത്തറ നഷ്ടപ്പെട്ടതിന്റെ സൂചനയാണിത്. ശക്തമായ ഒരു സി.പി.എം വോട്ട് ബ്ലോക്ക് ഉണ്ടെങ്കിലും അതിന്റെ രാഷ്ട്രീയാടിത്തറ ദുര്‍ബലപ്പെട്ടിരിക്കുകയാണെന്ന് വിലയിരുത്തുന്നവര് നിരവധിയാണ്. ത്രിപുര ഒരു താക്കീതും പാഠവുമാണ്.\nനീറ്റ് : കേരളത്തില് നിന്നും മൂന്നുപേര് ആദ്യ 50 റാങ്കില്


എന്തുണ്ടെങ്കിലും മുഖത്തു നോക്കി പറയണം, മകളെ ട്രോളിയാല് സഹിക്കില്ലെന്ന് അഭിഷേക് ബച്ചന് - Express Kerala\nEntertainment December 3, 2021 | Published by : Express Kerala Network\nമകള് ആരാധ്യക്കെതിരേയുള്ള ട്രോളുകളോട് രൂക്ഷമായി ഭാഷയില് പ്രതികരിച്ച് ബോളിവുഡ് നടന് അഭിഷേക് ബച്ചന്. മകളായ ആരാധ്യയെ കളിയാക്കുന്ന ട്രോളുകള് തനിക്ക് സഹിക്കാനാവില്ലെന്നാണ് താരത്തിന്റെ പ്രതികരണം. പുതിയ ചിത്രമായ ‘ബോബ് ബിസ്വാസു’മായി ബന്ധപ്പെട്ട് നല്‍കിയ അഭിമുഖത്തിലാണ് ആരാധ്യയെക്കുറിച്ചുള്ള ട്രോളുകളോടുള്ള അഭിഷേകിന്റെ പ്രതികരണം.\nഇത് ഒരിക്കലും അംഗീകരിക്കാനാവില്ല, എനിക്കൊരിക്കലും ക്ഷമിക്കാനുമാവില്ല, ഞാനൊരു പബ്ലിക് ഫിഗറാണ്, അത് സമ്മതിക്കാം. പക്ഷേ എന്റെ മകള് അങ്ങനെയല്ല. നിങ്ങള്‍ക്ക് എന്തെങ്കിലും പറയാനുണ്ടെങ്കില് വന്നെന്റെ മുഖത്തു നോക്കി പറയാമെന്ന് അഭിഷേക് പറഞ്ഞു.\nഅടുത്തിടെയാണ് അഭിഷേകും ഐശ്വര്യയും ചേര്‍ന്ന് മകളുടെ 10-ാം ജന്മദിനം മാലിദ്വീപില് ആഘോഷിച്ചത്. സാധാരണയായി സോഷ്യല് മീഡിയയില് നിന്നും മകളെ അകറ്റി നിര്‍ത്താനാണ് ഐശ്വര്യയും അഭിഷേകും ശ്രമിക്കാറുള്ളത്.\nഇതിനും മുമ്പും മകളെ അനാവശ്യ ട്രോളുകളിലും മറ്റും ബന്ധപ്പെടുത്തുന്നതിനെതിരേ അഭിഷേകും ഐശ്വര്യയും രംഗത്ത് വന്നിട്ടുണ്ട്.\nകള്ളപ്പണം വെളുപ്പിക്കല്; ഐശ്വര്യാ റായിയെ ഇ.ഡി ചോദ്യം ചെയ്തു\nചിത്രം പങ്കുവെച്ചുകൊണ്ട് പ്രിയതമന് പിറന്നാള് ആശംസ നേര്‍ന്ന് ഐശ്വര്യ റായ്\nജിമ്മനായി അഭിഷേക് ബച്ചന്; ട്രോളുമായി ആരാധകര്\n‘അഭിമാനം’,’അടങ്ങാത്ത ആവേശം’; ബിഗ്ബിയ്ക്ക് ആശംസകളുമായി മക്കള്\nഅംബാനിയുടെ മകളുടെ വിവാഹത്തിന് താരങ്ങള് ഭക്ഷണം വിളമ്പിയതെന്തിന്; കാരണം ഇതാണ്\nകൂട്ടുകാരിയെ പിരിയാന് മടിച്ച് ആരാധ്യ; മകളെ ആശ്വസിപ്പിച്ച് ഐശ്വര്യ


തിരുവനന്തപുരത്ത് നിയന്ത്രണങ്ങൾ കടുപ്പിക്കും; പുതിയ നിർദേശങ്ങൾ ഇങ്ങനെ -Restrictions in Thiruvanathapuram Covid-19 Kadakampally Surendran\nതിരുവനന്തപുരത്ത് നിയന്ത്രണങ്ങൾ കടുപ്പിക്കും; പുതിയ നിർദേശങ്ങൾ ഇങ്ങനെ\nസർക്കാർ പരിപാടികളിൽ ഇരുപതിൽ താഴെ ആളുകൾ മാത്രമേ പങ്കെടുക്കാവൂ\nUpdated: June 22, 2020 4:26:02 pm\nതിരുവനന്തപുരം: തലസ്ഥാനത്ത് നിയന്ത്രണങ്ങൾ കടുപ്പിക്കാൻ തീരുമാനം. കോവിഡ് രോഗബാധിതരുടെ എണ്ണം വർധിക്കുകയും സമ്പർക്കത്തിലൂടെയുള്ള രോഗബാധ കൂടുകയും ചെയ്‌ത പശ്ചാത്തലത്തിലാണ് തീരുമാനം. ജില്ലയിൽ കോവിഡ് നിയന്ത്രണം ശക്തമാക്കുമെന്ന് മന്ത്രി കടകംപള്ളി സുരേന്ദ്രൻ പറഞ്ഞു. തലസ്ഥാനനഗരിയിൽ നടക്കുന്ന പ്രതിഷേധ പരിപാടികൾക്കും സമരങ്ങൾക്കും പത്ത് പേരിലധികം പങ്കെടുക്കരുത്.\nസർക്കാർ പരിപാടികളിൽ ഇരുപതിൽ താഴെ ആളുകൾ മാത്രമേ പങ്കെടുക്കാവൂ. ആശുപത്രികളില് സന്ദര്‍ശകര്‍ക്ക് വിലക്ക്, കൂട്ടിരിപ്പിന് ഒരാള് മാത്രമേ പാടുള്ളൂ. ഓട്ടോറിക്ഷയിൽ യാത്ര ചെയ്യുമ്പോള് പേരും വണ്ടി നമ്പറും കുറിച്ചെടുക്കണമെന്നും മന്ത്രി പറഞ്ഞു. നഗരത്തിൽ ഓട്ടോ ഡ്രൈവറായ ഒരാൾക്ക് കോവിഡ് സ്ഥിരീകരിച്ചിരുന്നു. ഇയാൾ നിരവധിപേരുമായി സമ്പർക്കത്തിലേർപ്പെട്ടിട്ടുണ്ടെന്നാണ് കണ്ടെത്തൽ.\nനഗരത്തിലെ രാഷ്‌ട്രീയ സമരങ്ങൾക്കെതിരെ മന്ത്രി കടകംപള്ളി നേരത്തെ രംഗത്തെത്തിയിരുന്നു. ചെന്നൈ, ബെംഗളുരൂ, ഡൽഹി എന്നീ നഗരങ്ങളെപ്പോലെ തിരുവനന്തപുരത്തെ രോഗബാധിത പ്രദേശമാക്കാൻ ചിലർ മനഃപൂർവം ശ്രമിക്കുന്നതായി മന്ത്രി കുറ്റപ്പെടുത്തിയിരുന്നു. കോവിഡ് മഹാമാരിയുടെ പശ്ചാത്തലത്തിലും തിരുവനന്തപുരം നഗരത്തിൽ യാതൊരു ശ്രദ്ധയുമില്ലാതെ രാഷ്‌ട്രീയപാർട്ടികൾ നടത്തുന്ന പ്രക്ഷോഭങ്ങളെയും പ്രകടനങ്ങളെയും ചൂണ്ടിക്കാട്ടിയാണ് മന്ത്രിയുടെ വിമർശനം.\n“രാഷ്ട്രീയപാർട്ടികൾക്ക് പ്രതിഷേധിക്കാനുള്ള അവകാശമുണ്ട്. അതിനെ ചോദ്യം ചെയ്യുന്നില്ല. എന്നാൽ, കോവിഡ് നിയന്ത്രണങ്ങൾ പാലിച്ചുള്ള പ്രതിഷേധങ്ങളല്ല പലയിടത്തും നടക്കുന്നത്. കഴിഞ്ഞ ദിവസങ്ങളിലെല്ലാം നൂറുകണക്കിനു ആളുകളെ അണിനിരത്തിയുള്ള പ്രകടനങ്ങളും സമരങ്ങളും നഗരത്തിൽ നടന്നു. തിരുവനന്തപുരം നഗരത്തെ ചെന്നൈയിലെ പോലെ, ഡൽഹിയിലെ പോലെ രോഗവ്യാപനപ്രദേശമായി മാറ്റാനുളള സംഘടിതശ്രമമാണോ ഇതെന്ന് സംശയമുണ്ട്,” കടകംപള്ളി പറഞ്ഞു.\nപല കടകളും സാമൂഹിക അകലം ലംഘിച്ച് കച്ചവടം നടത്തുന്നതായി ശ്രദ്ധയിൽപ്പെട്ടിട്ടുണ്ട്. പകർച്ചവ്യാധി നിയമപ്രകാരം അത്തരം കടകൾക്കെതിരെ കേസെടുക്കും. ജില്ലയിൽ പലയിടത്തും വ്യാപകമായി കോവിഡ് നിയന്ത്രണങ്ങൾ ലംഘിക്കപ്പെടുന്നതായി ശ്രദ്ധയിൽപ്പെട്ടിട്ടുണ്ട്. മരണവീടുകളിലും വിവാഹ വീടുകളിലും അനുവദിക്കപ്പെട്ടതിലും അധികം ആളുകൾ ചടങ്ങുകളിൽ പങ്കെടുക്കുന്നു. ഇതെല്ലാം രോഗവ്യാപനത്തിനുള്ള സാധ്യത വർധിക്കും. അതിനാൽ നിയന്ത്രണങ്ങൾ പാലിക്കണമെന്ന് മന്ത്രി ആവശ്യപ്പെട്ടു.\nകൃഷി മന്ത്രി വി എസ് സുനില് കുമാര് തിരുവനന്തപുരത്ത് സ്വയം ഐസോലേഷനില് പ്രവേശിച്ചു. ജൂണ് 15-ന് തൃശൂരില് മന്ത്രി പങ്കെടുത്ത യോഗത്തില് പങ്കെടുത്ത ആരോഗ്യ വകുപ്പ് ഉദ്യോഗസ്ഥയ്ക്ക് കോവിഡ്-19 സ്ഥിരീകരിച്ചതിനെ തുടര്‍ന്നാണ് അദ്ദേഹത്തിന് ഐസോലേഷനില് പോകേണ്ടി വന്നത്. മന്ത്രി പ്രതിനിധീകരിക്കുന്ന തൃശൂര് നിയോജകമണ്ഡലത്തില് ഉള്‍പ്പെടുന്ന കോര്‍പ്പറേഷന് പരിധിയില് കോവിഡ് രോഗ ബാധയുണ്ട്.\nകൃഷി മന്ത്രി സുനില് കുമാര് സ്വയം ഐസോലേഷനില് പ്രവേശിച്ചു\nമണ്ഡലത്തിലെ കോവിഡ് 19 പ്രതിരോധപ്രവര്‍ത്തനങ്ങള് അവലോകനം ചെയ്യുന്നതിനുവേണ്ടി മേയര് ഉള്‍പ്പെടെയുള്ള ജനപ്രതിനിധികളും ഉയര്‍ന്ന ഉദ്യോഗസ്ഥരും സംബന്ധിച്ച ഒരു യോഗം തൃശൂര് കോര്‍പ്പറേഷന് ഓഫീസില് ചേരുകയുണ്ടായി. ഈ യോഗത്തില് പങ്കെടുത്ത ആരോഗ്യ വകുപ്പിലെ ഒരു ഉദ്യോഗസ്ഥയ്ക്ക് ഇന്നലെ രാത്രി കോവിഡ് 19 സ്ഥിരീകരിച്ചതായി റിപ്പോര്‍ട്ട് വന്നതിനെ തുടര്‍ന്നാണ് തിരുവനന്തപുരത്തെ ഔദ്യോഗിക വസതിയില് സ്വയം നിരീക്ഷണത്തില് പോകുന്നതിന് തീരുമാനിച്ചതെന്ന് മന്ത്രി പറഞ്ഞു.\nമാസ്‌ക്, കയ്യുറ തുടങ്ങിയ കാര്യങ്ങള് ധരിച്ച് സുരക്ഷാ മുന്‍കരുതലുകള് എടുത്തുതന്നെയാണ് ഞാന് യോഗത്തില് പങ്കെടുത്തത്. എന്നാല്, യോഗത്തില് പങ്കെടുത്ത ഒരു വ്യക്തി പോസിറ്റീവ് ആയതിനാല് ആ വ്യക്തിയുടെ സമ്പര്‍ക്കപ്പട്ടികയില് ഞാനും ഉള്‍പ്പെടുന്നു എന്നതുകൊണ്ടാണ് മെഡിക്കല് ബോര്‍ഡ് തീരുമാനം വരുന്നതിനു മുമ്പുതന്നെ സ്വയം നിരീക്ഷണത്തില് പോകാന് തീരുമാനിച്ചത്.\n“കോവിഡ് 19 പ്രോട്ടോക്കോള് അനുസരിച്ച് ഉത്തരവാദപ്പെട്ട ഒരാള് എന്ന നിലയിലാണ് ഈ തീരുമാനം ഞാനെടുത്തത്. ഇന്ന് രാവിലെ 10ന് ചേരുന്ന മെഡിക്കല് ബോര്‍ഡാണ് ഇക്കാര്യത്തില് തുടര് നടപടികള് സംബന്ധിച്ച് തീരുമാനമെടുക്കേണ്ടത്. വീട്ടില് ഇരുന്നുകൊണ്ടുതന്നെ ഓണ്‍ലൈന് വഴി ഔദ്യോഗിക കര്‍ത്തവ്യങ്ങള് നിര്‍വ്വഹിക്കാന് കഴിയും. എറണാകുളം ജില്ലയുടെ ചുമതലയുള്ള മന്ത്രിയെന്ന നിലയിലുള്ള പ്രവര്‍ത്തനങ്ങളും വീട്ടിലിരുന്നുകൊണ്ടുതന്നെ കോ-ഓര്‍ഡിനേറ്റ് ചെയ്യാനാണ് ഉദ്ദേശിക്കുന്നത്. ആരോഗ്യ വകുപ്പ് നല്‍കുന്ന നിര്‍ദ്ദേശങ്ങള് പാലിച്ചുകൊണ്ട് കാര്യങ്ങള് മുന്നോട്ടുകൊണ്ടുപോകാനാണ് തീരുമാനിച്ചിട്ടുള്ളത്,” ആശങ്കപ്പെടേണ്ട സാഹചര്യങ്ങള് ഇല്ലെന്നും മന്ത്രി പറഞ്ഞു.\nWeb Title: Restrictions in thiruvanathapuram covid 19 kadakampally surendran


ഡി.ഐ.സി. വിമതര് കാസര്‍കോട്ട് മത്സരത്തിനൊരുങ്ങുന്നു | Dissident DIC members planning to contest - Malayalam Oneindia\nഡി.ഐ.സി. വിമതര് കാസര്‍കോട്ട് മത്സരത്തിനൊരുങ്ങുന്നു\nകാസര്‍കോട്: ഡിഐസി വിമത സ്ഥാനാര്‍ത്ഥികളെ മത്സരിപ്പിയ്ക്കാനുള്ള നീക്കം കാസര്‍കോട് ശക്തമാവുകയാണ്. കോടോത്ത് ഗോവിന്ദന് നായരെയോ പാദൂര് കുഞ്ഞാമുവിനെയോ കാസര്‍കോട് നിയമസഭാ മണ്ഡലത്തില് സ്വതന്ത്ര സ്ഥാനാര്‍ത്ഥിയായി മത്സരിപ്പിക്കാനുള്ള നീക്കമാണ് നടക്കുന്നത്.\nഈ രണ്ട് പേരില് ഒരാളെ സ്ഥാനാര്‍ത്ഥിയാക്കുന്ന കാര്യത്തില് ഐ.എന്.എല്.-എല്.ഡി.എഫ്. വൃത്തങ്ങള് ഇതുവരെ അഭിപ്രായപ്രകടനം നടത്തിയില്ല. ഒരു സ്വതന്ത്രനെ നിര്‍ത്തണമെന്നാണ് അവരുടെയും അഭിപ്രായം. ആ വഴിക്കുള്ള ചര്‍ച്ചകളും നടക്കുന്നുണ്ട്. ഡി.ഐ.സി. നേതൃത്വവുമായി ഇടഞ്ഞുനില്‍ക്കുന്ന സംസ്ഥാന ട്രഷറര് കോടോത്ത് ഗോവിന്ദന് നായര് മാര്‍ച്ച് 26 തിങ്കളാഴ്ച തിരുവനന്തപുരത്ത് കെ.കരുണാകരനെ കാണും. കരുണാകരന്റെ താല്‍പര്യ പ്രകാരമാണിത്. കോടോത്തുമായി ഫോണില് ബന്ധപ്പെട്ട അദ്ദേഹം ലയനത്തിന് താനുണ്ടാവില്ലെന്ന് അറിയിച്ചതായി കോടോത്ത് പറഞ്ഞു.\nകാസര്‍കോട് ജില്ലയിലും ഒരു വിഭാഗം ഡി.ഐ.സി. പ്രവര്‍ത്തകരും ഭാരവാഹികളും കോണ്‍ഗ്രസ് ലയനത്തിന് എതിരാണ്.


Thursday 24 May 2018 2:55 am IST\nകോട്ടയം: സംസ്ഥാനത്ത് നിപ വൈറസ് രോഗബാധ സ്ഥിരീകരിച്ചത് വിനോദസഞ്ചാര മേഖലയെ ആശങ്കയിലാക്കി. അവധിക്കാലമായതിനാല് ടൂറിസം കേന്ദ്രങ്ങളില് തിരക്കേറിയ സമയത്താണ് രോഗ ബാധ ഉണ്ടായത്. അയല് സംസ്ഥാനങ്ങള് കേരളത്തിലേക്കുള്ള യാത്രയില് നിയന്ത്രണം ഏര്‍പ്പെടുത്തിയതും ടൂറിസം മേഖലയെ വരുംദിവസങ്ങളില് ബാധിക്കുമോ എന്ന ആശങ്കയുണ്ട്.\nഅവധിക്കാലമായതിനാല് കുമരകം, ആലപ്പുഴ, മൂന്നാര് ഉള്‍പ്പെടെയുള്ള എല്ലാ കേന്ദ്രങ്ങളിലും സഞ്ചാരികളുടെ തിരക്കുണ്ട്. എന്നാല് നിപ വൈറസ് സ്ഥിരീകരിച്ചതോടെ ഹൗസ് ബോട്ടുകളുടെ കാന്‍സലേഷന് കൂടി. ഇന്നലെ മൂന്ന് ബുക്കിങ് നഷ്ടപ്പെട്ടതായി ഹൗസ് ബോട്ടുടമ പറഞ്ഞു. ടൂര് ഏജന്‍സികളും ആശങ്കയിലാണ്. അവര് നിരന്തരം സ്ഥിതിഗതികള് സംബന്ധിച്ച് വിവരം ആരായുകയാണെന്നാണ് ബോട്ടുടമകള് പറയുന്നത്. കേരളത്തില് എത്തിയതിന് ശേഷം യാത്ര അവസാനിപ്പിച്ച് മടങ്ങുന്നവരുമുണ്ട്. രോഗബാധ വിനോദസഞ്ചാര മേഖലയില് പ്രത്യാഘാതം ഉണ്ടാക്കുമെന്നാണ് വിലയിരുത്തല്.\nകായലോര മേഖലയില് മഴക്കാലം ആരംഭിക്കുന്നതോടെ മണ്‍സൂണ് ടൂറിസം തുടങ്ങുകയായി. റംസാന് കഴിയുന്നതോടെ ഗള്‍ഫ് രാജ്യങ്ങളില് നിന്ന് ആയൂര്‍വേദ ചികിത്സയ്ക്കും മറ്റുമായി ധാരാളം പേര് എത്തും. അറബ് രാജ്യങ്ങളില് നിന്നുള്ള സഞ്ചാരികളാണ് മണ്‍സൂണ് സീസണില് കൂടുതലും എത്തുന്നത്. മൂന്നാറില് കുറിഞ്ഞിക്കാലമാണ്. അവധിക്കാലം അവസാനിക്കാറായതോടെ മൂന്നാറിലേക്ക് സഞ്ചാരികളുടെ ഒഴുക്കാണ്. ആഭ്യന്തര സഞ്ചാരികളാണ് ഇപ്പോള് കൂടുതലായി എത്തുന്നത്.\nഅതേസമയം ആശങ്കയ്ക്ക് അടിസ്ഥാനമില്ലെന്നാണ് വിനോദസഞ്ചാര വകുപ്പ് അധികൃതര് പറയുന്നത്. ചില സംസ്ഥാനങ്ങള് യാത്രാ നിയന്ത്രണം ഏര്‍പ്പെടുത്തിയത് താത്ക്കാലിക മുന്‍കരുതല് നടപടിയായി മാത്രം കണക്കാക്കിയാല് മതിയെന്നും അധികൃതര് വിശദീകരിച്ചു.\nസിക വൈറസ് ആശങ്ക ടൂറിസം മേഖലയില് ജാഗ്രത\nതമിഴ്‌നാട്ടില് രണ്ടു പേര്‍ക്ക് നിപ ബാധയെന്ന് സംശയം


Caught unawares by the timing: Sachin - Malayalam MyKhel\n» സച്ചിന്റെ സെഞ്ച്വറിയെച്ചൊല്ലി വിവാദം\nസച്ചിന്റെ സെഞ്ച്വറിയെച്ചൊല്ലി വിവാദം\nUpdated: Friday, February 8, 2013, 18:09 [IST]\nമുള്‍ട്ടാന്: സച്ചിനെ ഇരട്ട സെഞ്ച്വറി പൂര്‍ത്തിയാക്കാന് അനുവദിയ്ക്കാത്തതിനെച്ചൊല്ലി വിവാദമുയരുന്നു. സച്ചിന് തന്നെ മാധ്യമപ്രവര്‍ത്തകരോട് തന്റെ അതൃപ്തി തുറന്നുപറഞ്ഞതോടെയാണ് ഇത് ചര്‍ച്ചാവിഷയമായത്.\nസച്ചിന്റെ സ്കോര് 194ല് എത്തിനില്ക്കുമ്പോഴാണ് ക്യാപ്റ്റന് രാഹുല് ദ്രാവിഡ് ഇന്ത്യയുടെ ഇന്നിംഗ്സ് ഡിക്ലയര് ചെയ്തത്. ഇക്കാര്യം തനിയ്ക്ക് നേരത്തെ അറിയില്ലായിരുന്നുവെന്നാണ് സച്ചിന്റെ പരാതി. യുവരാജ് സിംഗ് പുറത്തായതോടെ ഗ്യാലറിയില് നിന്ന് ദ്രാവിഡ് തങ്ങളെ തിരിച്ചുവിളിച്ചപ്പോള് അത്ഭുതപ്പെട്ടുപോയി എന്നും സച്ചിന് പറയുന്നു. രണ്ടോ മൂന്നോ ഓവര് കൂടി ബാറ്റ് ചെയ്താലും ഒന്നും സംഭവിയ്ക്കില്ലായിരുന്നുവെന്നും സച്ചിന് പറഞ്ഞു.\nഇരട്ട സെഞ്ച്വറിയ്ക്ക് തൊട്ടടുത്ത് നില്ക്കെ ഡിക്ലയര് ചെയ്തത് എന്നെ നിരാശപ്പെടുത്തി. ഇന്ത്യ ഡിക്ലയര് ചെയ്യുമെന്നറിയാമായിരുന്നു. പക്ഷെ അതിത്ര പെട്ടെന്നാകുമെന്ന് കരുതിയില്ല. ചായ സമയത്ത് പോസിറ്റീവ് ക്രിക്കറ്റ് കളിയ്ക്കണമെന്നായിരുന്നു തീരുമാനം. ടെസ്റ് ക്രിക്കറ്റില് ഓവറില് നാല് എന്ന റണ് നിരക്ക് ഒട്ടും മോശമല്ല. - സച്ചിന് പറഞ്ഞു.\nഅതേ സമയം മുന് ഇന്ത്യന് ഓപ്പണറും കമന്റേറ്ററുമായ നവജോത് സിദ്ദു സച്ചിനെതിരെ ശക്തമായി രംഗത്തെത്തി. സെഞ്ച്വറിയ്ക്കല്ല ടീം സ്പിരിറ്റിനാണ് പ്രാധാന്യം നല്കേണ്ടെന്നതാണ് സിദ്ദുവിന്റെ അഭിപ്രായം. രാഹുല് ദ്രാവിഡ്ഒരിയ്ക്കലും സച്ചിനെതിരെ സംസാരിക്കാന് പോകുന്നില്ലെന്നും ദ്രാവിഡ് എപ്പോഴും ടീം സ്പിരിറ്റ് സൂക്ഷിയ്ക്കുന്ന ആളാണെന്നും സിദ്ദു പറഞ്ഞു. ഇയാന് ചാപ്പലും ടെണ്ടുല്‍ക്കറിനെ എതിര്‍ത്തു. ഇക്കാര്യത്തില് ക്യാപ്റ്റന് ചെയ്യുന്നതാണ് ശരിയെന്ന അഭിപ്രായമായിരുന്നു ചാപ്പലിനും.\nഇരട്ട സെഞ്ച്വറി നേടിയിരുന്നെങ്കില് സച്ചിന് 34 സെഞ്ച്വറികള് പൂര്‍ത്തിയാക്കി സുനില് ഗവാസ്കറിന്റെ റിക്കാര്‍ഡിന് ഒപ്പമെത്തുമായിരുന്നു.\nRead more about: sachin cricket pakistan century


ഒറ്റമൂലിയുടെ രഹസ്യം കൈക്കലാക്കാൻ വൈദ്യനെ കൊലപ്പെടുത്തിയ കേസിൽ ഇന്നുംതെളിവെടുപ്പ് - India Vision Media\nമൃതദേഹം ചാലിയാറിലേക്ക് തള്ളിയ എടവണ്ണ പാലത്തിൽ പ്രതികളെ എത്തിക്കും. മൈസൂർ സ്വദേശിയായ വൈദ്യൻ ഷാബാ ഷെരീഫിന്റെ രക്തക്കറ കണ്ടെത്താനാണ് അന്വേഷണ സംഘത്തിന്റെ നീക്കം.മുഖ്യ പ്രതികളിൽ ഒരാളായ നൗഷാദിനെ നിലമ്പൂർ മുക്കട്ടയിലെ വീട്ടിലെത്തിച്ച് തെളിവെടുപ്പ് നടത്തിയിരുന്നു\nമലപ്പുറം|നിലമ്പൂരിൽ ഒറ്റമൂലിയുടെ രഹസ്യം കൈക്കലാക്കാൻ വൈദ്യനെ കൊലപ്പെടുത്തിയ കേസിൽ തെളിവെടുപ്പ് ഇന്നും തുടരും. മൃതദേഹം ചാലിയാറിലേക്ക് തള്ളിയ എടവണ്ണ പാലത്തിൽ പ്രതികളെ എത്തിക്കും. മൈസൂർ സ്വദേശിയായ വൈദ്യൻ ഷാബാ ഷെരീഫിന്റെ രക്തക്കറ കണ്ടെത്താനാണ് അന്വേഷണ സംഘത്തിന്റെ നീക്കം.മുഖ്യ പ്രതികളിൽ ഒരാളായ നൗഷാദിനെ നിലമ്പൂർ മുക്കട്ടയിലെ വീട്ടിലെത്തിച്ച് തെളിവെടുപ്പ് നടത്തിയിരുന്നു. പ്രധാനമായും നൗഷാദാണ് കേസിൽ പ്രധാനപ്പെട്ട മൊഴി പൊലീസിനു നൽകിയത്. വിഡിയോ ദൃശ്യങ്ങൾ അടങ്ങിയ പെൻ ഡ്രൈവ് പൊലീസിനു കൈമാറിയതും ഇയാളാണ്.\nവൈദ്യനെ താമസിപ്പിച്ച മുറിയോട് ചേർന്ന ശുചിമുറിയുടെ പിൻഭാഗത്തെ പൈപ്പടക്കം മുറിച്ച് പൊലീസ് പരിശോധന നടത്തിയിരുന്നു . ഇവിടെ രക്തക്കറയുണ്ടോ എന്നതാണ് പരിശോധന. ശാസ്ത്രീയ തെളിവുകൾ കൂടുതൽ ശേഖരിക്കാനാണ് പൊലീസിൻ്റെ ശ്രമം. മാലിന്യങ്ങൾ നിക്ഷേപിച്ചിരുന്ന പലയിടങ്ങളിലും വച്ച് തെളിവുകൾ നശിപ്പിച്ചു എന്ന് സൂചനയുണ്ട്. ഇതൊക്കെ കുഴിച്ച് പൊലീസ് തെളിവ് ശേഖരിച്ചു.


മാറ്റിതാമസിപ്പിച്ചത് 88,854 ആളുകളെ – PRD Live\nമാറ്റിതാമസിപ്പിച്ചത് 88,854 ആളുകളെ\nHome /ജില്ലാ വാർത്തകൾ/വയനാട്/മാറ്റിതാമസിപ്പിച്ചത് 88,854 ആളുകളെ\nശക്തമായ മഴയെ തുടർന്ന് വയനാട്ടിലെ വിവിധ ഭാഗങ്ങളിൽ നിന്നും 88,854 ആളുകളെകളെയാണ് മാറ്റിതാമസിപ്പിച്ചതെന്ന് ജില്ലാ കളക്ടർ എ.ആർ അജയകുമാർ അറിയിച്ചു. ജില്ലാ ദുരന്ത നിവാരണ അതോറിട്ടിയുടെ നിർദേശ പ്രകാരമാണ് അപകട സാധ്യതയുള്ള മേഖലകളിൽ നിന്നും ഇത്രയും ആളുകളെ മാറ്റിതാമസിപ്പിച്ചത്.\nഭൂരിഭാഗം പേരും ബന്ധുവീടുകളിലേക്ക് മാറിയപ്പോൾ 35,000 ത്തോളം പേരെ ദുരിതാശ്വാസ ക്യാമ്പുകളിലേക്കും മാറ്റി. വെള്ളം കയറാൻ സാധ്യതയുള്ള സ്ഥലങ്ങളിൽ നിന്നും മണ്ണിടിച്ചൽ ഉണ്ടാകാൻ സാധ്യതയുള്ള ഇടങ്ങളിൽ നിന്നുമാണ് പ്രധാനമായും ആളുകളെ സുരക്ഷിത കേന്ദ്രങ്ങളിലേക്ക് മാറ്റിയത്.\nകഴിഞ്ഞ തവണ ഉരുൾപൊട്ടിയ കുറിച്യർമലയിൽ നിന്നും 1474 പേരെ മാറ്റിതാമസിപ്പിച്ചു. ആഗസ്റ്റ് എട്ടിന് ഉരുൾപൊട്ടിയ പുത്തുമലയിൽ നിന്നും നാലായിരത്തോളം പേരെയും മാറ്റിതാമസിപ്പിച്ചു. മുഴുവൻ ജീവനും സംരക്ഷണം നൽകാനാണ് ജില്ലാ ഭരണകൂടം പ്രഥമ പരിഗണന നൽകിയത്. ജില്ലയിൽ പ്രാഥമിക കണക്കനുസരിച്ച് 565 വീടുകൾക്കാണ് കേടുപാട് സംഭവിച്ചിട്ടുള്ളത്.\nകനത്ത മഴയെ തുടർന്ന് ചെറുതും വലുതുമായ പത്ത് ഉരുൾപൊട്ടലാണ് ജില്ലയിൽ ഉണ്ടായിട്ടുള്ളത്. പുത്തുമല, വെള്ളരിമല, മംഗലശ്ശേരിമല, പെരിഞ്ചേർമല, നരിക്കുനി, മണിച്ചോട്, പഴശ്ശി കോളനി, പച്ചക്കാട്, മക്കിയാട്, കോറോം, ചാലിൽ മീൻമുട്ടി എന്നിവിടങ്ങളിലാണ് ഉരുൾപൊട്ടിയത്. വിവിധ വിഭാഗങ്ങളിൽ നിന്നുള്ള മുന്നൂറോളം സേനനാംഗങ്ങളും ദുരന്തനിവാരണ പ്രവർത്തനങ്ങൾക്ക് രംഗത്തുണ്ട്.\nവൈദ്യുതിയെ അറിയാം; സുരക്ഷ ഉറപ്പാക്കാം\nവിദ്യാർഥികൾക്ക് ലാപ്‌ടോപ്പിന് അപേക്ഷിക്കാം


ഡീസൽ വിലയും സെഞ്ച്വറി അടിച്ചു; പെട്രോളിന് 87 പൈസയും ഡീസലിന് 84 പൈസയും കൂടി - കണ്ണൂരാൻ വാർത്ത\nHome കണ്ണൂർ ഡീസൽ വിലയും സെഞ്ച്വറി അടിച്ചു; പെട്രോളിന് 87 പൈസയും ഡീസലിന് 84 പൈസയും കൂടി\nഡീസൽ വിലയും സെഞ്ച്വറി അടിച്ചു; പെട്രോളിന് 87 പൈസയും ഡീസലിന് 84 പൈസയും കൂടി\nകണ്ണൂരാൻ വാർത്ത March 31, 2022 കണ്ണൂർ,\nരാജ്യത്തെ പതിവുപോലെ ഇന്നും ഇന്ധന വില കൂട്ടി. പെട്രോൾ ലീറ്ററിന് 87 പൈസയും ഡീസലിന് 84 പൈസയുമാണ് കൂട്ടിയത്. ഇതോടെ സംസ്ഥാനത്ത് ഡീസൽ വില വീണ്ടും നൂറ് കടന്നു. തിരുവനന്തപുരത്ത് ഡീസൽ വില 100 രൂപ 14 പൈസയാണ്.പതിനൊന്ന് ദിവസത്തിനിടെ പെട്രോളിന് ഏഴുരൂപയോളം കൂടി.ഡീസൽലിന് 6രൂപ 74 പൈസയാണ് കൂട്ടിയത്.\nകഴിഞ്ഞ വർഷം ഒക്ടോബർ 11ന് സംസ്ഥാനത്ത് ഡീസൽ വീല 100 കടന്നിരുന്നു. എന്നാൽ നവംബറിൽ എക്സൈസ് ഡ്യൂട്ടി കുറച്ചപ്പോൾ വില നൂറിൽ നിന്ന് താഴുകയായിരുന്നു


The Pain I had never experienced in my life,choreographer Remo D'Souza About His Heart disease നെഞ്ച് വേദന വന്നത് ജിമ്മിൽ വെച്ച്, ഇസിജിയിലെ മാറ്റം ഭാര്യ കണ്ടു, മറക്കാനാവാത്ത ദിവസത്തെ കുറിച്ച് റെമോ - Malayalam Filmibeat\n2020 സിനിമാ ലോകത്തിന് മാത്രമല്ല താരങ്ങൾക്കും അത്ര നല്ല സമയമായിരുന്നില്ല. അപ്രതീക്ഷിതമായ സംഭവ വികാസങ്ങളായിരുന്നു ഈ വർഷം സിനിമാ ലോകത്ത് സംഭവിച്ചത്. താരങ്ങളുടെ അപ്രതീക്ഷിത വിയോഗങ്ങൾ മുതൽ ഒരിക്കലും പ്രതീക്ഷിക്കാത്ത വരെയുള്ള സംഭവങ്ങൾ ഈ വർഷം നടന്നിരുന്നു. 2020ൽ പ്രേക്ഷകര ഞെട്ടിപ്പിച്ച ഒരു സംഭവമായിരുന്നു കൊറിയോഗ്രാഫറും സംവിധായകനുമായ റെമോ ഡിസൂസയ്ക്കുണ്ടായ ഹൃദായാഘാതം ഈ കഴിഞ്ഞ ഡിസംബർ എട്ടിനായിരുന്നു ഹൃദയാഘാതത്തെ തുടർന്ന് നടനെ ആശുപത്രിയിൽ പ്രവേശിപ്പിച്ചത്. ചികിത്സയ്ക്ക് ശേഷം താരത്തിനെ ഡിസംബർ 19 ന് തിരികെ വിട്ട് അയച്ചിരുന്നു.\nഇപ്പോഴിത കടന്നു പോയ ആശുപത്രിക്കാലത്തെ ജീവിത്തെ കുറിച്ചും അന്ന് സംഭവിച്ചതിനെ കുറിച്ചും മനസ് തുറക്കുകയാണ് റെമോ. മുംബൈ ടൈംസിന് നൽകിയ അഭിമുഖത്തിലാണ് അറ്റാക്ക് വന്നതിനെ കുറിച്ച് താരം വെളിപ്പെടുത്തിയത്. ആരാധകരെ പോലെ തന്നെ താനും ഏറെ ഞെട്ടിപ്പോയി എന്നാണ് റെമോ പറയുന്നത്. ഇപ്പോൾ തന്റെ ആരോഗ്യ സ്ഥിതി മികച്ചതാണെന്നും താരം പറയുന്നു. ഹൃദാഘാതം ഉണ്ടായ ദിവസവും തനിക്ക് എല്ലാദിവസത്തെ പോലെയായിരുന്നു എന്ന് പറഞ്ഞുകൊണ്ടാണ് അന്നത്തെ ദിവസത്തെ കുറിച്ച് റെമോ പറഞ്ഞത് തുടങ്ങിയത്.\nരാവിലത്തെ പ്രഭാത ഭക്ഷണത്തിന് ശേഷം ഭാര്യയ്ക്കൊപ്പം ജിമ്മിലേയ്ക്ക് പോകുകയായിരുന്നു. ഒരു ട്രൈയിനറുടെ കീഴിലാണ് ഞങ്ങൾ രണ്ട് പേരും പരിശീലിക്കുന്നത്. ആദ്യം ഭാര്യയുടെ ഊഴമായിരുന്നു. അവൾ പോയതിന് ശേഷം എന്റെ സമയത്തായി കാത്തിരിക്കുകയായിരുന്നു. അതിനിടയിൽ, ഞാൻ ട്രെഡ്മില്ലിൽ കുറച്ച് വേഗത്തിൽ നടക്കുകയും ചെയ്തിരുന്നു. ഈ സമയം ഭാര്യ പരിശീലനം കഴിഞ്ഞ് പുറത്തെത്തിയിരുന്നു. ഉടൻ താൻ എഴുന്നേറ്റു. ഈ സമയം നെഞ്ചിൻറെ മധ്യഭാഗത്ത് വേദന അനുഭവപ്പെടാൻ തുടങ്ങി. എന്നാൽ ഇത് അസിഡിറ്റിയായിരിക്കുമെന്നാണ് കരുതിയത്. ഉടൻ തന്നെ പോയി വെള്ളം കുടിച്ചു. എന്നിട്ടും ആ വേദന അതുപോലെയുണ്ടായിരുന്നു.\nതന്റെ പരിശീലകനോട് പറഞ്ഞ് അവിടെ നിന്ന് പോകാൻ തീരുമിനിക്കുകയായിരുന്നു. ലിഫ്റ്റിൽ നിന്ന് ഇറങ്ങിയപ്പോൾ വേദന കൂടുകയായിരുന്നു. ഇതോടെ ഭാര്യ കാര്യം അന്വേഷിച്ചു. തന്റെ സ്മാർട്ട് വാച്ചിലൂടെ ഇസിജിയിലെ വ്യത്യാസം കണ്ട അവൾ ആശുപത്രിയിൽ എത്തിക്കുകയായിരുന്നു. ജീവിതത്തിൽ ഞാൻ അനുഭവിച്ചിട്ടില്ലാത്ത ഒന്നായിരുന്നു ഇതെന്നാണ് റെമോ പറയുന്നത്. കൂടാതെ സൽമാൻ ഖാനോടുള്ള നന്ദിയും താരം ഈ അവസരത്തിൽ പറഞ്ഞു. സൽമാൻ ആശുപത്രി ദിനങ്ങളിൽ എല്ലാ സഹായവും നൽകി കൂടെയുണ്ടായിരുന്നു. തന്റെ ആരോഗ്യ സ്ഥിതിയെ കുറിച്ച് ഡോക്ടർമാരോട് നിരന്തരം സംസാരിക്കുകയും ചെയ്തുവെന്നും റെമോ അഭിമുഖത്തിൽ പറഞ്ഞു.\nRead more about: salmankhan സിനിമ ബോളിവുഡ്\nThe Pain I had never experienced in my life,choreographer Remo D'Souza About His heart attack


പുതിയ നികുതി സംവിധാനം വേദനിപ്പിക്കാത്തതും മുഖം നോക്കാത്തതുമാക്കും :പ്രധാനമന്ത്രി | Kerala One TV\nന്യൂഡെൽഹി >> സുതാര്യമായ നികുതി സമർപ്പണം-സത്യസന്ധർക്ക് ആദരം’ എന്ന പ്ലാറ്റ്ഫോം പ്രധാനമന്ത്രി നരേന്ദ്ര മോദി ഉദ്‌ഘാടനം ചെയ്‌തു. നമ്മുടെ നികുതി സംവിധാനം തടസമില്ലാത്തതും വേദനിപ്പിക്കാത്തതും മുഖംനോക്കാത്തതുമാക്കാനാണ് ശ്രമം. വാണിജ്യരംഗത്തെ ഇന്ത്യയുടെ ഉയർച്ചയ്ക്ക് പിന്നിൽ നിരവധി പരിഷ്കാരങ്ങൾ ഉണ്ട്. രാജ്യത്തിന്റെ വികസനത്തിൽ സത്യസന്ധരായ നികുതിദായകർ പ്രധാന പങ്കാണ് വഹിക്കുന്നത്. നികുതി വിലയിരുത്തലുകൾക്കും അപ്പീലുകൾക്കും വലിയ പരിഷ്‌ക്കാരങ്ങളാണ് പുതിയ പ്ളാറ്റ്ഫോമിലുള്ളത്. രാജ്യത്തിന്റെ പുരോഗതിയിലേക്കുള്ള ചുവടുവയ്‌പ്പാണ് പുതിയ നികുതി സംവിധാനം.ഇതൊരു പുതിയ യാത്രയുടെ തുടക്കമാണ്. ഇന്ന് ആരംഭിക്കുന്ന സംരംഭം ‘മിനിമം സർക്കാർ, പരമാവധി ഭരണം’ എന്നതിലുള്ള നമ്മുടെ കാഴ്ചപ്പാടിനെ പ്രതിഫലിപ്പിക്കുന്നതെന്ന് പ്രധാനമന്ത്രി പറഞ്ഞു.\nപ്രത്യക്ഷ നികുതി നിയമം രാജ്യത്ത് ലളിതവും സുതാര്യവുമാക്കും. നികുതിദായകരെ ശാക്തീകരിക്കുകയാണ് സർക്കാർ ലക്ഷ്യം. കൃത്യമായി നികുതി നൽകുന്നവരുടെ താത്‌പര്യങ്ങൾ സംരക്ഷിക്കപ്പെടണം. ഘടനാപരമായ പരിഷ്‌കാരങ്ങൾ നികുതി മേഖലയിൽ പുതിയ അദ്ധ്യായമാകുമെന്നും അദ്ദേഹം പറഞ്ഞു. ഫേയ്സ്‌ലെസ് അസസ്‌മെന്റ്, ഫേയ്സ്‌ലെസ് അപ്പീൽ, ടാക്സ്പെയേഴ്സ് ചാർട്ടർ തുടങ്ങിയവ പുതിയ പ്ലാറ്റ്ഫോമിലുണ്ടെന്നും ഫേയ്സ്‌ലെസ് അസസ്മെന്റ്, ടാക്സ് പേയേ‌ഴ്‌സ് ചാർട്ടർ എന്നിവ ഇന്ന് നിലവിൽ വരുമെന്നും ഫേയ്സ്‌ലെസ് അപ്പീൽ സേവനം സെപ്‌തംബർ 25ന് നിലവിൽ വരുമെന്നും പ്രധാനമന്ത്രി അറിയിച്ചു.\nപരിഷ്കാരങ്ങൾ സംബന്ധിച്ച് ധാരാളം ചർച്ചകൾ നടന്ന സമയമുണ്ടായിരുന്നു. നിർബന്ധങ്ങൾക്കും സമർദ്ദങ്ങൾക്കും വഴങ്ങിയാണ് തീരുമാനങ്ങളെടുത്തിരുന്നത്. ഇതിനാൽ ആഗ്രഹിച്ച ഫലമുണ്ടാക്കാൻ സാധിച്ചില്ല. ഇപ്പോൾ ഈ ചിന്തയും സമീപനവും മാറി.\nഎല്ലാ നിയമങ്ങളും നിയന്ത്രണങ്ങളും നയങ്ങളും അധികാര കേന്ദ്രീകൃത സമീപനത്തിൽ നിന്നും ജനകേന്ദ്രീകൃതവും പൊതു സൗഹാർദ്ദപരവുമായിരിക്കണമെന്നും പ്രധാനമന്ത്രി വ്യക്തമാക്കി. മന്ത്രിമാരായ നിർമ്മല സീതാരാമൻ, അനുരാഗ് ഠാക്കൂർ, ആദായനികുതി വകുപ്പിലെ മുതിർന്ന ഉദ്യോഗസ്ഥർ, ചേംബർ ഓഫ് കൊമേഴ്സ്, ചാർട്ടേഡ് അക്കൗണ്ടന്റുമാരുടെ സംഘടന, പ്രമുഖ അഭിഭാഷകർ തുടങ്ങിയവർ വീഡിയോ കോൺഫറൻസ് വഴിയുള്ള ഉദ്ഘാടന സമ്മേളനത്തിൽ പങ്കെടുത്തു.\nPrevious Article ‘കറൻസി ഡിസിൻഫെക്ടർ’ കൊവിഡ് തടയാൻ ഉപകരണം വികസിപ്പിച്ച് വിദ്യാർഥികൾ\nNext Article കർഷകർ ഇനി മുതലാളി: ഫാര്‍മര് പ്രൊഡ്യൂസര് കമ്പനികള് വരുന്നു


50 രൂപ പിരിവ് കൊടുത്തില്ല: 85 കാരനെ അടിച്ചുകൊന്നു – East Coast Daily Malayalam\nഡൽഹി : 50 രൂപ പിരിവ് കൊടുത്തില്ലെന്ന പേരിൽ 85 കാരനെ അടിച്ചുകൊന്നു.ഡൽഹിയിലെ ലെ ഉത്തം നഗർ മാർക്കറ്റിലാണ് സംഭവം നടന്നത്. സംഭവത്തിൽ പ്രതിയും ചരിത്ര പോസ്റ്ററുകൾ വിൽക്കുന്നയാളുമായ മുകേഷ് കുമാർ എന്നയാളെ പൊലീസ് അറസ്റ്റ് ചെയ്തു.\nതെരുവിൽ കച്ചവടം നടത്താനുള്ള സ്റ്റാൾ ഇടുന്നതിന് സമീപത്തെ കച്ചവടക്കാരൻ ആവശ്യപ്പെട്ട 50 രൂപ നൽകാൻ വിസമ്മതിച്ചതിനാണ് ബക്ഷി എന്ന വൃദ്ധനെ കൊലപ്പെടുത്തിയത്. ഇവിടെ ആഴ്ച ചന്തയിൽ തന്റെ സ്റ്റാൾ ഇടാനാണ് 85 വയസ് പ്രായമുണ്ടായിരുന്ന ബക്ഷി പോയത്. എന്നാൽ ഇവിടെ വ്യാപാരം നടത്തുന്നതിന് 50 രൂപ ഓരോ ആളിൽ നിന്നും മുകേഷ് കുമാർ ആവശ്യപ്പെടുകയായിരുന്നു.\nആക്രമണം നടക്കുന്നത് കണ്ടതോടെ മറ്റ് കച്ചവടക്കാർ ഇടപെട്ട് മുകേഷിനെ ശാന്തനാക്കി മടക്കിയയച്ചു. അരമണിക്കൂറിന് ശേഷം തിരികെ ഇതേ സ്ഥലത്തെത്തിയ മുകേഷ് വീണ്ടും ബക്ഷിയോട് ദേഷ്യപ്പെട്ടു. ഇരുവരും തമ്മിലുള്ള വാക്കുതർക്കം കൈയ്യാങ്കളിയിലേക്ക് നീങ്ങി. പെട്ടെന്ന് സമീപത്തുണ്ടായിരുന്ന ഒരു വടിയെടുത്ത് ബക്ഷിയുടെ തലയ്ക്ക് അടിച്ച് മുകേഷ് കൊലപ്പെടുത്തുകയായിരുന്നു.ആക്രമണം നടത്തുമ്പോൾ പ്രതി ലഹരി മരുന്ന് കഴിച്ചിട്ടുണ്ടായിരുന്നെന്ന് പോലീസ് വ്യക്തമാക്കി.\nkilled old man Delhi\nJun 1, 2020, 07:21 pm IST\nപൈലറ്റിന് കോവിഡെന്ന് തിരിച്ചറിഞ്ഞത് പാതിവഴിയില് വച്ച് : മോസ്കോയിലേക്ക് പുറപ്പെട്ട എയര്‍ഇന്ത്യ വിമാനം തിരിച്ചിറക്കി\nMay 30, 2020, 03:05 pm IST


Home > സിനിമ > ഒപ്പം സിനിമയിലെ വലിയ തെറ്റ്\nManoj November 23, 20162016-11-23T16:46:02+00:002017-08-08T11:51:55+00:00 സിനിമ 1 Comment\nഒപ്പം സിനിമ ഇഷ്ടപ്പെടാത്തവരായി ആരുമുണ്ടാവില്ല. ജയരാമന് എന്ന അന്ധ കഥാപാത്രമായി മോഹന് ലാല് തകര്‍ത്തഭിനയിച്ച ചിത്രം റിലീസിംഗ് സെന്‍ററുകളില് ഇപ്പോഴും തകര്‍ത്തോടുകയാണ്. ആശിര്‍വാദ് സിനിമാസിന്‍റെ ബാനറില് ആന്‍റണി പെരുമ്പാവൂര് നിര്‍മ്മിച്ച ഒപ്പത്തിന്‍റെ തിരക്കഥയും സംവിധാനവും നിര്‍വഹിച്ചത് പ്രിയദര്‍ശനാണ്. വ്യക്തി ജീവിതത്തില് തിരിച്ചടി നേരിട്ട് കൊണ്ടിരിക്കുന്ന പ്രിയന് ഏകദേശം ഒരു ദശകത്തിന് ശേഷം തന്‍റെ ഒരു സിനിമ ഹിറ്റ് ചാര്‍ട്ടില് ഇടം പിടിച്ചത് ഏറെ ആശ്വാസമായി.\nതിയറ്ററുകളില് നിന്നു മാത്രം ഇതിനകം അറുപത് കോടിയില് പരം കളക്റ്റ് ചെയ്ത ഒപ്പം അന്യഭാഷകളിലേക്ക് മൊഴിമാറ്റം ചെയ്യാനുള്ള ഒരുക്കങ്ങളും പുരോഗമിക്കുകയാണ്. മലയാളത്തില് വാസുദേവന് എന്ന പ്രതിനായക വേഷം ചെയ്ത നടനും സംവിധായകനുമായ സമുദ്രക്കനി കമലാഹാസനെ നായകനാക്കി സിനിമ തമിഴില് എടുക്കാന് പോകുകയാണെന്ന് വാര്‍ത്തകള് വന്നിരുന്നു. ലാലിന്‍റെ വേഷത്തില് നിന്ന് പ്രചോദനം ഉള്‍ക്കൊണ്ട് ചിയാന് വിക്രം അന്ധനായെത്തുന്ന സിനിമ തമിഴില് താമസിയാതെ തുടങ്ങും. ഡോണ്ട് ബ്രീത്ത് എന്ന ഹോളിവുഡ് സിനിമയുടെ റീമേക്കാണ് ചിത്രം. അമിതാഭ് ബച്ചന്, രജനികാന്ത്, സംവിധായകന് ഹരിഹരന് തുടങ്ങിയവരും ഒപ്പതിലെ ലാലിന്‍റെ പ്രകടനത്തെ പ്രശംസിച്ച് രംഗത്ത് വന്നിരുന്നു. ദൃശ്യത്തിന്‍റെ മിന്നുന്ന വിജയത്തിന് ശേഷം കാര്യമായ ഹിറ്റുകളൊന്നും ഇല്ലാതിരുന്ന മോഹന്‍ലാലിന് മൂന്നു വമ്പന് വിജയങ്ങള് ഒന്നിന് പുറകെ ഒന്നായി വന്നത് താരത്തിന്‍റെ വിപണി മൂല്യത്തിലും കുതിച്ചു കയറ്റമുണ്ടാക്കി.\nമോഹന്‍ലാല്, സമുദ്രക്കനി, ബേബി മീനാക്ഷി, അനുശ്രീ, നെടുമുടി വേണു, മാമുക്കോയ, ചെമ്പന് വിനോദ് തുടങ്ങിയവര് മികച്ച പ്രകടനം കാഴ്ചവച്ച സിനിമയിലെ ഗാനങ്ങളും ഏറെ ശ്രദ്ധിക്കപ്പെട്ടു. പതിവ് സിനിമകളില് നിന്നുള്ള വേറിട്ട ദൃശ്യാനുഭവം പ്രേക്ഷകര്‍ക്ക് സമ്മാനിച്ച പ്രിയന്‍റെ രചനാശൈലിയും സംവിധാന മികവും വിജയത്തില് നിര്‍ണ്ണായക ഘടകമാണ്. എന്നിരുന്നാലും തിരക്കഥ എല്ലാം തികഞ്ഞതാണെന്നോ പഴുതുകളില്ലാത്തതാണെന്നോ പറയുക വയ്യ.\nനന്ദിനിയെ രക്ഷിക്കാനുള്ള ശ്രമത്തിനിടയില് ജയരാമന് സീരിയല് കില്ലറായ വാസുദേവനെ കൊല്ലുന്ന രംഗമുണ്ട് സിനിമയുടെ അവസാനം. കാഴ്ചയില്ലെങ്കിലും ഒരു ചെറിയ ശബ്ദം കൊണ്ടു പോലും ജയരാമന് ആളെ തിരിച്ചറിയാന് കഴിയും. വാസുദേവന്‍റെ മൊബൈല് റിംഗ് ടോണിന്‍റെ ശബ്ദം കേട്ട് അയാള് ശത്രുവിന്‍റെ സ്ഥാനം മനസിലാക്കുകയും വെടിവച്ച് കൊല്ലുകയും ചെയ്യുന്നു. അത്രയും ശരി.\nപക്ഷെ വാസുദേവനെ വിളിക്കാനായി ജയരാമന് അയാളുടെ നമ്പര് എവിടെ നിന്നാണ് കിട്ടിയത് ? ശത്രു നായകനെ ഫോണില് വിളിച്ച് ഭീഷണിപ്പെടുത്തുന്ന ഒരു രംഗമുണ്ട് സിനിമയില്. ഒരു വാദത്തിനു വേണ്ടി ജയരാമന് അങ്ങനെ നമ്പര് കിട്ടി എന്ന് വാദിക്കാമെങ്കിലും കാഴ്ചയില്ലാത്ത ഒരു വ്യക്തിക്ക് ആ പഴയ നമ്പര് കാള് ഹിസ്റ്ററി നോക്കി കണ്ടു പിടിക്കാനോ (ഇനി അത് സേവ് ചെയ്തതാണെങ്കില് പോലും) അതിലേക്ക് വിളിക്കാനോ സാധിക്കില്ല എന്ന് പ്രത്യേകം പറയണ്ടല്ലോ. കയ്യില് മൊബൈല് ഫോണ് ഉണ്ടായിട്ടും നന്ദിനി പഠിക്കുന്ന കോണ്‍വെന്‍റ് സ്കൂളിലേക്ക് വിവരങ്ങള് അറിയാനായി പബ്ലിക് ബൂത്തില് നിന്ന് മാത്രം വിളിക്കുന്ന ആള് കൂടിയാണ് ജയരാമന്. അദ്ദേഹത്തിന് ലാന്‍ഡ് ഫോണാണ് മൊബൈലിനേക്കാള് ഉപയോഗിക്കാന് എളുപ്പം എന്ന് വ്യക്തം. അത് സ്വാഭാവികമാണ് താനും.\nഇങ്ങനെ ചില പോരായ്മകളുണ്ടെങ്കിലും അടുത്ത കാലത്ത് വന്ന മികച്ച ത്രില്ലര് സിനിമകളില് ഒന്നാണ് ഒപ്പം. പുലി മുരുകന് നൂറു കോടി ക്ലബ്ബില് കടന്ന ആദ്യ മലയാള സിനിമയാകുമ്പോഴും മോഹന്‍ലാലിന്‍റെ അഭിനയ പാടവം ഒരിക്കല് കൂടി പുറത്തു കൊണ്ടുവന്നത് ഒപ്പമാണ് എന്നതില് സംശയമില്ല. അടുത്ത കൊല്ലത്തെ അവാര്‍ഡ് നിശകളില് ലാലിന്‍റെ സാന്നിധ്യം ഒരിക്കല് കൂടി ഊട്ടിയുറപ്പിക്കുന്നുണ്ട് ഈ ചിത്രം.


ഭൂകമ്പത്തിന്റെ താക്കോല് പണയത്തില്\nഭൂകമ്പം ഉണ്ടാകുന്നതിന് ചില ചിട്ടവട്ടങ്ങളൊക്കെയുണ്ട്. ‘ഭൂമിയുടെ ഉപരിതലം അവിചാരിതമായി ചലിക്കുന്നതിനെയാണ് ‘ഭൂകമ്പം അഥവാ ‘ഭൂമികുലുക്കം എന്നു പറയുന്നത്. വെറുതെ അത്തരം ചലനമുണ്ടാകില്ല. അതിന് കൃത്യമായ കാരണം വേണം. ഭൂമിയുടെ ആന്തരിക പ്രവര്‍ത്തനംമൂലമുണ്ടാകുന്ന ചലനങ്ങളുമുണ്ട്; പ്രേരിതചലനങ്ങളുമുണ്ട്. വന്‍കിട അണക്കെട്ടുകള്‍പോലുള്ളവ കൊണ്ടാണ് പ്രേരിതചലനമുണ്ടാകുക. അത്തരത്തിലൊന്നാണ് കഴിഞ്ഞ ദിവസം ഡല്‍ഹിയില് ഉണ്ടാകുമെന്ന് ഭയപ്പെട്ടത്. വമ്പന് പ്രത്യാഘാതവും സുനാമിയുമുണ്ടാക്കുമെന്ന് പ്രതീക്ഷിച്ച ആ ചലനം പക്ഷേ പ്രഭവകേന്ദ്രത്തില്‍ത്തന്നെ നിര്‍വീര്യമായി. പ്രേരിപ്പിക്കാനുള്ള താക്കോല് രാഹുല് ഗാന്ധിയുടെ കൈയിലായിരുന്നു. ഇപ്പോള് പൊട്ടുമെന്ന് കരുതി കാത്തിരുന്നവരെയും ഭയന്നിരുന്നവരെയും ഒരുപോലെ അമ്പരപ്പിച്ചുകൊണ്ടാണ് ഭൂകമ്പത്താക്കോലുമായി രാഹുല്‍ജി മോഡിയുടെ ദര്‍ബാറിലേക്ക് കയറിച്ചെന്നത്.\nനോട്ട് പിന്‍വലിച്ചതിനുശേഷം മോഡി സ്വസ്ഥതയെന്തെന്നറിഞ്ഞിട്ടില്ല. പാര്‍ലമെന്റില് മിണ്ടിയിട്ടില്ല. സംഘപരിവാരം സങ്കടപരിവാരമായി. രാജ്യസ്നേഹം, അതിര്‍ത്തി, ജവാന്മാര്, കള്ളനോട്ട്, കള്ളപ്പണം, ഭീകര് കണ്ടെയ്നര്, പാകിസ്ഥാന് എന്നെല്ലാം മുക്രയിട്ട് പറഞ്ഞുകൊണ്ടിരുന്ന സംഘികള് ഏതു മാളത്തിലൊളിച്ചെന്ന് നാഗ്പുരിലെ ആസ്ഥാനത്തുപോലും വിവരമില്ല. ഉത്തരേന്ത്യയില് ബിജെപി പൊതുയോഗത്തിന് നേതാക്കള് സ്റ്റേജില് കയറുന്നത് ഐഎസ്ഐ മാര്‍ക്കുള്ള ഹെല്‍മെറ്റുവച്ചാണ്. കേരളത്തിലെ നിത്യഹരിത യുവനേതാവ് കെ സുരേന്ദ്രന് ചാനലില് ചെന്നിരുന്ന് നടത്തിയ പ്രവചനം നിരോധിച്ച നോട്ടുകള് തിരിച്ചെത്തുമ്പോള് അതിന്റെ മൂല്യത്തില് മൂന്നുലക്ഷം കോടിയുടെ കുറവുണ്ടാകുമെന്നും ആ കുറവാണ് പ്രധാനമന്ത്രി പറഞ്ഞ കള്ളപ്പണമെന്നുമാണ്. കുറഞ്ഞത് മൂന്നുലക്ഷം കോടി രൂപയുടെ കുറവുണ്ടായില്ലെങ്കില് വാര്‍ത്താ അവതാരകന് പറയുന്ന ജോലി താന് ചെയ്യാമെന്നും ആകാശത്തിലേക്ക് മുഷ്ടി ഇടിച്ചുകയറ്റി സുരേന്ദ്രന് ഉഗ്രപ്രഖ്യാപനം നടത്തി. ആ പ്രഖ്യാപനം കണക്കുവച്ച് പൊളിച്ചത് റിസര്‍വ് ബാങ്കും വലിയ നേതാവ് ജെയ്റ്റിലിയുടെ മന്ത്രാലയവുമാണ്. അതോടെ വെല്ലുവിളിക്കാന് സുരേന്ദ്രനുമില്ല, പറയുന്ന പണി ചെയ്യിക്കാന് അവതാരകനുമില്ല എന്നായി. സംഘി നേതാക്കള്‍ക്ക് പുറത്തിറങ്ങാന്‍തന്നെ പേടിയായിത്തുടങ്ങി. വൈ കാറ്റഗറി സുരക്ഷ നല്‍കി സംഘി സംരക്ഷണം ഏറ്റെടുത്തിരിക്കയാണ് മോഡി സര്‍ക്കാര്. വയ്ക്കോല് കെട്ട് സേഫ് ലോക്കറില് വയ്ക്കുന്നതുപോലെ, നാട്ടില് നാലണയ്ക്ക് വിലയില്ലാത്ത നാലു നേതാക്കള് കേരളത്തില് വൈ കാറ്റഗറിയില് കരിമ്പൂച്ചകളോടൊപ്പം കോടികള് ചെലവിട്ട് സഞ്ചരിക്കും. മോഡിക്കും സുരേന്ദ്രനും ഒരേ തരത്തിലാണ് പേടി.\nആ പേടിക്കാലത്താണ് രാഹുല്‍ജി വക ഭൂകമ്പം വരുമെന്ന മുന്നറിയിപ്പുണ്ടായത്. മോങ്ങാനിരിക്കെ തലയില് തേങ്ങ വീണാലുള്ള ഗതികേടില് മോഡിയിരിക്കെ, സുസ്മേരവദനനായി സന്നിധിയിലേക്ക് രാഹുല് കടന്നുചെന്ന് ഭൂകമ്പത്തിന്റെ താക്കോല് കാല്‍ക്കല്‍വച്ച് കുമ്പിടുകയായിരുന്നുവെന്നാണ് വിശ്വസനീയവാര്‍ത്ത. മോഡി രാഹുല്‍കുടുംബത്തെ ഹെലികോപ്റ്ററിലാണ് പിടിച്ചത്. നോട്ടുതട്ടിപ്പിലെ ഭൂകമ്പം ഹെലികോപ്റ്ററുമായി വച്ചുമാറി രാഹുല് മാതൃകയായി. കോണ്‍ഗ്രസിന്റെ ഗതികേടാണ് മോഡിക്ക് വളം. വെറുതെയല്ല, ചെന്നിത്തലയുടെ നാവില്‍നിന്ന് സംഘിഗീതങ്ങള് ഇടയ്ക്കിടെ മുഴങ്ങുന്നത്.\nനോട്ട് കേസില് വെറുക്കപ്പെട്ടവനായാലെന്താ, ഫോബ്സ് മാസികയുടെ കണക്കില് മോഡി ലോകത്തെ ഒമ്പതാമത്തെ കരുത്തനായില്ലേ എന്ന ആശ്വാസം സംഘികള്‍ക്കുണ്ട്. നേരാണ്. ഫോബ്സ് മാഗസിന് നടത്തിയ വാര്‍ഷിക കണക്കെടുപ്പില് ലോകത്തെ കരുത്തരില് ഒമ്പതാംസ്ഥാനം മോഡിക്കാണ്. അതിനുമുന്നില് എട്ടുപേരുണ്ട്. അതിലൊരാള് ബില്‍ഗേറ്റ്സാണ്. അതില് കുഴപ്പമില്ല. രണ്ടാളും കച്ചവടംതന്നെ. പക്ഷേ, ഇതിലെന്തിത്ര അതിശയിക്കാന് എന്ന ചോദ്യം വേറെ വരുന്നുണ്ട്. ഒന്നാംസ്ഥാനക്കാരന് അമേരിക്കയുടെ നിയുക്ത പ്രസിഡന്റ് ഡോണള്‍ഡ് ട്രംപാണ്. നല്ല സ്വഭാവംകൊണ്ട് പേരെടുത്ത നേതാവ്. ജനസംഖ്യയുടെ കണക്കെടുത്താല് ലോകത്ത് രണ്ടാമത്തെ രാജ്യമാണ് ഇന്ത്യ. കന്നുകാലികളുടെ കണക്കില് ഒന്നാംസ്ഥാനത്താണ്. അങ്ങനെ പലപല മുന്തിയ സ്ഥാനങ്ങളുള്ളപ്പോള് ഒമ്പതാംസ്ഥാനത്തെത്തിയത് 56 ഇഞ്ചിന്റെ വിസ്തൃതികൊണ്ടാണ് എന്ന് സംഘികള് തള്ളുമ്പോഴേ ഉള്ളൂ പ്രശ്നം. ആപത്തുകാലത്ത് ആശ്വാസം നല്‍കാന് ദുര്‍ബലമായ കച്ചിത്തുരുമ്പിനുപോലും കഴിയുമെന്നതുകൊണ്ട് നോട്ടുകാലത്ത് മോഡിക്ക് ഒമ്പതാംസ്ഥാനവും തുണ.\nഇന്നലെവരെ ചില കേസുകളോട് കാണിച്ച താല്‍പ്പര്യം അനുസരിച്ചാണെങ്കില്, കറന്‍സി രഹിത വ്യവസ്ഥയുടെ അപദാനങ്ങളേക്കാള് മുഴപ്പില്‍വരേണ്ട വാര്‍ത്ത കണ്ണൂരില്‍നിന്നുള്ളതായിരുന്നു. അവിടെ നാലഞ്ചുകൊല്ലമായി നാടുകടത്തപ്പെട്ട രണ്ട് നേതാക്കള് ഒരു കേസിലും ഒരു കുറ്റവും ചെയ്തിട്ടില്ല എന്ന വെളിപ്പെടുത്തലാണുണ്ടായത്. ഫസല് എന്ന എന്‍ഡിഎഫ് പ്രവര്‍ത്തകന് പതിറ്റാണ്ട് മുമ്പ് കൊല്ലപ്പെട്ട കേസിലാണ് സിബിഐ പിടിച്ചവരും ജയിലിലടച്ചവരുമല്ല കുറ്റവാളികള്, പിടിപ്പിച്ചവരാണെന്ന് തെളിഞ്ഞത്്. കാരായിമാരാണ്, ക്രിമിനലുകളാണ്-ജയിലിലടയ്ക്കപ്പെടാന് സര്‍വഥാ യോഗ്യരാണ് എന്ന് മുദ്ര കുത്തിയത് രണ്ട് മാര്‍ക്സിസ്റ്റ് നേതാക്കളെയായതുകൊണ്ടാകും നിഷ്പക്ഷ നിര്‍ഭയ മാധ്യമങ്ങള് സംഭവം കണ്ട ഭാവം നടിച്ചിട്ടില്ല. സ്വന്തമായി കഥകള് ചമച്ച് വേട്ടയാടുകയും സിബിഐക്കുമുന്നില് പിടിച്ചു വച്ചുകൊടുക്കുകയും ചെയ്തത് ഏതാനും മാധ്യമങ്ങള്‍കൂടിയാണ്. പുതിയ വെളിപ്പെടുത്തലും കേസിന്റെ കീഴ്മേല്‍മറിച്ചിലും അന്വേഷിക്കാനോ മുന്നിലുള്ള വിവരങ്ങള് പ്രസിദ്ധീകരിക്കാനോ അവര്‍ക്ക് താല്‍പ്പര്യമില്ല. കാശുകൊടുത്ത് പത്രംവാങ്ങുന്ന വായനക്കാരോടും മാസാമാസം കേബിള് വരിസംഖ്യ അടയ്ക്കുന്ന പ്രേക്ഷകരോടും മിനിമം മര്യാദ വേണ്ടേ എന്ന ചോദ്യത്തിന് അവരില്‍നിന്ന് ഉത്തരവുമില്ല.\nമനുഷ്യാവകാശത്തെക്കുറിച്ച് ആശങ്കയും ആക്രോശവും വിലാപവുമെല്ലാം നിരന്തരം ഉയരുന്നുണ്ട്. കുപ്പു ദേവരാജിന്റെ സഹോദരന്റെ കുപ്പായത്തില് പൊലീസുദ്യോഗസ്ഥന് പിടിച്ചപ്പോള് എല്ലാവര്‍ക്കും അസ്വസ്ഥതയും പ്രതിഷേധവും ഉണ്ടായി. അതിലൊന്നും കുഴപ്പമില്ല. വേണ്ടതാണ്. നാലരവര്‍ഷം കാരായി രാജനെയും കാരായി ചന്ദ്രശേഖരനെയും ഒരു നീതീകരണവുമില്ലാതെ വേട്ടയാടിയപ്പോഴും യാഥാര്‍ഥ്യം സംശയരഹിതമായി പുറത്തുവന്നശേഷവും ആ പീഡനം തുടരുമ്പോഴും മനുഷ്യാവകാശബോധം ഞെട്ടിയുണരാത്തതെന്ത് എന്ന് ചോദിക്കാന് എല്ലാ മനുഷ്യര്‍ക്കും അവകാശമുണ്ട്. മാര്‍ക്സിസ്റ്റുകാരാണെങ്കില് ജനാധിപത്യ അവകാശങ്ങളും കുടുംബത്തോടൊപ്പം കഴിയാനുള്ള സ്വാതന്ത്യ്രംപോലും നിഷേധിക്കപ്പെടാം എന്നാണോ?\nകൊച്ചിയില് കാറ്റുകൊള്ളാന്‍പോയ കുടുംബത്തെ പൊലീസ് എസ്ഐയും സംഘവും ആക്രമിച്ചു. അടിച്ച് പരിക്കേല്‍പ്പിച്ചു. വിവരം പുറത്തുവന്നയുടനെ ആ എസ്ഐയെ സര്‍വീസില്‍നിന്ന് സസ്പെന്‍ഡ് ചെയ്തു. അതാണ് സര്‍ക്കാര് എടുക്കേണ്ട നടപടി. ആ നടപടിയും വാങ്ങി വീട്ടില്‍ചെന്ന് എസ്ഐ ആക്ഷന് ഹീറോ കളിച്ചെങ്കില് അത് വേറെ കാര്യമാണ്. അതിനുള്ള ചികിത്സയും\nവേറെയാണ്. ഇടതുപക്ഷം ഭരണത്തിലെത്തിയാല് പൊലീസ് വിശുദ്ധപദം പ്രാപിക്കുമെന്നൊന്നും ആരും കരുതുന്നില്ല. തെളിവു നശിപ്പിച്ചും മുക്കിയും ഉമ്മന്‍ചാണ്ടിക്കുവേണ്ടി സുകൃതംചെയ്തവരും സരിതയ്ക്ക് മഹാഭാരതവും ഗീതോപദേശവും വാട്സാപ്പില് അയച്ചവരും പൊലീസ് സ്റ്റേഷന് സംഘശാഖയാക്കിയവരുമൊക്കെ സേനയില്‍ത്തന്നെയുണ്ട്. ഒരുത്തരവിലൂടെ അവരെ വിളിച്ചുകൂട്ടി നിരത്തിനിര്‍ത്തി നല്ലനടപ്പ് വിധിക്കാനൊന്നും കഴിയില്ല. കുഴപ്പംകണ്ടാലാണ് പിടിക്കുക. അല്ലാതെ നാളെ കുഴപ്പം ചെയ്യുമെന്ന് ഗണിച്ചല്ല. നാട്ടില് അടിപിടി നടക്കുന്നുണ്ട്; സോഷ്യല് മീഡിയയിലൂടെ പുലയാട്ട് പറയുന്നുണ്ട്. പരാതികള് ജനിക്കും; അന്വേഷണമുണ്ടാകും; കേസുണ്ടാകും. ഞങ്ങള് നിയമം ലംഘിക്കും, നിങ്ങള് മിണ്ടാതിരിക്കണം എന്നൊന്നും പറഞ്ഞിട്ട് കാര്യമില്ല. പാര്‍ട്ട്ടൈം മനുഷ്യാവകാശപ്രണയികള്‍ക്ക് ഇതെല്ലാം മനസ്സിലാകുന്നുണ്ടാകും എന്നാണ് പ്രതീക്ഷ